pregnancy tips, গর্ভধারণের চটজলদি উপায়, জানুন সহজেই - natural tips to help get pregnant faster - Eisamay\nnatural tips to help get pregnant faster\nগর্ভধারণের চটজলদি উপায়, জানুন সহজেই\nProduced by Debnil Saha | Lipi | Updated: Jun 18, 2022, 1:05 PM\nসাততাড়াতাড়ি বাচ্চা চান? বিয়ের পর সময় নষ্ট না করে গর্ভবতী হতে চান? নিচের পন্থাগুলি মেনে চললে আপনার সেই স্বপ্ন দ্রুতই সফল হবে। কী করতে হবে, কী খেতে হবে, কোনটা একেবারেই করবেন না, কোন খাবার একেবারেই খাবেন না, জেনে নিন বিশদে। এক নজরে দেখে নিন প্রাকৃতিক উপায়ে চটজলদি গর্ভধারণের উপায়।\nযে কোনও কারণেই হোক, জলদি বাচ্চা চাই আপনার৷ হয়তো বয়স পেরিয়ে যাচ্ছে, হয়তো এমন চাকরি যে বছরের মধ্যে অর্ধেক দিনই বাইরে থাকতে হয় বা দুই সন্তানের মধ্যে নির্দিষ্ট একটি ব্যবধান রাখার ইচ্ছে লালন করেন মনে আর এদিকে কিছুতেই সে ইচ্ছে পূরণ হচ্ছে না৷ এক-একটা করে মাস পেরিয়ে যাচ্ছে, বাড়ছে মানসিক চাপ, কখনও বা পারিবারিক চাপ বাড়ছে, কিন্তু হচ্ছে না কিছু৷ কেউ কেউ বুদ্ধি দিচ্ছেন আইভিএফ তথা টেস্টটিউব বেবির৷ কিন্তু অত তাড়াতাড়ি ও পথে হাঁটার বান্দা আপনি নন৷ তাহলে? তাহলে আর কি, সহজ-সরল যে পথগুলির কথা আলাদা করে মাথায় আসেনি কখনও, ডাক্তাররা যে সব কথা বলে বলে হার মেনেছেন, সে সব একবার চেষ্টা করে দেখুন৷ কী সে সব? আসুন দেখে নেওয়া যাক৷\nগর্ভধারণের সহজ উপায়- গর্ভধারণের কথা মাথায় আসা মাত্র ডাক্তার দেখিয়ে নিন৷ অবশ্যই স্ত্রীরোগ বিশেষজ্ঞ ৷ দেখে নিন, সব ঠিকঠাক আছে কিনা৷ ফোলিক অ্যাসিড সাপলিমেন্ট খাওয়া শুরু করবেন কিনা জেনে নিন৷ কারণ গর্ভধারণের সময় এই ভিটামিনটির মাত্রা শরীরে ঠিকঠাক না থাকলে সন্তানের জন্মগত কিছু অসুখ হতে পারে৷ । ধূমপান ছেড়ে দিন৷ ভাবী মা তো ছাড়বেনই, ভাবী বাবাকেও ছাড়তে হবে৷ তা না হলে গর্ভসঞ্চারে অসুবিধে হতে পারে৷\nRead More:মাতৃদুগ্ধ ছাড়া ৬ মাসের সন্তানকে আর কী খাওয়াবেন, জানুন\nআর গর্ভধারণের পরও যদি ধূমপান চালিয়ে যান, গর্ভস্থ সন্তান নানান রোগ-বালাই নিয়ে জন্মাতে পারে৷। একটু-আধটু ব্যায়াম শুরু করুন৷ ওজন খুব বেড়ে গেলে তো বিশেষ করে৷ বেশি ওজন অনেক সময় বন্ধ্যাত্বের কারণ হয়ে দাঁড়ায়৷ ভাবী মা ও গর্ভস্থ সন্তানেরও নানান ক্ষতি হয় এ থেকে৷ কাজেই রোজকার রুটিনে অল্পস্বল্প হাঁটাহাটি, সিঁড়ি ওঠানামা যোগ করুন৷ লাগাতার বসে থাকা ও শুয়ে-বসে ফোনে কথা বলার অভ্যাস ত্যাগ করুন৷ যখনই কথা বলবেন, হাঁটতে হাঁটতে বলুন৷ এতে শরীর অভ্যস্থ হয়ে গেলে শুরু করুন মর্নিং বা ইভনিং ওয়াক৷ অনেকে আবার জুম্বা বা যোগা ক্লাসেও যোগ দেন৷ দু'জনে একসঙ্গে করলে তো কথাই নেই৷ ব্যায়ামের পাশাপাশি নৈকট্যও বাড়বে৷ কমবে মানসিক চাপ৷ সফল গর্ভসঞ্চারের জন্য যা একান্ত দরকার৷\nRead More:Parenting Tips: কী ভাবে নিজের সন্তানকে মানুষ করছেন টাটা গ্রুপের সিএসও? আপনার জন্য রইল টিপস...\nমানসিক চাপ বাড়লে গর্ভসঞ্চারে অসুবিধে হয়৷ আর যত অসুবিধে হয়, মাস পেরোয়, বছর পেরিয়ে যায়, তত বাড়ে মানসিক চাপ৷ এই আবর্ত থেকে বেরোতে না পারলে খুব মুসকিল৷ কাজেই মানসিক চাপ কমানোর পন্থা খুঁজুন৷ ভাল সিনেমা-থিয়েটার বা হাসির অনুষ্ঠান দেখা, ম্যসাজ বা মেডিটেশনের সাহায্য নেওয়া, বেড়ানো ইত্যাদি করে কাজ না হলে বিশেষজ্ঞের পরামর্শমতো কাউন্সেলিং করাতে পারেন৷ মোদ্দা কথা, যে কোনও উপায়ে দু-জনেরই মানসিক চাপ কমাতে হবে৷ রিল্যাক্সড থাকতে হবে৷\nমদ্যপানের অভ্যাস থাকলে গর্ভসঞ্চারে অসুবিধে হতে পারে৷ পুরুষ বন্ধ্যাত্বের অন্যতম কারণ অতিরিক্ত মদ্যপান৷ কাজেই আপাতত কিছুদিন এই অভ্যাস ছেড়ে দিন৷ গর্ভসঞ্চারের পরও ভাবী মা মদ খাবেন না৷ কারণ তাতে গর্ভস্থ সন্তানের প্রচুর ক্ষতি হতে পারে৷ · নিয়মিত সহবাস করুন৷ সপ্তাহে অন্তত ৩-৪ দিন৷ ফার্টাইল পিরিয়ডে রোজ করতে পারলে আরও ভাল৷ । এ সবের পাশাপাশি সঠিক খাবার খাওয়ার অভ্যাস গড়ে তুলুন৷ আপনারা কী খাচ্ছেন তার ওপরও কিন্তু অনেক কিছু নির্ভর করে৷ কী খাবেন কী নয় কম ক্যালোরির সুষম খাবার খেতে হবে পেটভরে, যাতে পুষ্টি হবে, বন্ধ্যাত্বের আশঙ্কা কমবে অথচ ওজন বাড়বে না৷ তার সঙ্গে কয়েকটি বিশেষ খাবার খেতে হবে৷\nRead More:গর্ভবতীদের জন্য রসুন কতটা ক্ষতিকর? জেনে নিন বিশেষজ্ঞরা কী বলছেন\nআবার বাদ দিতে হবে কয়েকটি৷ যেমন- ট্রান্স ফ্যাট আছে যে সব খাবারে, যেমন, কেক, পেস্টি্র, কুকিজ থেকে শুরু করে বেক করা খাবার, ডুবো তেলে ভাজা, বনস্পতিতে বানানো লুচি-পরোটা বা অন্য ভাজাভুজি, মার্জেরিন ইত্যাদি বেশি খেলে ডিম্বাণুর মান খারাপ হতে পারে৷ কাজেই এ সময় বর্জন করুন৷ ডিম্বাণুকে সুস্থ রাখতে ভাল ফ্যাটের জুড়ি নেই৷অতএব অল্প করে বাদাম, বীজ, সরষে_সূর্যমুখী-সয়াবীন বা অলিভ তেল খান৷ অ্যাভোক্যাডো ও ঠান্ডা জলের মাছ খান সপ্তাহে ২-৩ দিন৷ ঘি, মাখন, তৈলাক্ত মাংস ও ডিমের কুসুম খাওয়া আগের চেয়ে কমান৷ খান কমপ্লেক্স কার্বোহাইড্রেট৷ অর্থাৎ বাদামি চালের ভাত, খোওয়ালা ডাল, আটার রুটি, হোল গ্রেইন পাস্তা-নুডুল, শাক, সবজি, ফল বিনস৷ বাদ দিন সাদা চালের ভাত, ময়দা, চিনি, মিষ্টি, ফলের রস৷ খান উদ্ভিজ্জ প্রোটিন, যেমন, মটর শুঁটি, বিনস, সয়াবিন, টোফু, পনির, বাদাম, বীজ, ছোলা, রাজমা, কিনোয়া ইত্যাদি৷ অল্প করে দুধ ও দুধে বানানো খাবার খান রোজ৷ জল খান পর্যাপ্ত৷ অল্প চা-কফিও খেতে পারেন৷ তবে চিনি না মিশিয়ে৷ বিশেষ সতর্কতা এখানে যে যে নিয়ম মানার কথা বলা হয়েছে, যা যা খেতে বলা হয়েছে, তা যে কেবল মেয়েদের জন্য প্রযোজ্য এমন কিন্তু নয়, স্বামী-স্ত্রী দুজনকেই সব নিয়ম মেনে চলতে হবে আর তাতেই বেশিরভাগ ক্ষেত্রে কাজ হবে ম্যাজিকের মতো৷\nপরের খবরFather's Day 2022: বাবার জন্য বিশেষ দিন, পিতৃ দিবসে এই উপহার পেলে আবেগঘন হয়ে পড়বেন...\nWeb Title : natural tips to help get pregnant faster


আ.লীগের বিজয় না হলে মুক্তিযুদ্ধের বাংলাদেশ হারিয়ে যাবে : ড. সৈয়দ আনোয়ার হোসেন\nপ্রকাশের সময় : নভেম্বর ২৬, ২০১৮, ১১:০১ পূর্বাহ্ণ\nআপডেট সময় : নভেম্বর ২৬, ২০১৮ at ১১:০১ পূর্বাহ্ণ\nআশিক রহমান : আওয়ামী লীগের বিজয় না হলে মুক্তিযুদ্ধের বাংলাদেশ হারিয়ে যাবে বলে মনে করেন ইতিহাসবিদ অধ্যাপক ড. সৈয়দ আনোয়ার হোসেন। এ প্রতিবেদকের সঙ্গে আলাপকালে তিনি বলেন, যেকোনো নির্বাচনে অংশগ্রহণকারী সব রাজনৈতিক দলই নিজেদের বিজয় সম্পর্কে আশান্বিত থাকে। আত্মবিশ্বাসী থাকে। কিন্তু নির্বাচনে ভোটার যাকে ভোট দেয় তারা বিজয়ী হয়। সেক্ষেত্রে নির্বাচনে আওয়ামী লীগের বিজয়ের সম্ভাবনা থাকা উচিত বলে মনে করি। কারণ আওয়ামী লীগের শাসনামলে, বিগত দশ বছরে দেশে যে পরিমাণ অর্থনৈতিক প্রবৃত্তি হয়েছে, সেটি নজরকাড়া সারাবিশ্বের জন্যই।\nতিনি আরও বলেন, আওয়ামী লীগ মোটামুটিভাবে মুক্তিযুদ্ধের বাংলাদেশকে ফিরিয়ে এনেছে। আওয়ামী লীগের বিজয় না হলে মুক্তিযুদ্ধের বাংলাদেশ হারিয়ে যাবে, এই সিদ্ধান্তটি ভোটারদের নিতে হবে। কারণ পঁচাত্তর থেকে ছিয়ানব্বই পর্যন্ত বাংলাদেশ মুক্তিযুদ্ধের বাংলাদেশ ছিলো না। যেসব পরিপ্রেক্ষিত বিবেচনা করলে আসন্ন নির্বাচনটি বড় রকমের সংকট বা ক্রান্তিকাল বলে মনে করি আমি।\nএক প্রশ্নের জবাবে ড. সৈয়দ আনোয়ার হোসেন বলেন, এটা ঠিক আওয়ামী লীগ বিগত দশ বছরে যে রাজনৈতিক পদক্ষেপগুলো নিয়েছে বা রাজনৈতিক কারণে যে সিদ্ধান্তগুলো নিয়েছে, তার মধ্যে মুক্তিযুদ্ধের চেতনার সঙ্গে একটা আপোস করা হয়েছে, এটা আমরা দেখেছি। তবুও সামগ্রিক বিচারে আওয়ামী লীগের নেতৃত্বে বাংলাদেশ মুক্তিযুদ্ধের চেতনার দিকে ফিরেছে।


আর্জেন্টিনার স্বপ্ন গুড়িয়ে চিলির শিরোপা || || জনকন্ঠ\nআর্জেন্টিনার স্বপ্ন গুড়িয়ে চিলির শিরোপা\nস্পোর্টস রিপোর্টার ॥ কথায় আছে, পারিব না এ কথাটি বলিও না আর, একবার না পারিলে দেখ শতবার। আগের ৩৬ বার চেষ্টা করে রানার্সআপ হওয়া চারবার। ৩৭তম বারে এসে অবশেষে অধরা সাফল্য ধরা দিল তৃষ্ণার্ত হাতের মুঠোয়! যাদের কথা বলা হচ্ছে, তারা হচ্ছে দ্য রেড ওয়ান খ্যাত চিলি জাতীয় ফুটবল দল। কোপা আমেরিকা ২০১৫ আসরের অপরাজিত চ্যাম্পিয়ন এখন তারাই।\nরবিবার সান্তিয়াগোর ন্যাশনাল স্টেডিয়ামে অনুষ্ঠিত ফাইনালে স্বাগতিক চিলি টাইব্রেকারে ৪-১ গোলে হারায় তাদের প্রতিবেশী দ্য হোয়াইট এ্যান্ড স্কাই ব্লূ খ্যাত আর্জেন্টিনাকে। নির্ধারিত ৯০ মিনিট এবং অতিরিক্ত ৩০ মিনিটেও কোন দল গোল করতে না পারলে খেলা গড়ায় টাইব্রেকারে। সেখানেই বাজীমাত করে তারা। প্রথম চারটি শটের প্রতিটিতেই গোল করেন চিলির ফার্নান্দেজ, ভিদাল, আরানগুইজ এবং সানচেজ। আর্জেন্টিনার পক্ষে লিওনেল মেসি গোল করলেও টানা দুটি শট মিস করেন হিগুয়াইন এবং বানেগা। হিগুয়াইনের শট বারের ওপর দিয়ে চলে যায়। বানেগার শট ঝাঁপিয়ে পড়ে ঠেকিয়ে দেন চিলি গোলরক্ষক-অধিনায়ক ক্লডিও ব্রাভো। তার সতীর্থ ও ফরোয়ার্ড এ্যালেক্সিস সানচেজ আলতা শটে গোল করলে জয় নিশ্চিত হয়ে যায় চিলির। শিরোপা জিততে না পারার নীল বেদনায় পাথর বনে যান মেসিরা! ১৯৯৩ সালের পর কোপার শিরোপা জেতেনি তারা। ২০০৪ ও ২০০৭ সালে ফাইনালে উঠলেও হারতে হয়েছিল তাদের। এবারও তাই হলো। ফলে এ আসরে দীর্ঘ ২২ বছর ধরে শিরোপাহীন দলটির শিরোপা জেতার প্রতীক্ষা প্রলম্বিত হলো আরও। ২০১৪ ফিফা বিশ্বকাপে রানার্সআপ হবার পর বড় কোন আন্তর্জাতিক টুর্নামেন্টে দুভার্গ্যজনকভাবে আবারও পরাজয়ের তিক্ত স্বাদ পেতে হলো তাদের।\nএ জয়ে আর্জেন্টিনার সঙ্গে একটি পুরনো হিসেবও চুকিয়ে ফেললো চিলি। ১৯৫৫ সালে নিজ মাটিতে এ আসরের (তখন আসরটির নাম ছিল সাউথ আমেরিকান চ্যাম্পিয়নশিপ) ফাইনালে আর্জেন্টিনার কাছে ১-০ গোলে হেরে অশ্রুজলে বুক ভাসাতে হয়েছিলো চিলি দলকে। ৬০ বছর পর সেই মাটিতে সেই একই প্রতিপেক্ষর সঙ্গে লড়াইয়ের পর আবারও কাঁদলো তারা। তবে এবার সে কান্না জয়ের! একেই বলে ঐতিহাসিক প্রতিশোধ। এবার চ্যাম্পিয়ন হলে উরুগুয়ের সমান এবং সর্বোচ্চ ১৫ বার শিরোপা জেতার রেকর্ড গড়তে পারতো আর্জেন্টাইনরা। কিন্তু তাদের নিয়তিই ছিল টাইব্রেকার নামের ভাগ্যপরীক্ষায় পরাভূত হওয়া!\nপাঁচবার ফাইনাল খেলে এটা চিলির প্রথম কোপা শিরোপা। রানার্সআপ হয় ১৯৫৫, ৫৬, ৭৯ ও ৮৭ সালে। আর রেকর্ড ২৭ বার ফাইনাল খেলে ও ১৪ বার শিরোপা জিতে কোপায় এ নিয়ে দ্বাদশবারের মতো রানার্সআপ হলো আর্জেন্টিনা। দুদলের মধ্যে এটা ছিল ৮১তম সাক্ষাত। চিলির জয় ৭ ম্যাচে (আর্জেন্টিনা জেতে ৫৩ ম্যাচে, ড্র ২১ ম্যাচ)। আর কোপায় এটা ছিল উভয় দলের ২৫তম দৈ¦রথ। মজার ব্যাপার হচ্ছে, আর্জেন্টিনা ১৮ ম্যাচে জিতলেও এবারই প্রথম জয় পেল চিলি (বাকি ৬ ম্যাচ ড্র হয়)!\nফিফা র‌্যাঙ্কিংয়ে আর্জেন্টিনা ৩ এবং চিলি ১৯ নম্বরে। হেড টু হেড পরিসংখ্যানেও স্পষ্টই এগিয়ে ফেবারিট আর্জেন্টিনা। অথচ রবিবারের ফাইনালে দেখা যায় অন্য চিত্র। আক্রমণে, আধিপত্যে, বল নিয়ন্ত্রণে ... সবকিছুতেই এগিয়ে ছিল চিলিয়ানরা। বলের নিয়ন্ত্রণ তাদের ছিল ৫৭ শতাংশ। তাদের খেলা ছিল পরিকিল্পত, গোছালো এবং আক্রমণাতœক। নিজেদের মাঠে পরিপূর্ণ দর্শক সমর্থন নিয়ে খেলেছেও তারা বীরের মতো। পক্ষান্তরে আর্জেন্টিনার খেলা ছিল এলোমেলো, রক্ষণাতœক, বিরক্তিকর এবং কাউন্টার এ্যাটাকনির্ভর। তাদের মাঝমাঠের দুর্বলতা ছিল চোখে পড়ার মতো। দলের প্রাণভোমরা মেসি ছিলেন একেবারেই নিষ্প্রভ!\nআর্জেন্টিনা এ আসরে সর্বশেষ জিতেছিল ১৯৯৩ সালে। সেবার দলের কোচ ছিলেন আলফিও বাসিলে। এবার রানার্সআপ হওয়ায় বাসিল হতে পারলেন না দলের কোচ জেরার্ডো মার্টিনো! আর্জেন্টিনার মতো চিলির কোচ জর্জ সাম্পাওলি-ও একজন আর্জেন্টাইন। তার হাত ধরেই বহু বছরের অধরা সাফল্যের মুখদর্শন করলো চিলি।\nম্যাচের ২০, ৪৫ ও ৮৪ মিনিটে আর্জেন্টিনার তিনটি গোলপ্রচেষ্টা ব্যর্থ হয়। শেষের প্রচেষ্টা থেকে আক্রমণ করে গোলও পেয়েছিল তারা (মেসির পাস থেকে লাভেজ্জির গোল)। কিন্তু অফসাইডের কারণে সেটা বাতিল হয়ে যায়। আর চিলি গোলের সুযোগ নষ্ট করে ৪৪, ৮২, ১১৪ মিনিটে। পরে টাইব্রেকারে অবিস্মরণীয় জয় পেয়ে বাঁধনহারা চিত্তসুখের উল্লাসে ফেটে পড়ে স্টেডিয়ামে উপস্থিত চিলিয়ান দর্শক, চিলিয়ান ফুটবলাররা এবং গোটা চিলিয়ান জাতি।\nএবারের আসরে বি গ্রুপের ছিল আর্জেন্টিনা। সেখানে তারা প্যারাগুয়ের সঙ্গে ২-২ গোলে ড্র করে। এছাড়া হারায় উরুগুয়েকে ১-০ এবং জ্যামাইকাকে একই ব্যবধানে। গ্রুপ চ্যাম্পিযন হয়ে কোয়ার্টার ফাইনালে টাইব্রেকারে ৫-৪ (০-০) কলম্বিয়াকে এবং সেমিতে প্যারাগুয়েকে ৬-১ গোলে হারিয়ে নাম লেখায় ফাইনালে। পক্ষান্তরে এ গ্রুপে চিলি ২-০ গোলে ইকুয়েডরকে হারায়। এরপর ৩-৩ গোলে ড্র করে মেক্সিকোর সঙ্গে। ৫-০ গোলে হারায় বলিভিয়াকে। গ্রুপ চ্যাম্পিয়ন হয়ে কোয়ার্টারে গিয়ে উরুগুয়েকে ১-০ এবং সেমিতে পেরুকে ২-১ গোলে হারিয়ে উঠে আসে ফাইনালে। তারপরের কাহিনী তো সবারই জানা ... নিজেদের ১২০ বছরের আন্তর্জাতিক ফুটবলের ইতিহাসের প্রথম সাফল্য পায় চিলি। কোন সন্দেহ নেই, এ জয় গোটা চিলিয়ান জাতিকে দারুনভাবে উজ্জীবিত করবে বহু বছর ধরে এবং জাতীয় ফুটবল দলের সাফল্যের ক্ষুধাও দেবে বহুগুণে বাড়িয়ে!


পুঁজিবাজারে বিনিয়োগ নিয়ে আরিফ খানের ৫ পরামর্শ | trader.com.bd\nHome Education পুঁজিবাজারে বিনিয়োগ নিয়ে আরিফ খানের ৫ পরামর্শ\nপুঁজিবাজারে বিনিয়োগ নিয়ে আরিফ খানের ৫ পরামর্শ\nআরিফ খান। বর্তমানে সম্পদ ব্যবস্থাপক প্রতিষ্ঠান শান্তা অ্যাসেট ম্যানেজমেন্টের ভাইস চেয়ারম্যান। মিউচুয়াল ফান্ড ব্যবস্থাপনাকারী এ প্রতিষ্ঠানের সঙ্গে যুক্ত হওয়ার আগে তিনি আর্থিক প্রতিষ্ঠান আইডিএলসি ফাইন্যান্সের ব্যবস্থাপনা পরিচালক (এমডি) ও প্রধান নির্বাহী কর্মকর্তা (সিইও) ছিলেন। এ ছাড়া দায়িত্ব পালন করেছেন পুঁজিবাজার নিয়ন্ত্রক সংস্থা বাংলাদেশ সিকিউরিটিজ অ্যান্ড এক্সচেঞ্জ কমিশনের (বিএসইসি) কমিশনার হিসেবে। শেয়ারবাজারের বর্তমান প্রেক্ষাপটে বিনিয়োগকারীদের জন্য পরামর্শ দিয়েছেন তিনি। অনুলিখন করেছেন সুজয় মহাজন।\n১. ঝুঁকি নিন, বুঝেশুনে\nএক বছর আগেও শেয়ারবাজারে বিনিয়োগ যতটা নিরাপদ ছিল, এখন ততটা নয়। কারণ, এ এক বছরে বাজারে সূচক ও শেয়ারের দামের বড় ধরনের উত্থান হয়েছে। কিছু শেয়ারের দাম বেড়ে দ্বিগুণ থেকে চার গুণের বেশি হয়েছে। শেয়ারের দাম যত বেশি, বিনিয়োগের ঝুঁকিও তত বেশি। এ কারণে এক বছর আগের তুলনায় বর্তমান বাজারে বিনিয়োগের ক্ষেত্রে ঝুঁকি কিছুটা বেশি। ঝুঁকি থাকার পরও এখনো শেয়ারবাজারে বিনিয়োগ করে ভালো মুনাফার সুযোগ রয়েছে। সে জন্য ধৈর্য ধারণের পাশাপাশি ভালোভাবে জেনেবুঝে ভালো শেয়ারে বিনিয়োগ করতে হবে। বাজার যখন ঊর্ধ্বমুখী থাকে, তখন বিনিয়োগের ক্ষেত্রে অতিমাত্রায় সতর্ক থাকতে হয়। এমনিতেই শেয়ারবাজারে বিনিয়োগ সব সময়ই ঝুঁকিপূর্ণ। ঝুঁকি বেশি বলেই এ বাজারে লাভের সম্ভাবনাও বেশি। লাভের সেই সম্ভাবনাকে কাজে লাগাতে হলে ঝুঁকি নেওয়ার পাশাপাশি যতটা সম্ভব ঝুঁকি কমানোর কৌশলও জানতে হবে। শেয়ারবাজার ও যেখানে বিনিয়োগ করছেন, সে সম্পর্কে জানাবোঝা বা ধারণা না থাকলে পরিশ্রম ও চেষ্টা দিয়ে সেই কৌশল রপ্ত করতে হবে।\n২. বিনিয়োগের লক্ষ্য চূড়ান্ত করুন\nশেয়ারবাজারের বিনিয়োগকে বিনিয়োগ হিসেবেই দেখতে হবে। বিনিয়োগ মানে প্রতিদিন মুনাফার আশা করা নয়। আমরা যখন ব্যাংকে বা অন্য কোথাও অর্থ বিনিয়োগ করি, তখন কিন্তু প্রতিদিন লাভের আশা করি না। আবার প্রতিদিন সেই বিনিয়োগের খোঁজখবরও নিই না। কিন্তু শেয়ারবাজারে বিনিয়োগের ক্ষেত্রে বহুলাংশেই দেখা যায়, শেয়ার কেনার পরদিন থেকেই খোঁজখবর নিতে থাকি কত টাকা লাভ হলো। এটি কখনো বিনিয়োগের উদ্দেশ্য হতে পারে না। তাই আমি মনে করি, শেয়ারবাজারে বিনিয়োগের আগে প্রত্যেক বিনিয়োগকারীর উচিত বিনিয়োগের একটা লক্ষ্য নির্ধারণ করা। যেখানে থাকবে তিনি কত বছরের জন্য শেয়ারবাজারে বিনিয়োগ করছেন। সেই বিনিয়োগের বিপরীতে কত মুনাফা চান, কত দিনে চান, এসব হিসাবও বিনিয়োগের আগে করে নেওয়া ভালো। তাতে বিনিয়োগ সিদ্ধান্ত নেওয়া সহজ হয়। বিনিয়োগ সিদ্ধান্ত নেওয়ার ক্ষেত্রে বয়স ও নিজের আর্থিক অবস্থাকে বিশেষ বিবেচনায় নিতে হবে। কারণ, একজন তরুণ ও পারিবারিকভাবে সচ্ছল বিনিয়োগকারী শেয়ারবাজারে যতটা ঝুঁকি নিতে পারবেন, একজন সত্তরোর্ধ্ব ও পারিবারিকভাবে কম সচ্ছল ব্যক্তি ততটা ঝুঁকি নিতে পারবেন না। তাই বিনিয়োগের আগে বিনিয়োগের লক্ষ্য চূড়ান্ত করুন বয়স, আর্থিক অবস্থা ও ঝুঁকি নেওয়ার সামর্থ্য বিবেচনায়।\n৩. লোভ ও গুজব পরিহার করুন\nশেয়ারবাজারে বেশির ভাগ বিনিয়োগকারী ক্ষতিগ্রস্ত হন লোভ ও গুজবের ফাঁদে পা দিয়ে। অনেক সময় হয়তো গুজবে কান দিয়ে লাভবান হওয়া যায়। কিন্তু গুজবে বিনিয়োগ করে একবার, দুই বা তিনবারে যত লাভ হয়, চতুর্থবারে গিয়ে হয়তো তার চেয়ে বেশি লোকসান গুনতে হয়। আমরা যখন ভালো শেয়ারে বিনিয়োগের পরামর্শ দিই, তখন অনেকে নানা ধরনের মন্তব্য করেন। পাল্টা বলেন, গুজবে বিনিয়োগ করেই বেশি লাভবান হওয়া যায়। বেশির ভাগ সময় গুজবে খারাপ শেয়ারের দাম বাড়ে। দাম বাড়তে থাকলে অনেকে লাভবান হন। কিন্তু দাম যখন একবার কমতে শুরু করে, তখন ক্রেতাও পাওয়া যায় না। আবার অনেকে দাম বাড়তে থাকলে কেবলই বাড়বে, এই ভেবে শেয়ার বিক্রি করেন না। মুনাফার লোভে পড়ে শেষ পর্যন্ত অনেককে তাই ক্ষতিগ্রস্ত হতে হয়।\n৪. আস্থা রাখুন দক্ষ সম্পদ ব্যবস্থাপকে\nআমাদের শেয়ারবাজারেও বেশ কিছু দক্ষ ও অভিজ্ঞ সম্পদ ব্যবস্থাপক প্রতিষ্ঠান রয়েছে। এসব প্রতিষ্ঠানে রয়েছেন একঝাঁক দক্ষ সম্পদ ব্যবস্থাপক। শেয়ারবাজার সম্পর্কে যাঁদের জানাবোঝা কম বা জ্ঞান আহরণের সুযোগ সীমিত, তাঁরা নিজেরা বিনিয়োগের সিদ্ধান্ত না নিয়ে সম্পদ ব্যবস্থাপকের ওপর আস্থা রাখতে পারেন। অনেক সম্পদ ব্যবস্থাপক আছেন, যাঁদের হাতে আপনার সঞ্চিত অর্থ দিয়ে বাজারের যেকোনো সুদহারের চেয়ে বেশি হারে মুনাফা পাবেন। অসুখ হলে যেমন চিকিৎসকের পরামর্শ লাগে, তেমনি শেয়ারবাজারের বিনিয়োগও একধরনের আর্থিক শৃঙ্খলা। যথাযথ নিয়ম না মানলে সেখানেও ক্ষতিগ্রস্ত হওয়ার শঙ্কা থাকে। তাই না জেনে, না বুঝে যেখানে-সেখানে বিনিয়োগ করার বদলে দক্ষ ব্যবস্থাপকের পরামর্শ নিন।\n৫. বিনিয়োগ করুন সঞ্চয়ের ৫০-৬০%\nআপনি যদি নিজে নিজেই শেয়ারবাজারে বিনিয়োগের সিদ্ধান্ত নেন, তাহলে শুরুতে কোনোভাবেই আপনার সঞ্চিত অর্থের পুরোটা এ বাজারে বিনিয়োগ করবেন না। সাধারণভাবে আমি বলব নিজে নিজে বিনিয়োগের ক্ষেত্রে সঞ্চয়ের সর্বোচ্চ ৫০-৬০ শতাংশ বিনিয়োগ করা যেতে পারে। আবার যাঁরা অবসরভোগী বা যাঁদের বয়স বেশি, তাঁদের কোনোভাবেই সঞ্চয়ের ৩০-৪০ শতাংশের বেশি শেয়ারবাজারে বিনিয়োগ করা উচিত হবে না। আবার বাজারে বিনিয়োগ করা অর্থের অর্ধেক বিনিয়োগ করতে হবে ভালো মৌলভিত্তির শেয়ারে, যেখানে বছর শেষে ২০ শতাংশের বেশি লভ্যাংশ পাওয়ার নিশ্চয়তা রয়েছে। এ ছাড়া সব বয়সী বিনিয়োগকারীর নিরাপদ বিনিয়োগের আরেকটি সহজ উপায় হচ্ছে মাসে মাসে নির্দিষ্ট অঙ্কের অর্থ (ডিপিএসের মতো) ভালো শেয়ারে বিনিয়োগ করা। তাতে ঝুঁকি অনেক কমে যায়।\nPrevious articleবিশ্ব শেয়ারবাজারের অবস্থা\nNext articleতিন বীমা কোম্পানির সঙ্গে ‘নগদ’ এর চুক্তি স্বাক্ষর\nপুঁজিবাজারে সফল হওয়ার কিছু দিক নির্দেশনা\nএকটি শেয়ার কখন কিনলে লাভ হতে পারে তা কি করে বোঝা সম্ভব?\nশেয়ার ক্রয়ের পর দাম কমে গেলে কি করবেন ?\nবাইনারি ট্রেডিং কৌশল- মারটিঙ্গেল থিওরি\nসাপ্তাহিক দর বৃদ্ধির শীর্ষে এনআরবিসি ব্যাংক\nলেনদেনে সবার উপরে ফরচুন সুজ\nভালো শেয়ার চেনার উপায়


KalerDarpan গ্যালাক্সি এ থার্টিথ্রি ফাইভজি: “অসাম” স্মার্টফোন ব্যবহারের অভিজ্ঞতা\nপ্রকাশিত: ২১শে এপ্রিল ২০২২ ০৭:০১:১২\nসম্প্রতি বাজারে এসেছে স্যামসাংয়ের “অসাম” সিরিজের সর্বশেষ সংযোজন – গ্যালাক্সি এ থার্টিথ্রি ফাইভজি। চমৎকার সব উদ্ভাবনী বৈশিষ্ট্যের সমন্বয়ে নির্মিত এই স্মার্টফোনটিতে রয়েছে দুই দিন সচল থাকার মত ব্যাটারি লাইফ এবং পুনর্ব্যবহারযোগ্য (রিসাইক্লেবল) যন্ত্রাংশ। আকর্ষণীয় রঙ ও অন্যান্য বৈশিষ্ট্যের সংযোজনে তৈরি সেটটি এখন পাওয়া যাচ্ছে এক অবিশ্বাস্য মূল্যে!\nপ্রযুক্তিগত উৎকর্ষের সর্বোচ্চ বিকাশ এবং প্রাকৃতিক সম্পদের সর্বোত্তম ব্যবহারের লক্ষ্যে প্রতিনিয়ত নিজেদেরকে ছাড়িয়ে যাওয়ার প্রত্যয়ে কাজ করে যাচ্ছে স্যামসাং। এর ধারাবাহিকতায়, গ্যালাক্সি এ থার্টিথ্রি ফাইভজিকে একটি ফ্যাশনেবল, কার্যকরী এবং টেকসই ডিভাইস হিসেবে বাজারে নিয়ে আসা হয়েছে, যার পেছনে রয়েছে দীর্ঘস্থায়িত্ব নিশ্চিতকরণের উদ্দেশ্য। ডিভাইসটির সাইড বাটন এবং সিম কার্ড ট্রেতে ব্যবহৃত হয়েছে পুনর্ব্যবহারযোগ্য পোস্ট-কনজিউমার ম্যাটেরিয়াল (পিসিএম)।\nটেকসই ডিজাইন ছাড়াও ডিভাইসটির ব্যাটারিকে দীর্ঘমেয়াদের জন্য আরো কার্যকরী করে তোলা হয়েছে। এর টানা দুই দিন ব্যাকআপের নিশ্চয়তা দেওয়া ৫,০০০ মিলিঅ্যাম্পিয়ার ব্যাটারির মাধ্যমে ব্যবহারকারীরা কোনো ঝামেলা ছাড়াই সারাদিন ধরে তাদের সৃষ্টি, সংযোগ ও শক্তির বিকাশ অব্যাহত রাখতে পারবেন। ২৫ ওয়াটের সুপার-ফাস্ট চার্জিংসহ এই শক্তিশালী ব্যাটারি স্মার্টফোনের লাইফসাইকেলকে আরো উন্নত করে তুলতে সাহায্য করবে। উপরন্তু, গ্যালাক্সি এ থার্টিথ্রি ফাইভজিতে রয়েছে ৯০ হার্টজ রিফ্রেশ রেট সহ ৬.৪-ইঞ্চির এক দূর্দান্ত সুপার অ্যামোলেড ইনফিনিটি-ইউ ডিসপ্লে। এই নজরকাড়া ডিসপ্লেটি কাজের ধারাকে আরো মসৃণ করবে এবং স্ক্রিনের বিষয়বস্তুকে স্পষ্ট করার মাধ্যমে স্মার্টফোন ব্যবহারের সামগ্রিক অভিজ্ঞতাকে উল্লেখযোগ্যভাবে উন্নত করবে।\nস্মার্টফোনটিতে রয়েছে একটি ৪৮ মেগাপিক্সেল প্রাইমারি ক্যামেরা, একটি ৮ মেগাপিক্সেল আল্ট্রাওয়াইড ক্যামেরা, একটি ২ মেগাপিক্সেল ডেপথ ক্যামেরা এবং একটি ৫ মেগাপিক্সেল ম্যাক্রো ক্যামেরার সমন্বয়ে গঠিত একটি ব্যতিক্রমী ক্যামেরা সেট আপ। এছাড়াও, স্মার্টফোনটিতে একটি ১৩ মেগাপিক্সেল ফ্রন্ট ক্যামেরা রয়েছে, যা দুর্দান্ত সেলফি এবং ঝকঝকে ভিডিও কলের নিশ্চয়তা দেয়। কন্টেন্ট বানানো হোক কিংবা হোক বন্ধুদের সাথে শেয়ার করা – ব্যবহারকারীদের জন্য গ্যালাক্সি এ থার্টিথ্রি ফাইভজি’র ক্যামেরার অভিজ্ঞতা হবে রীতিমতো অনন্য মাত্রার। এছাড়াও, যেকোনো ধরনের বাহ্যিক ক্ষতি এড়াতে স্মার্টফোনটিতে রয়েছে আইপি৬৭ রেটিংয়ের ওয়াটার অ্যান্ড ডাস্ট রেজিস্ট্যান্স!\nখুব সহজ এবং স্বাচ্ছন্দ্যময় উপায়ে নিজেদের স্মার্ট ডিভাইসগুলোতে প্রয়োজনীয় সব বৈশিষ্ট্য নিয়ে আসছে স্যামসাং, যা সবধরণের ব্যবহারকারীর মৌলিক চাহিদাগুলো মেটাতে সক্ষম। ব্যবহারকারীদের একটি বড় অংশ এখন সাশ্রয়ী মূল্যে স্যামসাংয়ের অত্যাধুনিক প্রযুক্তি এবং উদ্ভাবনী বৈশিষ্ট্যগুলি উপভোগ করতে পারছেন। গ্যালাক্সি এ থার্টিথ্রি ফাইভজি ফোনটি ৮/১২৮ ভ্যারিয়েন্টে, পিচ, ব্ল্যাক এবং ব্লু’র তিনটি আকর্ষণীয় এবং নজরকাড়া রঙে পাওয়া যাচ্ছে। কোনো ইন্টারেস্ট ছাড়াই ছয় মাসের ইএমআই সুবিধাসহ সেটটির বর্তমান মূল্য ৩৭,৫৯৯ টাকা।\nএ নিয়ে স্যামসাং মোবাইলের হেড অব মোবাইল মো. মূয়ীদুর রহমান বলেন, “সর্বাধুনিক উদ্ভাবনীর একটি পূর্ণাঙ্গ প্যাকেজ উপহার দিতে প্রস্তুত গ্যালাক্সি এ থার্টিথ্রি ফাইভজি। হ্যান্ডসেটটি সকল ব্যবহারকারীদের জন্য আকর্ষণীয় মূল্যে একটি দুর্দান্ত স্মার্টফোন অভিজ্ঞতা উপভোগ করার সুযোগ নিয়ে এসেছে।


দিল্লিতে ৮ বছরের নাবালিকাকে ধর্ষণ ১০ ও ১২ বছরের নাবালকের! - two minors arrested for raping eight year old girl in noth east delhi , Bangla News\nবাংলা নিউজ > ঘরে বাইরে > দিল্লিতে ৮ বছরের নাবালিকাকে ধর্ষণ ১০ ও ১২ বছরের নাবালকের!\nদিল্লিতে ৮ বছরের নাবালিকাকে ধর্ষণ ১০ ও ১২ বছরের নাবালকের!\n১ মিনিটে পড়ুন . Updated: 26 Jan 2022, 03:51 PM IST\nদিল্লি পুলিশের তরফে জানানো হয়েছে, ধর্ষণের অভিযোগে দুই নাবালককেই গ্রেফতার করেছে পুলিশ।\n১২ ও ১০ বছর বয়সী দুই নাবালকের হাতে ধর্ষিত আট বছরের নাবালিকা। ঘটনাটি ঘটেছে উত্তর-পূর্ব দিল্লির শাস্ত্রী পার্ক এলাকায়। দিল্লি পুলিশের তরফে জানানো হয়েছে, ধর্ষণের অভিযোগে দুই নাবালককেই গ্রেফতার করেছে পুলিশ। ঘটনার প্রেক্ষিতে পুলিশের এক ঊর্ধ্বতন কর্মকর্তা জানান, সোমবার সন্ধ্যায় ধর্ষণের বিষয়টি পুলিশকে জানানো হয়। তিনি বলেন, প্রাথমিক জিজ্ঞাসাবাদে জানা গিয়েছে যে মেয়েটি তার বাড়ির পাশে খেলছিল তখন তার পাশের দুই ছেলে তাকে পাশের একটি খালি বাড়িতে নিয়ে গিয়ে ধর্ষণ করে।\nনির্যাতিতার মায়ের করা অভিযোগের উদ্ধৃতি দিয়ে ওই কর্মকর্তা বলেন, মেয়েটি দুপুর ২টোর দিকে খেলতে বাইরে যায় এবং সোমবার বিকেল সাড়ে ৪টার দিকে বাড়িতে ফেরে। বাড়ি ফিরে তার মাকে নির্যাতিতা জানায় যে তার পেটে ব্যথা করছে। তার মা এরপর তাকে প্রশ্ন করলে নাবালিকা তাকে ধর্ষণের ঘটনার কথা জানান।\nমেয়ের মুখে পুরো ঘটনা শুনে মা স্থানীয় থানায় যান। এর পরে শিশু কল্যাণ কমিটির আধিকারিকরা নির্যাতিত নাবালিকার কাউন্সেলিং শুরু করেন। পরবর্তীকালে মেয়েটিকে মেডিকেল পরীক্ষার জন্য পাঠানো হয়েছিল। সেই পরীক্ষার রিপোর্ট এলে যৌন নিপীড়নের বিষয়টি নিশ্চিত করে পুলিশ। শাস্ত্রী পার্ক থানায় ভারতীয় দণ্ডবিধি এবং পকসো আইনের ৩৬৩ (অপহরণের শাস্তি) এবং ৩৭৬ (এবি) (১২ বছরের কম বয়সীদের ধর্ষণের শাস্তি) ধারার অধীনে একটি মামলা নথিভুক্ত করা হয়েছে।\nrape minor rape pocso minor raped in delhi


Mamata Banerjee: বুলবুলে ট্রলারডুবিতে মৃত্যু বাবার, ছোট্ট দুই সন্তানকে আঁকড়ে ধরলেন মমতা! - mamata banerjee helped dead fisherman sanjay das's family in kadwip | Eisamay\nmamata banerjee helped dead fisherman sanjay das's family in kadwip\nবুলবুলে ট্রলারডুবিতে মৃত্যু বাবার, ছোট্ট দুই সন্তানকে আঁকড়ে ধরলেন মমতা!\nEiSamay.Com | Updated: 11 Nov 2019, 07:47:00 PM\nসেখানেই তিনি জানতে পারেন, ট্রলারডুবিতে মৃত মৎস্যজীবী সঞ্জয় দাসের পরিবারও এসেছে। সঙ্গেসঙ্গেই তাঁদের ডেকে নেন মুখ্যমন্ত্রী। নিহত মত্‍স্যজীবীর স্ত্রী ও দুই সন্তানকে দেখেই এগিয়ে আসেন মুখ্যমন্ত্রী। শুধু তাই নয়, সদ্য বাবাকে হারানো দুই সন্তানকেও কোলে তুলে নেন তিনি। অবশ্য শুধু সঞ্জয় দাসের পরিবারই নয়। মমতা বন্দ্যোপাধ্যায়ের দেখা করতে এদিন কাতারে কাতারে সাধারণ মানুষও এসেছিলেন। তাঁদের সার্বিক সাহায্যের আশ্বাসও দেন মুখ্যমন্ত্রী।\nমমতার কোলে সঞ্জয় দাসের ছেলে\nপ্রবল আক্রমণের আশঙ্কা থাকলেও ঘূর্ণিঝড় বুলবুলের অভিঘাত অনেকটাই সামলে নিতে পেরেছে রাজ্য সরকারি।\nপ্রাণহানি, বাড়িঘর ভাঙলেও ক্ষয়ক্ষতির পরিমাণ তুলনামূলকভাবে অনেকটাই কম।\nএই পরিস্থিতিতে হেলিকপ্টারে করে দুপুরে নামখানা, কাকদ্বীপ ও বকখালির বিভিন্ন ক্ষতিগ্রস্ত এলাকা পরিদর্শন করেন মমতা বন্দ্যোপাধ্যায়।\nএই সময় ডিজিটাল ডেস্ক: প্রবল আক্রমণের আশঙ্কা থাকলেও ঘূর্ণিঝড় বুলবুলের অভিঘাত অনেকটাই সামলে নিতে পেরেছে রাজ্য সরকার। প্রাণহানি, বাড়িঘর ভাঙলেও ক্ষয়ক্ষতির পরিমাণ তুলনামূলকভাবে অনেকটাই কম। এই পরিস্থিতিতে হেলিকপ্টারে করে দুপুরে নামখানা, কাকদ্বীপ ও বকখালির বিভিন্ন ক্ষতিগ্রস্ত এলাকা পরিদর্শন করেন মমতা বন্দ্যোপাধ্যায়। পরিদর্শন শেষে কাকদ্বীপে ত্রাণ ও পুনর্বাসন প্রশাসনিক বৈঠক করেন।\nবুলবুলে মৃতদের পরিবারকে দুলক্ষ টাকা ক্ষতিপূরণ দেওয়ার ঘোষণা করেছেন মমতা বন্দ্যোপাধ্যায়। সেইমতো এদিনই মুখ্যমন্ত্রী নিজে হাতে সেই ক্ষতিপূরণের চেক তুলে দেন নিহত সঞ্জয় দাসের স্ত্রীর হাতে। পাশাপাশি আরও যা-যা সাহায্য প্রয়োজন, তাও করা হবে বলে জানিয়েছেন তিনি।\nউল্লেখ্য, বুলবুলের সময় ফ্রেজারগঞ্জ পাতিবুনিয়ার কাছে ৪০টি ট্রলার নোঙর করে দাঁড়িয়েছিল। শনিবার রাতে ঘূর্ণিঝড়ের সময় ৪টি ট্রলার ডুবে যায়। ট্রলার ডুবির ঘটনায় মৃত্যু হয় সঞ্জয় দাস নামে ওই মৎস্যজীবীর। এখনও নিখোঁজ রয়েছেন ৮ জন।\nআরও পড়ুন:বাংলায় পড়ে ক'জন জয়েন্ট দেয়? দিলীপ ঘোষের প্রশ্নে ফের বিতর্ক\nএদিন বুলবুলের তাণ্ডবে ক্ষতিগ্রস্থ জেলাগুলির জন্য বিশেষ টাস্কফোর্স গঠন করার কথা জানান মুখ্যমন্ত্রী। মমতা বন্দ্যোপাধ্যায় বলেন, সরকারের তরফে সব রকম সাহায্য করা হবে পরিস্থিতি স্বাভাবিক করতে। তিনি আরও বলেন, প্রচুর ঘরবাড়ি ও কৃষি জমির ক্ষয়ক্ষতি হয়েছে। রাজ্য সরকারের আবাস যোজনার মাধ্যমে ক্ষতিগ্রস্থদের পাশে দাঁড়াতে নির্দেশ দেওয়া হবে জেলা প্রশাসনকে। শাক সবজির প্রচুর ক্ষতি হয়েছে। পাকা ধান ও পানের বরোজেরও ক্ষতি হয়েছে। ফসলের জন্য ১০০ শতাংশ বিমা করার প্রয়োজন বলেও এদিন জানান মুখ্যমন্ত্রী।\nআরও পড়ুন: বাড়ছে মন্দা, ১২ বছরে সবচেয়ে তলানিতে দেশে বিদ্যুতের চাহিদা\n১০০ দিনের প্রকল্পকে কাজে লাগিয়ে সকলকে নিয়ে খুব তাড়াতাড়ি পরিস্থিতি স্বাভাবিক করা যায় সেই বিষয়েও এদিন নির্দেশ দেন মমতা। মুখ্যমন্ত্রী বলেন, যা ক্ষয় ক্ষতি হয়েছে তা পূরণের চেষ্টা করতে হবে। রাজ্য সরকাররের তরফে যতটা সম্ভব, সাহায্য করা হবে। এছাড়াও বিধ্বস্ত এলাকাগুলিতে পানীয় জল সরবরাহ করতেও বৈঠক থেকেই নির্দেশ দেন মুখ্যমন্ত্রী। তিনি বলেন, বিশেষ গাড়ির মাধ্যমে ক্ষতিগ্রস্থ এলাকায় পানীয় জলের ব্যবস্থা করতে হবে।\n'ওরা কেমন আছে?', জীবন বাজি রেখে চার ছাগলকে বাঁচালেন জ্যোতিরামপুরের বৃদ্ধা! পরের খবর\nমমতা বন্দ্যোপাধ্যায় Sanjay Das Mamata Banerjee kadwip dead fisherman cyclone bulbul\nWeb Title : mamata banerjee helped dead fisherman sanjay das's family in kadwip


লোকালয় ২৪ । সত্য ও ন্যায়ের পক্ষে আমরা বাংলাদেশের কাছে হেরেই ফাইনালে অস্ট্রেলিয়া! ল্যাঙ্গারের দাবি - লোকালয় ২৪\nবাংলাদেশের কাছে হেরেই ফাইনালে অস্ট্রেলিয়া! ল্যাঙ্গারের দাবি\nদুবাই ইন্টারন্যাশনাল স্টেডিয়ামে বৃহস্পতিবার পাকিস্তানের বিপক্ষে ৫ উইকেট ও এক ওভার হাতে রেখেই জয়ের লক্ষ্যে পৌঁঁছে যায় অস্ট্রেলিয়া। এই জয়ের মধ্য দিয়েই আইসিসি টি-টোয়েন্টি বিশ্বকাপের ফাইনালে নিশ্চিত করে অজিরা। অন্যদিকে, ইংল্যান্ডকে হারিয়ে আগে থেকেই ফাইনালে প্রতিপক্ষের জন্য অপেক্ষা করছে নিউজিল্যান্ড।\nকিন্তু আশ্চর্যের বিষয় হলো- মাত্র দুই মাস আগে এই দুটি দলই বাংলাদেশে এসে টি-টোয়েন্টি সিরিজ খেলে গিয়েছিল এবং দুটি দলই বাংলাদেশের কাছে শোচনীয় পরাজয় বরণ করেছিল। অথচ, সেই দুটি দলই আজ টি-টোয়েন্টি বিশ্বকাপের ফাইনালে।\nবিষয়টা নিয়ে যখন সামাজিক যোগাযোগ মাধ্যমে হাসি-ঠাট্টা চলছিল, তখনই দৃশ্যপটে হাজির হলেন অস্ট্রেলিয়ার কোচ ল্যাঙ্গার। সংবাদ সম্মেলনে তিনি স্বীকার করে নিয়ে জানালেন, বাংলাদেশের কাছে হেরে যাওয়ার ফলেই দলের মধ্যে গভীরতা বেড়েছে এবং যে কারণে আজ এতদুর পৌঁছে যেতে পেরেছে অস্ট্রেলিয়া ক্রিকেট দল।\nআগস্টের প্রথম সপ্তাহে বাংলাদেশে ৫ ম্যাচের টি-টোয়েন্টি সিরিজ খেলতে এসে ৪-১ ব্যবধানে বিধ্বস্ত হয়ে দেশে ফিরে যায় অস্ট্রেলিয়া ক্রিকেট দল। শুধু বাংলাদেশের কাছেই নয়, বিশ্বকাপের আগে টানা ৫টি টি-টোয়েন্টি সিরিজে পরাজিত হয়েছে অস্ট্রেলিয়া। যার মধ্যে ছিল বাংলাদেশ এবং ওয়েস্ট ইন্ডিজের কাছে পরাজয়। বাংলাদেশের বিপক্ষে ছিল সর্বশেষ টি-টোয়েন্টি সিরিজ।\nঅস্ট্রেলিয়া কোচ জাস্টিন ল্যাঙ্গার মনে করেন, বিশ্বকাপের আগে তাদের যে বাজে পরিস্থিতি গেছে, তা থেকেই তারা উত্তরণের রাস্তা খুঁজে পেয়েছে। আজ এক সংবাদ সম্মেলনে তিনি বলেন, ‘এটাও (বিশ্বকাপের আগে টানা ৫ সিরিজে পরাজয়) একটা বড় কারণ যে, আমরা যেমনটা পছন্দ করি, সে ধরনের পারফরম্যান্স মাঠে প্রদর্শন করতে পারিনি।’\n‘স্কোয়াডের ওপর আমাদের অনেক বেশি বিশ্বাস ছিল। একই সঙ্গে বিশ্বকাপের জন্য যে প্রস্তুতি নিয়েছি তার ওপরও বিশ্বাস ছিল। বিশেষ করে ওয়েস্ট ইন্ডিজ এবং বাংলাদেশ সফর ছিল আমাদের জন্য অনেক বড় শিক্ষা। ওই দুটি সফর থেকেই আমাদের দলের গভীরতা অনেক বেশি বেড়েছে এবং অস্ট্রেলিয়া ক্রিকেটের গভীরতাও বেড়েছে।’


করোনার অভিশাপ এ বার সরাসরি বেডরুমেও! – RUPCARE (রূপকেয়ার)\nHome/যৌনজীবন/করোনার অভিশাপ এ বার সরাসরি বেডরুমেও!\nDecember 7, 2020 যৌনজীবন 737 Views\nকরোনার অভিশাপে বিধ্বস্ত হয়ে যেতে পারে বেডরুমের শান্তিও!\nজানা যাচ্ছে, করোনা এবার ছাপ ফেলতে পারে সরাসরি দাম্পত্যজীবনেও। সংক্রামক রোগ-বিশেষজ্ঞ ড. ডেনা গ্রেসন করোনা-সংক্রমণ নিয়ে কাজ করতে গিয়ে এই সমস্যার কথা জানতে পেরেছেন।\nসুস্থ যৌনজীবনে পুরুষের পক্ষে অপরিহার্য হল তার যৌনাঙ্গের স্বাভাবিক বিকাশ, যাকে চিকিৎসাবিজ্ঞানের পরিভাষায় ‘ইরেকশন’ বলে। এই বিষয়ে ঘাটতি ঘটলে মধুর ‘মিলন’ মুহূর্তে তিক্ত হতে বাধ্য। আর করোনা-আক্রান্ত পুরুষের ক্ষেত্রে ঠিক সেই ক্ষতিকর কাজটিই করে নোভেল করোনাভাইরাস। সাম্প্রতিক এক গবেষণা জানিয়েছে– নোভেল করোনা পুরুষের ‘ইরেকটাইল ডিসফাংশনে’র জন্যও দায়ী।\nকরোনা যে প্রাণঘাতী সে তো এতদিনে হাড়ে-হাড়ে বোঝা গিয়েছে। কিন্তু করোনার সঙ্গে যুদ্ধ করে বেঁচে যাওয়া সংখ্যাটাও তো নেহাত কম নয়। ইতিমধ্যেই চিকিৎসকেরা জানিয়েছেন, করোনা শরীরের কোন কোন ক্ষেত্রে স্থায়ী ক্ষতি করে। করোনাজয়ীদের ফুসফুসের মারাত্মক ক্ষতি হয়ে যায়। জানা গিয়েছে মস্তিষ্কেরও বড় রকম ক্ষতি হয়। এ বার জানা গেল, করোনা সংক্রমণ পুরুষের ‘ইরেকটাইল ডিসফাংশনে’র জন্যও দায়ী। অর্থাৎ, যাঁরা করোনাজয়ী তাঁরা কোনও ভাবেই নিরাপদ নন। নানা শারীরিক বিপদ তাঁদের নিয়ত তাড়া করে ফিরছে। পুরুষদের ক্ষেত্রে অতিরিক্ত চিন্তার হল, তাদের এই ‘ইরেকটাইল ডিসফাংশন’।\nPrevious ভাতেই ফিরবে আপনার যৌবন, জেনে নিন কীভাবে?\nNext হালাল ভালবাসা এত সুন্দর আগে ভাবিনি, মৌলানাকে বিয়ের পর উপলব্ধি সানার


সাহস থাকলে নিরেপক্ষ সরকারের অধীনে নির্বাচন দিন : ফখরুল – Sheersha Media\nসাহস থাকলে নিরেপক্ষ সরকারের অধীনে নির্বাচন দিন : ফখরুল\nফখরুল বলেন, ‘বীর উত্তম জিয়াউর রহমানের সমাধি সরানোর ষড়যন্ত্র করছেন। করতেই পারেন। আপনাদের হাতে বন্দুক, অস্ত্র আছে, কিন্তু এসব দিয়ে কিছু টিকিয়ে রাখা যাবে না। জিয়াউর রহমানের পদক কেড়ে নিয়ে তার বিরুদ্ধে অশ্লীল, অশ্রাব্য কথা বলে কোনো লাভ হবে না। দিস ইজ জিয়াউর রহমান। জনগণ তাকে ধারণ করে।’\nফখরুল আরও বলেন, ‘মাঝে মধ্যে মনে হয়, কে সরকার? কোথায় সরকার, কে দেশ চালাচ্ছে …? -সব প্রশ্নের জবাব একদিন দিতে হবে।’\nসর্বশেষ সংশোধিত: ৩ ডিসেম্বর,২০১৬ 'সময়: ৭:০০ অপরাহ্ণ\nপূর্বের সংবাদ Previous post: শেখ হাসিনা সারা বিশ্বের নারীদের মর্যাদা বৃদ্ধি করেছেন : নাসিম\nপরবর্তী সংবাদ Next post: উন্নয়নের প্রধান চালিকা শক্তি ‘এসএমই’ : শিল্পমন্ত্রী


‘পাঠান’-এর নতুন লুক ফাঁস করতে চান না, কীভাবে মুখ লুকোলেন শাহরুখ? রইল ভিডিও - Shah Rukh Khan doesn't want to reveal his current look, hides face underahoodie. Watch , Bangla News\nবাংলা নিউজ > বায়োস্কোপ > ‘পাঠান’-এর নতুন লুক ফাঁস করতে চান না, কীভাবে মুখ লুকোলেন শাহরুখ? রইল ভিডিও\nগাড়ির পিছনের সিটে কালো হুডির আড়ালে মুখ আড়াল করতে ব্যস্ত শাহরুখ। (ছবি সৌজন্যে - হিন্দুস্তান টাইমস)\n‘পাঠান’-এর নতুন লুক ফাঁস করতে চান না, কীভাবে মুখ লুকোলেন শাহরুখ? রইল ভিডিও\n১ মিনিটে পড়ুন . Updated: 26 Sep 2021, 08:09 AM IST\nপাপারাৎজিদের দেখে হাত নাড়িয়ে পোজ দেওয়া তো দূরে থাক, পুরোপুরি মুখ লুকোলেন শাহরুখ খান।\nবরাবরই 'কিং খান' এর সঙ্গে মিডিয়ার সম্পর্ক সুন্দর ও সহজ। প্রায় কখনওই পাপারাৎজিদের দূরে ঠেলে দেন না শাহরুখ। অন্যদিকে, সাংবাদিকদেরও সব ধরনের করা প্রশ্নেরও মুখোমুখি হতে দেখা গেছে তাঁকে, এক গাল হাসি নিয়েই। এবার সেই শাহরুখই পাপারাৎজিদের দেখে হাত নাড়িয়ে পোজ দেওয়া তো দূরে থাক, পুরোপুরি লুকোলেন মুখ! শুধু তাই না, একমুহূর্ত অপেক্ষা না করে সটান সেই জায়গা থেকেও নিমিষে বেরিয়ে চলে গেলেন।\n'কিং খান' এর আসার খবর পেয়ে মুম্বইয়ের এক আবাসনের বাইরে জড়ো হয়েছিল পাপারাৎজিদের দল। এরপর 'মঞ্চে' নায়কের প্রবেশের সঙ্গেই শুরু হয় হইচই। তবে সবাইকে অবাক করে একমুহূর্তের জন্যও আবাসনের বাইরে এসে ক্যামেরার সামনে তাঁর চিরাচরিত ভঙ্গিতে দাঁড়াননি বলি-তারকা। একটি কালো রঙের ওভারসাইজ হুডিতে ঢেকে রেখেছিলেন নিজের মুখ। অনাবৃত ছিল শুধুমাত্র মুখের নিচের অংশ। কোনওরকমে পড়িমরি করে নিজের গাড়ির পিছনের সিটে উঠে বসামাত্রই তাঁর চালক ঝড়ের গতিতে গাড়ি নিয়ে সেই জায়গা ছেড়ে বেরিয়ে যান। গোটা ঘটনাটির ভিডিও প্রকাশ্যে আসতেই নেটপাড়ায় তা মুহূর্তেই হয়েছে ভাইরাল। তা কেন এরকম করলেন 'বাদশা'? জোর জল্পনা, ‘পাঠান’ ছবিতে নিজের সম্পূর্ণ নতুন লুক কোনওভাবেই ফাঁস করতে চান না এই বলি-অভিনেতা। তাই এত লুকোচুরি।\nঅন্যদিকে, ওই একইদিনে মুম্বইয়ের একটি রেঁস্তরার বাইরে দেখা গেল শাহরুখ-পুত্র আরিয়ান-কে। সবুজ রঙের টি শার্ট, ফেডেড জ্যাকেট ও ডেনিম জিনস-এ বেশ ক্যাজুয়াল অবতারেই ছিলেন তিনি। তবে তিনিও পাপারাৎজিদের ক্যামেরার লেন্সের সামনে এদিন অপেক্ষা করেননি। ঠিক তাঁর বাবার মতোই।\nহুডির আড়ালে মুখ আড়াল করতে ব্যস্ত শাহরুখ। (ছবি সৌজন্যে - ফেসবুক)\nপ্রসঙ্গত, চলতি মাসের শুরুর দিকে পুণেতে দেখা গেছিল শাহরুখকে। জানা গেছিল, দক্ষিণী পরিচালক অ্যাটলির নতুন অ্যাকশন ছবির শ্যুটিংয়ের জন্যেই সেখানে নাকি হাজির হয়েছিলেন 'বাদশা'। সেই ছবির শ্যুটিংয়ের সুবাদেই পুণের এক মেট্রো স্টেশনেও দেখা গেছিল তাঁকে। ওই স্টেশনের কর্মীদের সঙ্গে হাসিমুখে ছবি তুলতে এবং অটোগ্রাফ দিতেও দেখা গেছিল তাঁকে।\nShah Rukh Khan Paparazzi Aryan Khan


অসঙ্গতির সঙ্গত — ১৩তম পর্ব – ৪ নম্বর প্ল্যাটফর্ম\nঅসঙ্গতির সঙ্গত — ১৩তম পর্ব\nJune 1, 2020 চার নম্বর প্ল্যাটফর্ম অসঙ্গতির সঙ্গত -- হিন্দোল ভট্টাচার্য 0\nএতদিনে করোনাকে আমার বেশ রহস্যময় এক চরিত্র বলে মনে হচ্ছে। করোনা কি আদপেই একটি ভাইরাস? না কি সে আমাদের ভিতরে থাকা আমাদের না চিনতে পারা এক অনিবার্যতা? হয়তো অসুখটা করোনায় নেই, রয়েছে আমাদের মধ্যে। হয়তো বা আমরা উন্মাদের মতো অথবা মৃত্যুর দিকে ছুটে যাওয়া অভিশাপগ্রস্ত পতঙ্গের মতো ছুটে চলেছি তার দিকে। মৃত্যুর যেমন এক একটি কারণ লাগে, তেমন, আমাদের এই অনিবার্যতার মধ্যে ঝাঁপ দেওয়ারও একটা কারণ দরকার। আর সেই কারণ হল এই করোনা। ভাবলে, মনে হয়, এই পৃথিবীর হয়তো লক্ষ লক্ষ মানুষ মারা যাচ্ছেন, নিজেদের ভিতরে লুকিয়ে থাকা মারণ এক রোগেই। কিন্তু এই রোগের সূত্রপাত কোথায়? যে রোগগুলিকে আমরা নিজেরাই বহন করছি? আমরা কি অনেক বেশি করে মরছি না আমাদের নিজেদের মধ্যে বহন করে চলা নিজেদের সভ্যতার দ্বারাই? এ পর্যন্ত এসে মনে হয়, তবে কি কাফকার সেই পোকার মতোই একদিন সকালে উঠে দেখব আমরা এক একটা ভাইরাস হয়ে গেছি?\nআসলে কাজ না থাকলে যা হয়! মনের মধ্যে নানা চিন্তা ভর করে আসে। আর তার সঙ্গে যদি সঙ্গত করে একটি চূড়ান্ত কমিক মঞ্চ, তাহলে তো কথাই নেই। আর সেই মঞ্চটা যদি হয় আমাদের নিত্য ব্যবহার্য ফেসবুক, তাহলে তা দেখব না কি দেখব না করতে করতে শেষ পর্যন্ত দেখা, অংশগ্রহণ করা এবং বাজে বকায় দাঁড়িয়ে যায়। আর তখনই মনের মধ্যে এই সব চিন্তা ভর করে আসে। আবার এও বুঝি মনকে একটু উঁচু তারে বেঁধে না রাখলে কখনওই ভাল লেখা সম্ভব নয়। সারাদিন যদি মানুষের লোভ, হিংসে, প্রতিহিংসা, ছোটাছুটি, রাগ, কুচুটেপনার মধ্যে থাকতে হয়, তাহলে মনে বিষ জাগ্রত হতে বাধ্য। আর এই বিষ মনের মধ্যে যে যে ক্ষয়ের জন্ম দেয়, সেগুলির অন্যতম হল, মন সারাদিন ব্যস্ত হয়ে থাকে জীবনের নানা ক্ষেত্রে মানুষের নীচতাগুলিকে জানতে। অথচ মন জানে, এই নীচতাগুলিকে জানলে মনের কোনও উপকারই হবে না। কিন্তু মন ক্ষুধার্ত পিঁপড়ের মতো ছুটে যায় এই নীচতাগুলির কাছে। কিন্তু তাতে কি মন উঁচু তারে নিজেকে বেঁধে রাখতে পারে? পারে না। সুতরাং শুরু হয়, নিজের যেটুকু প্রেরণালব্ধ জ্ঞান, সেটুকু জ্ঞানের মধ্যেই নিজেকে সীমাবদ্ধ রাখতে। অথচ মন তা স্বীকার করতেও চায় না। ফলে, একটা নির্দিষ্ট পরিসরে শুরু হয় কুস্তি কুস্তি খেলা। কম বোধিসম্পন্ন, কম জ্ঞানসম্পন্ন, কম অনুভূতি সম্পন্ন মানুষেরা নিজেদের মধ্যে গুঁতোগুঁতি করতে করতে নিজেদের মধ্যে শ্রেষ্ঠত্ব বিচার করে, শ্রেষ্ঠত্ব স্বীকার করে নেয় এবং শ্রেষ্ঠত্বের বিজ্ঞাপনও করে। এই যে ক্ষয়, এতে মানুষের মনের রোগপ্রতিরোধক্ষমতা যে অনেকটাই কমে যায়, এ সম্পর্কে মানুষ কোনও হিসেবই করে না।\nকিন্তু মনের মৃত্যুর কথা আর কবেই বা মানুষ মনে রাখে? না হলে, দ্বিতীয় বিশ্বযুদ্ধের সময় থেকেই যে মানুষ মনের মধ্যে এক ভয়ংকর মারণ ভাইরাস নিয়ে ঘুরে বেড়াচ্ছে, তা নিয়ে কি মানুষ আদৌ চিন্তিত? আর সে ভাইরাস হল করোনার চেয়েও ধ্বংসাত্মক। কারণ মনের মধ্যে জন্ম নেওয়া আর তীব্র সংক্রামক এই ভাইরাস খুব দ্রুত ছড়িয়ে পড়ে দেশ থেকে দেশে, জাতি থেকে জাতির ভিতর। এই ভাইরাসের নাম বিদ্বেষ। এই ভাইরাসের চরিত্র বিশ্বাসঘাতকতা। সন্দেহ এর মজ্জাগত। আর অপরের উপরে প্রভুত্বস্থাপন এই ভাইরাসের জীবনীশক্তি। আমরা কীভাবে মুক্তি পাব এই ভাইরাস থেকে তা আমরা জানি না। নির্বিচারে প্রকৃতিকে ধ্বংস করি, প্রযুক্তির মাধ্যমে পেশীর আস্ফালন দেখাই। দর্শনকে পরিণত করি ধর্মে। ধর্ম আর ক্ষমতা এই ভাইরাসের দুই উপসর্গ। অনেক সময়েই এই দুই উপসর্গ চুপিচুপি বসে থাকে। যাকে বলে অ্যাসিম্পটোম্যাটিক। তাকে চেনা যায় না, বোঝা যায় না। কিন্তু আড়ালে থেকেও ইন্দ্রজিতের মতো সে ধ্বংস করে যায় আমাদেরকেই। আমরাই এই ভাইরাসের বাহক এবং আমরাই এই ভাইরাস দ্বারা নিহত হই। আমরা কি ভাবি এই ভাইরাসের ভ্যাকসিন কোথায় আছে তা নিয়ে? ভেবেছি কি আমরা ক্রমশ এবং ক্রমশ যে বিগত একশ বছরে নিজেদেরকে আরও অনেক বেশি ছোট করে ফেলছি, তা নিয়ে? মানুষের প্রতি মানুষের শ্রদ্ধাবোধ নেই, ধর্মকে ব্যবহার করে ফ্যাসিবাদ উঠেছে এক মারণ ব্যাধির মতো, হয়ে উঠেছি চূড়ান্ত আত্মকেন্দ্রিক। আমাদের মধ্যে গত একশ বছরে সম্ভবত সেই মাপের কোনও প্রতিভার জন্মও হচ্ছে না এই কারণেই। কিন্তু তা নিয়ে আমরা চিন্তিত নই। মনের এই ভাইরাসের সঙ্গে সহবাস করতে করতে আমরা যে ক্রমশ মানবপ্রজাতি থেকে ভিন্ন এক আত্মধ্বংসী প্রজাতি হয়ে উঠেছি, তা নিয়ে আমরা নিজেরা খুব আশঙ্কিত নই। বরং ব্যাধিকে ‘ব্যাধি’ হিসেবে চিহ্নিত করতে আমাদের যথেষ্ট আপত্তি আছে। যখন আমরা দেখি চরম উন্নত শহর, চরম গতিশীল সভ্যতা, চরম আত্মকেন্দ্রিক অথচ আড়ম্বরে সাজানো জীবন, আমরা তাকে ব্যাধি হিসেবে দেখি না। দেখি সমৃদ্ধি হিসেবে।\nতাহলে কি এই ভাইরাস আমাদের দেখার ক্ষমতাকেও সম্পূর্ণভাবে পরিবর্তন করে দেয়? আমরা যা দেখতে চাই, তা আমরা দেখতে পাই না, যা দেখতে পাই, তা দেখতে চাই না। কিন্তু আমরা যা দেখি, তা বিশ্বাস করি। শুধু তাই নয়, সেই বিশ্বাসকে অবলম্বন করেই রচিত হয় আমাদের স্বপ্ন। আমাদের স্বপ্নের মধ্যে ঢুকে পড়ে এই মারণ ভাইরাস। আমাদের বশ করে ফেলে। আমাদের স্বপ্নের বাস্তবতার মধ্যে এই ভাইরাস তার নানা মায়াবী রূপ তুলে ধরে। একেই কি কবি সবুজ ডাইনী বলেছেন? করোনা, এই ভাইরাসের কাছে অতি তুচ্ছ। করোনা, এই ভাইরাসের এক রূপ মাত্র। এক বাহ্যিক রূপ। যেমন আমাদের আত্মকেন্দ্রিকতা একধরনের বাহ্যিক রূপ, যেমন আমাদের প্রযুক্তি একধরনের বাহ্যিক রূপ এই ভাইরাসের, তেমনই করোনা ওই ভাইরাসেরই একধরনের বাহ্যিক রূপ। শুধু সমস্যা হল্, করোনাকে বাগে আনতে পারছে না আমাদের মানবমস্তিষ্ক। সে হঠাৎ হাতের বাইরে চলে গেছে। যেমন একটা সময় হাতের বাইরে চলে গেছিল পরমাণু বোমার কৌশল। আর তার পর আজ পর্যন্ত তার কুফল আমরা হয় প্রত্যক্ষ ভাবে, নয় পরোক্ষভাবে ভোগ করছি।\nহিরোশিমা নাগাসাকির পরমাণু বোমা বিস্ফোরণের মতোই হয়তো, করোনা ভাইরাসের দাপট কমে আসবে। কিন্তু দাপট কমবে না মনের মধ্যেকার সেই ভাইরাসের। করোনার আগেও, করোনা থাকাকালীনও এবং সম্ভবত করোনার পরেও যার ধ্বংসাত্মক ক্ষমতা বহাল থাকবে বলে মনে হয়। মানবপ্রজাতি নিশ্চিহ্ন করাই যার উদ্দেশ্য।\nকিন্তু আমরা কি পারব না তার বিরুদ্ধেই এক প্রতিরোধ ব্যবস্থা গড়ে তুলতে?\nসন্তোষ পাল — এগারো


ওয়াকিং ডেড কাস্ট স্টিভেন ইওউনের অস্কার মনোনয়নের উদযাপন করেছেন - টেলিভিশন\nদ্য ওয়াকিং ডেড কাস্ট স্টিভেন ইয়ুনের অস্কার মনোনয়নের উদযাপন করুন\nপ্রাক্তন তারকা স্টিভেন ইয়ুনের historicতিহাসিক একাডেমি অ্যাওয়ার্ড মনোনয়নের উদযাপন করছেন ওয়াকিং ডেড কাস্ট অ্যান্ড ক্রু।\nপ্রাক্তন হিসাবে, পোস্ট-অ্যাপোক্যালিপটিক পিজ্জা ছেলে হওয়ার পরে স্টিভেন ইওন দীর্ঘ পথ পাড়ি দিয়েছেন মৃত পদচারণা একাডেমি পুরষ্কারের মনোনয়ন প্রাপ্ত প্রথম এশীয়-আমেরিকান অভিনেতা হয়ে এই সপ্তাহে ইতিহাস তৈরি করেছেন তারকা। 2021 অনুষ্ঠানের সদ্য মুক্তিপ্রাপ্ত মনোনীত প্রার্থীদের মধ্যে ইয়েউন ছিলেন, লি আইজাক চুংয়ের প্রশংসিত পালনের জন্য নিজেকে সেরা অভিনেতা বিভাগে স্থান দান করেছিলেন। হুমকির মধ্যে. এবং তার পুরানো TWD সহকর্মীরা তার চেয়ে বেশি কিছু করতে পারত না।\nইয়েউনের অনেকগুলি বন্ধুরা মৃত পদচারণা মহাবিশ্ব তার historicতিহাসিক মনোনয়নের জন্য তাকে অভিনন্দন জানাতে সোশ্যাল মিডিয়ায় নেমেছিল। প্রযোজক গ্যাল অ্যান হার্ড সহ।\nঅভিনন্দন পছন্দ করেছেন আপনার ভাল প্রাপ্য উপর # অস্কার জন্য মনোনয়ন #সেরা অভিনেতা পাশাপাশি # সেরা চিত্র এবং টুইটারে জন্য\n@ মিনারীমোভি !! # ব্রাভো\n- গ্যাল অ্যান হার্ট (@ গুনারগেল) 15 মার্চ, 2021\nপ্রাক্তন শরুনার স্কট এম জিম্পল, ইতিমধ্যে, এই খবরটি জেগে ওঠা এক জঘন্য আশ্চর্যজনক জিনিস হিসাবে পেয়েছেন।\nজেগে ওঠার জন্য অভিশাপ আশ্চর্যজনক জিনিস: https://t.co/CSRh6s6Jto\n- স্কট এম জিম্পল (@ স্কট এমএমপ্লে) 15 মার্চ, 2021\nবেথ গ্রিন অভিনেত্রী এমিলি কিন্নি প্রকৃত শব্দ গঠনে খুব উত্তেজিত বলে মনে হয়েছিল।\n!!!!!!!!!!!! ❤ https://t.co/n11OPuwsEy\n- এমিলি কিনে (@ এমমিকেনি) 15 মার্চ, 2021\nTWD স্রষ্টা রবার্ট কার্কম্যান ইয়েুনকে এই সংবাদটি দিয়ে একটি বিশাল এবং সুনিশ্চিত অভিনন্দন জানিয়েছেন।\nবিশাল এবং সুনির্দিষ্টভাবে অভিনন্দনযুক্ত পছন্দ করেছেন !!!!! https://t.co/wuStfx1YD8\n- রবার্ট কার্কম্যান (@ রবার্টকির্কম্যান) 15 মার্চ, 2021\nসর্বশেষে তবে শেষপর্যন্ত নয়, ইয়েউনের অনস্ক্রিন ঘাতক, নেগান তারকা জেফ্রি ডিন মরগান, এই ঘোষণার মাধ্যমে উড়ে গেলেন।\nহু! পছন্দ করেছেন একটি বিশাল বিশাল বিশাল অভিনন্দন !!\n- জেফরি ডিন মরগান (@ জেডি মরগান) 15 মার্চ, 2021\nইয়েুন তার প্রথম রান থেকে theতু প্রিমিয়ারের প্রথম রান থেকে হিট এএমসি সিরিজে গ্লেন রি খেলিয়েছিল। শোয়ের সবচেয়ে প্রিয় একটি চরিত্র হিসাবে, নেগান এবং তার কাঁটাতারের ব্যাট লুসিলের হাতে গ্লেনের হিংসাত্মক এবং মর্মান্তিক মৃত্যু সম্ভবত সবচেয়ে বিতর্কিত মুহুর্ত হিসাবে নেমে গেছে TWD ইতিহাস। তা সত্ত্বেও, ইয়ুন যেভাবে অভিনেত্রীকে অভিনয়ের নতুন নতুন সুযোগ সন্ধানের সুযোগ দিয়েছিল, কীভাবে তাকে হত্যা করা হয়েছিল তা সম্পর্কে তিনি কথা বলেছেন। এবং পরিষ্কারভাবে যে তার জন্য কাজ করে।\nহুমকি দিচ্ছে ১৯৮০ এর দশকে দক্ষিণ আমেরিকান অভিবাসীদের পরিবার যারা গ্রামীণ আমেরিকাতে পাড়ি জমান, চুংয়ের নিজস্ব শৈশব-এর আধা-আত্মজীবনীমূলক কাহিনী বর্ণনা করে। ইয়ী ইয়াকুব, ইয়ি পরিবারের স্বামী / পিতা জ্যাকব হিসাবে অভিনয় করেছেন। সেরা পিকচার এবং সেরা পরিচালক সহ মোট ছয়টি অস্কার মনোনয়ন উপার্জনকারী এ 24 চলচ্চিত্রটি বছরের অন্যতম বড় সাফল্য।\nএর জন্য ওয়াকিং ডেড , এএমসি রবিবার বর্ধিত মরসুম 10 এর নতুন পর্ব প্রচার করেছে।\nবাসিন্দা অশুভ - কোড - ভেরোনিকা এক্স


বিধানচন্দ্র রায়কে নিয়ে ‘নারদ নারদ'! রানার গর্জন ‘সামান্য নয়, প্রামাণ্য ছবি আনব’ - Producer Rana Sarkar talks about on the biopic of Dr Bidhan Chandra Roy. Details inside, Bangla News Bangla Entertainment News\nবাংলা নিউজ > বায়োস্কোপ > বিধানচন্দ্র রায়কে নিয়ে ‘নারদ নারদ'! রানার গর্জন ‘সামান্য নয়, প্রামাণ্য ছবি আনব’\n.ডা বিধানচন্দ্র রায়।(ছবি সৌজন্যে - ফেসবুক)\nবিধানচন্দ্র রায়কে নিয়ে ‘নারদ নারদ'! রানার গর্জন ‘সামান্য নয়, প্রামাণ্য ছবি আনব’\n২ মিনিটে পড়ুন . Updated: 16 Dec 2021, 03:15 PM IST\nচিকিৎসক এবং পশ্চিমবাংলার দ্বিতীয় মুখ্যমন্ত্রী ডা বিধানচন্দ্র রায়ের বায়োপিক নিয়ে শুরু হল 'লড়াই'। যুযুধান দু'পক্ষের একদিকে এসভিএফ এবং অন্যদিকে প্রযোজক রানা সরকার।\nপশ্চিমবঙ্গের রূপকার উচ্চারণ করতেই অবিসংবাদিতভাবে উঠে আসবে তাঁর নাম। ডা.বিধানচন্দ্র রায়। দেশভাগের সময় যেভাবে রাজ্যের ভার তিনি যেভাবে সামলেছিলেন তা আজ ঠাঁই পেয়েছে ইতিহাসের পাতায়। পাশাপাশি ধন্বন্তরি চিকিৎসক হিসেবেও তাঁর খ্যাতি ছিল দেশজোড়া। মুখ্যমন্ত্রীর দায়িত্ব সামলেও নিয়মিত রোগী দেখতেন। বলা হত, রোগীর মুখে দেখে কিংবা কাশি শুনেই নাকি বলে দিতে পারতেন তাঁর শরীরে কী রোগ বাসা বেঁধেছে। এবার এই প্রবাদপ্রতিম মানুষটিকে নিয়েই তৈরি হতে চলেছে বায়োপিক। তবে একটি নয়। দু'দুটি! উদ্যোক্তাদের নাম? এসভিএফ এবং প্রযোজক রানা সরকার।\nকোনও বিখ্যাত ব্যক্তিত্বের বায়োপিক নিয়ে প্রযোজকদের মধ্যে 'লড়াই' এর ঘটনা এই প্রথম নয়। উদাহরণ হিসেবে বলা যায়, অজয় দেবগণ-কে নিয়ে 'ভগৎ সিং' এর বায়োপিক ঘোষণা করার প্রায় পরপরই ববি দেওলকে নিয়েও অন্য এক বলি-প্রযোজক ঘোষণা করেছিলেন 'ভগৎ সিং' এর বায়োপিক। এবং বাস্তবে তা রূপও পেয়েছিল। বক্স অফিসে এই দুই ছবির মধ্যে কে বেশি সফল হয়েছে, সে প্রশ্ন অবশ্য আলাদা। তবে দর্শক কিন্তু দু'টি ছবিই দেখেছিলেন।\nতবে জানিয়ে রাখা ভালো, ডা.বিধানচন্দ্র রায়-এর এই বায়োপিক নিয়ে বেশ কিছুদিন হল জোর প্রস্তুতি শুরু করে দিয়েছেন বিখ্যাত ছবি নির্মাতা সংস্থা এসভিএফ। তবে যেহেতু সবটাই এখনও প্রস্তুতির স্তরে তাই সেই নিয়ে এখনও পর্যন্ত কোনও আনুষ্ঠানিক ঘোষণা করা হয়নি তাদের তরফে। হয়ত নতুন বছরে এই ছবির ঘোষণা করে দর্শকদের চমকে দিতে চাইছে তারা। ইন্ডাস্ট্রিতে জোর ফিসফাস, মুখ্যমন্ত্রী এবং ডাক্তারের হওয়ার পাশাপাশি ডা.রায়ের জীবনে ভালোবাসার অধ্যায় তথা তাঁর প্রেমিক স্বত্বাটিই নাকি মূলত এই ছবির উপজীব্য হতে চলেছে।\nবিধানচন্দ্র এবং কল্যাণী সরকারের প্রেম এই ছবির ভরকেন্দ্র। প্রবাদপ্রতিম ডাক্তার নীলরতন সরকারের কন্যা ছিলেন কল্যাণী।শোনা যায়, ডা.রায় এবং তাঁর মধ্যে গভীর প্রেম ছিল। কিন্তু তাঁদের বিয়েতে রাজি ছিলেন না ডা.নীলরতন সরকার স্বয়ং। কল্যাণীকেই ভুলতে না পেরে নাকি আর কোনওদিন সংসার করেননি ডা.রায়। একই ছবি ছিল কল্যাণীর ক্ষেত্রেও। পরবর্তী সময়ে তিনি আত্মহত্যা করেন। তবে নিজের ভালোবাসাকে একমুহূর্তের জন্যেও ভোলেননি ডা.রায়। দেশভাগের পর উদ্বাস্তু সমস্যার সমাধানে নদীয়া জেলায় যে নতুন টাউনশিপ গড়ে তুলেছিলেন, তার নাম দিয়েছিলেন 'কল্যাণী'। সব ঠিকঠাক থাকলে ২০২২ এর প্রথম দিকেই নাকি শুরু হয়ে যেতে পারে এই ছবির শ্যুটিং।\nঅন্যদিকে, রীতিমতো সোশ্যাল মিডিয়ায় এদিন বোমা ফাটিয়েছেন রানা সরকার। সোশ্যাল মিডিয়ায় তিনি লিখেছেন, "বিধান রায়ের একটা প্রপার বায়োপিক আমরা বানাচ্ছি। অনেকদিন আগেই ফেসবুকে তার আভাস দিয়েছিলাম। শ্রীকান্ত ও মণিদা আমাদের বন্ধু , তাই এই প্রজেক্ট নিয়ে SVF-এর সাথে কোনো দ্বন্দ নেই...বরং একটা প্রতিযোগিতা থাকুক কে কতটা বেশি মানুষের কাছে পৌঁছাতে পারে...এখন শুধু অপেক্ষা সৃজিত কবে সময় করে উঠতে পারে ওর ব্যস্ত সিডিউল থেকে, সেই মত আমরা প্ল্যান করবো...সঙ্গে থাকুন!"\nহিন্দুস্তান টাইমসের তরফে রানা সরকারের সঙ্গে যোগাযোগ করা হলে ফোনের ওপার থেকে তিনি বলেন, "আমার প্রযোজনায় সৃজিত মুখোপাধ্যায়ের 'লহ গৌরাঙ্গ' ছবির কাজ শেষ হলেই ডা. বিধানচন্দ্র রায়ের বায়োপিকের কাজ শুরু করে দেব। আমাদের ভাবনায় বিধান রায়ের চরিত্রে রয়েছেন অনির্বাণ ভট্টাচার্য্য আর কল্যাণী সরকারের চরিত্রে প্রিয়াঙ্কা সরকার"। সামান্য থেমে পরিষ্কার, কাটা কাটা ভাষায় তিনি জানান, " আরও একটা কথা। ডা.বিধানচন্দ্র রায় কিন্তু বাঙালির আবেগের অপর একটি নাম। তাই শুধুমাত্র তাঁর প্রেমের দিকটির কথা তুলে একটি আস্ত ছবি তৈরি করা উচিত নয় বলেই আমার মনে হয়। মনে রাখতে হবে , তিনি কিন্তু সামান্য কোনও ব্যক্তি নয়। তাই তাঁর বিষয়ে যা যা সেলুলয়েডে ফুটিয়ে তোলা হবে তা যেন প্রামাণ্য হয়। এবং সেটাই দস্তুর। তাই আমি এটুকু জোর দিয়ে বলতে পারি, আমাদের ছবিতে কোনও 'সামান্য' বিধানচন্দ্র নয়, বরং 'প্রামাণ্য' বিধানচন্দ্র রায়কে উপস্থিত করব"।\nDr. Bidhan Chandra Roy Biopic Rana Sarkar SVF Srijit Mukherji Anirban Bhattacharya


রোটারি ক্লাব অব সিলেট গার্ডেন সিটির ৭০০তম সভা উদযাপন | সিলনিউজ২৪.কম | সংবাদ অবিরত\nশনিবার, সেপ্টেম্বর ১, ২০১৮ | ১:৪৫ অপরাহ্ণ\nসিলনিউজ২৪.কমঃ অত্যন্ত আনন্দঘন এবং উৎসবমুখর পরিবেশ উপভোগের মাধ্যমে রোটারি ক্লাব অব সিলেট গার্ডেন সিটির ৭০০তম সাপ্তাহিক সভার উদযাপন করা হয়েছে। গত বৃহস্পতিবার (৩০ আগস্ট) বাদ সন্ধ্যায় নগরীর জেলরোডস্থ একটি অভিজাত হোটেলের সম্মেলন কক্ষে এই উদযাপন অনুষ্ঠানের আয়োজন করা হয়। ক্লাব সভাপতি রোটারিয়ান মো. শহিদুর রহমানের সভাপতিত্বে এবং ৭০০তম সাপ্তাহিক সভা উদযাপন অনুষ্ঠানের চেয়ারম্যান রোটারিয়ান পিপি তোফায়েল\nআহমদের সঞ্চালনায় অনুষ্ঠানে প্রধান অতিথি হিসেবে উপস্থিত ছিলেন পিডিজি শহিদ আহমদ চৌধুরী, বিশেষ অতিথি হিসেবে উপস্থিত ছিলেন ডিজিই লে. কর্নেল (অব.) এম. আতাউর রহমান পীর। প্রধান অতিথির বক্তব্যে পিডিজি শহিদ আহমদ চৌধুরী বলেন, মানুষের জীবনমান পরিবর্তনের লক্ষ্যে সমাজে সেবা দিয়ে আসছে রোটারি। এরই ধারাবাহিকতায় রোটারি সিলেট গার্ডেন সিটি ৭০০তম সাপ্তাহিক সভার উদযাপনের মাধ্যমে একটি মাইলফলক অতিক্রম করেছে। সকলের সম্মিলিত প্রচেষ্টায় ক্লাবকে এগিয়ে নিয়ে যাবার পাশাপাশি মানবতার কল্যাণে একনিষ্টভাবে কাজ করার আহবান জানান তিনি। সৃজনশীল কাজের মাধ্যমে মানুষকে সচেতন করার জন্য তিনি ক্লাবকে পরামর্শ দেন। শুরুতে কেক কেটে উদযাপন অনুষ্ঠানের উদ্বোধন করেন প্রধান অতিথি পিডিজি শহিদ আহমদ চৌধুরী এবং বিশেষ অতিথি ডিজিই লে. কর্নেল (অব.) এম. আতাউর রহমান পীর। অনুষ্ঠানে রোটারি ক্লাব অব সিলেট গার্ডেন সিটির ইতিহাস তুলে ধরেন ডেপুটি ডিস্ট্রিক্ট ট্রেইনার রোটারিয়ান পিপি ওয়াহিদুর রহমান ওয়াহিদ। অনুষ্ঠানে সম্মানিত অতিথির বক্তব্য রাখেন রোটারি সিলেট সুরমা জোনের কো-অর্ডিনেটর রোটারিয়ান পিপি এম. নূরুল হক সোহেল, ডেপুটি গভর্নর রোটারিয়ান পিপি মো. সেলিম খান, এসিস্ট্যান্ট গভর্নর রোটারিয়ান পিপি মাহমুদুর রশীদ দিদার, রোটারি ৩২৮১-এর এসিস্ট্যান্ট গভর্নর রোটারিয়ান সিদ্দিকুর রহমান। অনুষ্ঠানে শুভেচ্ছা বক্তব্য রাখেন রোটারি ক্লাব অব সিলেট এলিগ্যান্স- এর পিপি রোটারিয়ান মারুফ আহমদ, গার্ডেন সিটির প্রেসিডেন্ট ইলেক্ট রোটারিয়ান আব্দুস সামাদ নজরুল, রোটারি ক্লাব অব সিলেট পাইওনিয়ার-এর প্রেসিডেন্ট রোটারিয়ান রাহিম ইসলাম মিছলু। ক্স ক্লাবের ভারপ্রাপ্ত সেক্রেটারী রোটারিয়ান আব্দুল্লাহ আল মামুন ক্লাবের পরবর্তী সাপ্তাহিক সভার ঘোষণা দেন। ধন্যবাদ জ্ঞাপন করেন আইপিপি রোটারিয়ান নাজমুল ইসলাম খসরু, অতিথিদেরকে পরিচয় করিয়ে দেন ভাইস প্রেসিডেন্ট রোটারিয়ান ইঞ্জিনিয়ার সোহেল মাহমুদ চৌধুরী। অনুষ্ঠানের শুরুতে পবিত্র কোরআন থেকে তেলাওয়াত করেন রোটারিয়ান মো. মঈনুল ইসলাম এবং প্রত্যয় পাঠ করেন রোটারিয়ান ইঞ্জিনিয়ার মাশহুর আলম মুন্না। অনুষ্ঠানে দুইটি প্রজেক্ট সম্পন্ন করা হয়। প্রথমটিতে, ল কস্ট হাউস নির্মাণের জন্য খাদিমপাড়া ইউনিয়নের রুস্তমপুর গ্রামের রুমেল আহমদকে আর্থিক সহায়তা হিসেবে চেক তুলে দেওয়া হয়। চেক তুলে দেন অতিথিবৃন্দ। দ্বিতীয়টিতে, কল্লগ্রাম কমিউনিটি কিøনিকের জন্য পানির ফিল্টার, চেয়ারসহ বিভিন্ন প্রয়োজনীয় জিনিসপত্র অতিথিবৃন্দের মাধ্যমে তুলে দেওয়া হয়। অনুভূতি ব্যক্ত করেন রোমেল আহমদ। অনুষ্ঠানে আগত অতিথিবৃন্দকে মূল্যবান উপহার সামগ্রী তুলে দেওয়া হয়। অনুষ্ঠানে গার্ডেন সিটির অন্যান্য সদস্য ছাড়া বিভিন্ন ক্লাবের সদস্যরা উপস্থিত ছিলেন। বিশেষ অতিথির বক্তব্যে ডিজিই লে. কর্নেল (অব.) এম. আতাউর রহমান পীর বলেন, মানবসেবায় অবদান রাখার জন্যই রোটারির অগ্রযাত্রা। কর্মপদ্ধতি প্রণয়নের মাধ্যমে ক্লাবগুলোকে স্ব স্ব অবস্থান থেকে কাজ করে যেতে হবে। সম্মিলিত প্রচেষ্টার মাধ্যমে সমাজে বেশি সেবা করা সম্ভব বলে তিনি মন্তব্য করেন এবং সবাইকে এগিয়ে আসার আহবান জানান।\nপূর্ববর্তী নিউজ মাধবপুরে দুই শিশুর গলাকাটা লাশ এবং মায়ের ঝুলন্ত মরদেহ উদ্ধার।\nপরবর্তী নিউজ যুক্তরাষ্ট্র যুবলীগের যুগ্ম-আহবায়ক শেখ জামালকে দেখতে হাসপাতালে ডঃ মোমেন।


আবীরের পাশে নতুন নায়িকা! পায়েলকে চ্যালেঞ্জ ছুঁড়ে দিয়ে মহিলার বেশে হটনেস মীরের - HoopHaap\nHome Hoop Plus আবীরের পাশে নতুন নায়িকা! পায়েলকে চ্যালেঞ্জ ছুঁড়ে দিয়ে মহিলার বেশে হটনেস মীরের\nAugust 3, 2021 , 8:36 PM\nরেডিও মিরচি হোক কি মঞ্চ, মীর(mir) সবসময়ই অপ্রতিরোধ‍্য। মীরের ফ্যান নন, এমন মানুষ খুব কম আছেন। একসময় ‘খাস খবর’ দিয়ে কেরিয়ার শুরু করেছিলেন মীর। কিন্তু একই সঙ্গে তিনি অভিনয়ের ক্ষেত্রেও নিজের দক্ষতা প্রমাণ করেছেন। কিন্তু আপাতত মীরকে নিয়ে শোরগোল পড়ে গেছে টলিউডে। মীর হতে চলেছেন আবীর চট্টোপাধ্যায় (Abir chatterjee)-র নায়িকা। হয়তো বা পায়েল সরকার (payel sarkar)-কেও রিপ্লেস করে দেবেন তিনি।\n2 রা অগস্ট মীরের একটি ছবি সুপার ভাইরাল হয়েছে নেটদুনিয়ায়। সেই ছবিতে মীরকে দেখা যাচ্ছে, একঢাল কোঁকড়া চুল ও সাদা-সবুজ লেহেঙ্গা চোলি পরে আবীরকে জড়িয়ে ধরে ছবি তুলতে। মাথার উপর স্টাইলিশ রোদচশমা ঈষৎ তোলা রয়েছে। ছবিটিতে রয়েছেন পায়েলও। তাঁর পরনে কালো শর্টস ও লাল টপ। তিনিও জড়িয়ে ধরেছেন আবীরকে। ছবিটি শেয়ার করে ক্যাপশন দিয়ে মীর জিজ্ঞাসা করেছেন, তাঁকে বেশি হট লাগছে না পায়েলকে!\nনেটিজেনদের অবশ্যম্ভাবী উত্তর ছিল ‘মীর’। কেউ আবার মজা করে ‘মীরদি’ বলেছেন। কেউ বা বলেছেন ‘মিস মীরা’। কিন্তু জনমত যে মীরের দিকে তা তাঁর কমেন্ট বক্স দেখলেই বোঝা যাচ্ছে। প্রকৃতপক্ষে এটি একটি পুরানো শোয়ের ছবি। মীর নিজেও ছবির নিচে হ্যাশট‍্যাগ দিয়ে ‘মেমোরিজ’ কথাটি লিখেছেন।\nকিছুদিন আগে বিখ্যাত ম্যাজিশিয়ান পি.সি.সরকার (জুনিয়র)-এর জন্মদিনে তাঁর মতো সেজে ইন্সটাগ্রামে ছবি শেয়ার করে লিখেছিলেন “আমি ‘আপনি’ সাজলাম”। মীরের সেন্স অফ কমিক টাইমিং ও ভাষাজ্ঞানের তারিফ বরাবর প্রশংসিত হয়েছে।\nmir as heroine


Bangla News » India » Why Tesla Owner Elon musk nor making manufacturing unit in India\nElon Musk: ভারতের কারখানা গড়তে কেন আপত্তি টেসলা কর্তা ইলন মাস্কের?\nটেসলা গাড়িতে ইলোন মাস্ক\nAtmanirvar Bharat: আত্মনির্ভর ভারতের মাধ্যমে বিভিন্ন শিল্পে দেশীয় প্রযুক্তিকে শিল্পের বিষয়টি গুরুত্ব পেয়েছে। বিদেশি সংস্থাকেও ভারতে কারখানা করে যন্ত্রাংশ তৈরির প্রস্তাব দিয়েছে কেন্দ্র।\nJun 20, 2022 | 7:09 PM\nনয়াদিল্লি: কোটিপতিদের তালিকায় বিশ্বে প্রথম স্থানে রয়েছেন ইলন মাস্ক। তাঁর সংস্থা টেসলা তৈরি করে অত্যাধুনিক ইলেকট্রিক গাড়ি। কিন্তু ভারতে টেসলার ব্যবসা এখনও সে ভাবে ডালপালা মেলতে পারেনি। এ দেশে কোনও কারখানা এখনও তৈরি করেননি তিনি। সরাসরি এ নিয়ে হয়তো কোনও পক্ষই মুখ খোলেননি, কিন্তু বিগত দিনে বিভিন্ন সময়ে দুপক্ষের তরফ থেকে উঠে আসা বক্তব্য থেকে এ বিষয়ে একটি ধারণা তৈরি হয়েছে। টিভি৯ নেটওয়ার্কের ‘হোয়াট ইন্ডিয়া থিঙ্কস টুডে গ্লোবাল সামিট’-এ উপস্থিত ছিলেন ভারীশিল্প সংক্রান্তে কেন্দ্রীয় মন্ত্রী মহেন্দ্রনাথ পাণ্ডে। ইলেকট্রিক গাড়ি নিয়ে সরকারের লক্ষ্য তিনি জানিয়েছেন সেই সামিটে। যে বিষয়ে তিনি জোর দিয়েছেন, তা টেসলা কর্তা ইলন মাস্কের যে পছন্দ নয়, তা তাঁর অতীতের টুইট থেকেই স্পষ্ট হয়ে যাচ্ছে। সেই সামিটে মহেন্দ্রনাথ সাফ জানিয়েছেন, আত্মনির্ভর ভারত অভিযানই ভারত সরকার ও টেসলার গাঁটছড়া বাধার ক্ষেত্রে প্রধান অন্তরায়।\nআত্মনির্ভর ভারতের মাধ্যমে বিভিন্ন শিল্পে দেশীয় প্রযুক্তিকে শিল্পের বিষয়টি গুরুত্ব পেয়েছে। বিদেশি সংস্থাকেও ভারতে কারখানা করে যন্ত্রাংশ তৈরির প্রস্তাব দিয়েছে কেন্দ্র। কিন্তু হাটখোলা বাজার না পেলে তিনি কারখানা করবেন না বলে এ বছর মে মাসে এক টুইটে স্পষ্ট করছিলেন বিশ্বের সবচেয়ে ধনী ব্যক্তি। সেই টুইটে তিনি লিখেছিলেন, “টেসলা এ রকম কোনও জায়গায় গাড়ির তৈরির কারখানা করতে যাবে না, যেখানে প্রথমে তাঁদের গাড়ি বিক্রি এবং সার্ভিসিংয়ের সুযোগ নেই।”\nঅন্যদিকে বিকল্প জ্বালানি ব্য়বহারের জন্য ইলেকট্রিক গাড়ি তৈরির ব্যাপারে উৎসাহ দিচ্ছে মোদী সরকার। সে জন্য বিভিন্ন উদ্যোগও নেওয়া হয়েছে। যে সব উদ্য়োগের বিষয়টি সামিটে উঠে এশেছে কেন্দ্রীয় মন্ত্রীর মুখে। এ ব্যাপারে মহেন্দ্রনাথ বলেছেন, “Fame I এবং Fame II প্রকল্পের অধীনে ইলেকট্রিক গাড়ি প্রস্তুতকারক সংস্থাকে ইনসেন্টিভ দেওয়া হয়েছে। এর পর থেকে ভারতে প্রতিমাসে ৩০ থেকে ৩৫ হাজার ইলেকট্রিক গাড়ি বিক্রি হচ্ছে।” সরকার এই প্রকল্পের দ্বিতীয় দফায় ১০ হাজার কোটি টাকা ইনসেন্টিভ দেওয়ার লক্ষ্য নিয়েছে বলেও জানিয়েছেন তিনি। আত্ননির্ভর ভারত অভিযানের অধীনেই দেওয়া হয় এই ইনসেন্টিভ। পাশাপাশি কোনও বিদেশি সংস্থা ভারতে কারখানা করলে, তাঁদের প্রয়োজনীয় যন্ত্রাংশের ৫০ থেকে ৭০ শতাংশ এ দেশে তৈরির শর্ত রেখে কেন্দ্র।\nAgniveer: অবসরের পর কোন কাজে লাগানো হবে কর্মবীরদের? জানালেন কেন্দ্রীয় মন্ত্রী অনুরাগ ঠাকুর\nBullet train: কবে ছুটবে ভারতের প্রথম বুলেট ট্রেন? জানালেন রেলমন্ত্রী\nMuslim Girl Marriage: ১৬ বছর বয়সেই বিয়ে করতে পারবে মুসলিম মেয়েরা: আদালত\nপ্রচুর দামের বিলাসবহুল বিদেশি গাড়ির প্রসঙ্গে তাই মন্ত্রী বলেছেন, “১৫ থেকে ২২ লক্ষ টাকার বেশি দাম হবে, এ রকম গাড়ি আমরা তৈরি করি না। বিদেশে অটোমেটিক গিয়ার, ব্রেক তৈরি হলে তাঁর দাম বেশি পড়ে। কিন্তু আত্মনির্ভর ভারতের অধীনে এ সব ভারতে তৈরি হলে ভাল মানের গাড়ির দাম যথেষ্ট কম পড়বে।” টেসলার তৈরি গাড়ির উদ্দেশেই যে এই মন্তব্য কেন্দ্রীয় মন্ত্রী করেছেন, তা আর বলার অপেক্ষা রাখে না। এই বক্তব্য বুঝিয়ে দিচ্ছে, ভারত সরকারের সঙ্গে টেসলার দূরত্ব এতটুকু কমেনি।\nAtmanirvar BharatElectric VehicleElon Musktesla


সি বৎস মূল্য India মধ্যে 23 Apr 2019 এতালিকা | PriceDekho.com\nসি বৎস Indiaেমূল্য\nসি বৎসIndia 2019 এর মধ্যে\nযে দৃশ্য সি বৎস দাম করুন India মধ্যে 23 April 2019 এ হিসাবে। মূল্য তালিকা জন্য অনলাইন শপিং4মোট সি বৎস অন্তর্ভুক্ত করা হয়েছে। India মধ্যে সর্বনিম্ন মূল্য পণ্য বিশেষ উল্লেখ, মূল বৈশিষ্ট্য, ছবি, রেটিং এবং আরো অনেক সহ খুঁজুন। এই বিষয়শ্রেণীতে অন্তর্ভুক্ত সর্বাধিক জনপ্রিয় পণ্য ভিসি হুনক কাশ্মীর বললো ক্রিকেট ব্যাট ফুল সাইজও 700 1200 গ হয়। এই সর্বনিম্ন দামের করুন একটি সহজ মূল্য তুলনা জন্য Flipkart, Snapdeal, Naaptol, Indiatimes, Shopclues মত সমস্ত প্রধান অনলাইন দোকানে থেকে প্রাপ্ত হয়।\nজন্য মূল্যের শ্রেণি সি বৎস এ\nযে জন্য মূল্যের সি বৎস এর যখন আমরা পণ্য বাজারে দেওয়া হচ্ছে সম্পর্কে সব কথা পরিবর্তিত হয়। সবচেয়ে ব্যয়বহুল পণ্যের সিগ্মা টি যাচিয়েভের কাশ্মীর বললো ক্রিকেট ব্যাট71200 গ Rs. 1,401 এ মূল্য নির্ধারণ করা হয়। পক্ষান্তরে সর্বনিম্ন মূল্য নির্ধারণ করা পণ্যের সিই এডমিরাল এটাক পপলার বললো ক্রিকেট ব্যাট হাররাও 1200 গ Rs.470 এ উপলব্ধ। দাম এই প্রকরণ প্রিমিয়াম পণ্য থেকে পছন্দ করে নিন অনলাইন ক্রেতারা একটি সাশ্রয়ী মূল্যের পরিসীমা দেয়। এই অনলাইন মূল্য করুন Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR অনলাইন কেনাকাটার জন্য ইত্যাদি মত সব প্রধান শহরগুলোতে জুড়ে বৈধ?\n11 % করুন 47 %\nশীর্ষ 10সি বৎস\nভিসি হুনক কাশ্মীর বললো ক্রিকেট ব্যাট ফুল সাইজও 700 1200 গ\n- ব্র্যান্ড VSI\nসিই এডমিরাল এটাক পপলার বললো ক্রিকেট ব্যাট হাররাও 1200 গ\n- ব্র্যান্ড SII\nসিগ্মা টি যাচিয়েভের কাশ্মীর বললো ক্রিকেট ব্যাট71200 গ\n- ব্র্যান্ড Sigma\nভিসি ক্লাসিক কাশ্মীর বললো ক্রিকেট ব্যাট স্ট্যান্ডার্ড 1200 গ


ব্রেকিং নিউজ, মাটিরাঙ্গা, স্মরণ\nআপডেট: ২০১৮-১২-১৬ ১২:২৬:১৮\nসারাদেশের ন্যায় যথাযোগ্য মর্যাদায় ব্যাপক আয়োজনের মধ্য দিয়ে খাগড়াছড়ির মাটিরাঙ্গায় মহান বিজয় দিবস পালিত হয়েছে।\nকুয়াশায় মোড়ানো শীতের সকালে ভোর সাড়ে ৬টার দিকে ‘স্বাধীনতা সোপানে’ পুষ্পমাল্য অর্পণের মধ্য দিয়ে বিজয় দিবসের শুভ সূচনা করা হয়।\nশুরুতেই গণপ্রজাতন্ত্রী বাংলাদেশ সরকারের পক্ষে উপজেলা মুক্তিযোদ্ধা কমান্ডার মো. মনছুর আলীসহ বিভাগীয় প্রধানদের সাথে নিয়ে মাটিরঙ্গা উপজেলা নির্বাহী অফিসার বিভীষণ কান্তি দাশ পুষ্পার্ঘ্য অর্পণ করেন।\nএর পরপরই মাটিরাঙ্গা উপজেলা মুক্তিযোদ্ধা সংসদ নেতৃবৃন্দ, মাটিরাঙ্গা থানার পক্ষে অফিসার ইনচার্জ সৈয়দ মো. জাকির হোসেন এবং মাটিরাঙ্গা পৌরসভার পক্ষ থেকে শহীদ বেদীতে পুষ্পমাল্য অর্পণ করেন।\nএর পরপরই মাটিরাঙ্গা উপজেলা ও পৌর আওয়ামী লীগ এবং সহযোগী সংগঠনের নেতৃবৃন্দ একে একে শহীদ মিনারে পুষ্পমাল্য অর্পণ করেন। মাটিরাঙ্গা সদর ইউনিয়ন পরিষদ, সামাজিক সংগঠন বন্ধু জুনিয়রসহ বিভিন্ন রাজনৈতিক দল, সরকারি-বেসরাকারি প্রতিষ্ঠান, সাংস্কৃতিক সংগঠন, এনজিও প্রতিষ্ঠান ‘স্বাধীনতা সোপানে’ পুষ্পমাল্য অর্পণ করে।\nসকাল সাড়ে ৮টার দিকে মাটিরাঙ্গা মডেল সরকারি প্রাথমিক বিদ্যালয় মাঠে আনুষ্ঠানিক ভাবে জাতীয় পতাকা উত্তোলন করেন মাটিরাঙ্গা উপজেলা নির্বাহী অফিসার বিভীষণ কান্তি দাশ। এ সময় মাটিরাঙ্গা সার্কেলের সহকারী পুলিশ সুপার মো. খোরশেদ আলম ও মাটিরাঙ্গা থানার অফিসার ইনচার্জ সৈয়দ মো. জাকির হোসেন তার সাথে ছিলেন। এরপরপরই শান্তির পায়রা কবুতর উড়িয়ে বিজয় দিবসের দিনব্যাপী কর্মসূচির আনুষ্ঠানিক উদ্বোধন করেন তিনি।\nএ সময় মাটিরাঙ্গাবাসীর উদ্দ্যেশ্যে দেয়া বক্তব্যে মাটিরাঙ্গা উপজেলা নির্বাহী অফিসার বিভীষণ কান্তি দাশ বলেন, বাংলাদেশ এখন আর তলা বিহীন ঝুড়ি নয়, সমৃদ্ধির পথে এগিয়ে যাচ্ছে। বাংলাদেশ নামক রাষ্ট্রের স্বপ্নদ্রষ্টা, স্বাধীনতার মহান স্থপতি জাতির জনক বঙ্গবন্ধু শেখ মুজিবুর রহমানের স্বপ্নের পথ ধরে ২০৪১ সালে বাংলাদেশ উন্নত রাষ্ট্রে পরিনত হবে বলেও তিনি উল্লেখ করেন।\nএর পরপরই মার্চপাস্ট কর্মসূচিতে অংশগ্রহণ কারীদের সালাম গ্রহণ করেন তারা। মার্চপাস্টে বাংলাদেশ পুলিশের একটি চৌকসদল ছাড়াও আনসার-ভিডিপি, বিভিন্ন শিক্ষা প্রতিষ্ঠানের স্কাউট ও গার্লস গাইড সদস্যরা অংশগ্রহণ করে। মাটিরাঙ্গা থানার এসআই মো. মহিউদ্দিন প্যারেড কমান্ডার হিসেবে মার্চপাস্টে দায়িত্ব পালন করেন।\nএর পরপরই মাটিরাঙ্গা উপজেলা প্রশাসনের উদ্যোগে মাটিরাঙ্গা মডেল সরকারি প্রাথমিক বিদ্যালয় মাঠে অনুষ্ঠিত হয় শিশু কিশোরদের জন্য ক্রীড়া প্রতিযোগিতা।\nদিবসটি উপলক্ষে সরকারি-বেসরকারি অফিস, রাজনৈতিক দলের কার্যালয় ও ব্যবসায়ী প্রতিষ্ঠানে জাতীয় পতাকা উত্তোলন করা হয়।\nPrevious PostPrevious কক্সবাজার-চট্টগ্রাম মহাসড়কে দুর্ঘটনায় আহত ৩\nNext PostNext বাঘাইছড়িতে বিএনপির মিছিলে হামলায় আহত ১৮\nপাহাড়ী-বাঙ্গালীদের মধ্যে সম্প্রীতি বজায় রাখতে হবে:..\nমাটিরাঙ্গার তবলছড়ি ও তাইন্দং এলাকায় উপজাতীয়..\nমাটিরাঙ্গায় সশস্ত্র গ্রুপের হামলার ঘটনায় তীব্র..\nমাটিরাঙ্গায় কৃষকের উপর ইউপিডিএফের সশস্ত্র হামলা..\nকরোনা প্রতিরোধে মাস্ক নিয়ে পথে পথে..\nপাহাড়ে শান্তিচুক্তির ধারা বাস্তবায়নে কাজ করছে..\nমাটিরাঙ্গায় স্বাস্থ্যবিধি না মানায় জরিমানা..\nমহেশখালীতে গোলাগুলি, ৬ লাখ ২২ হাজার..\nস্বল্পোন্নত দেশ থেকে উন্নয়নশীল বাংলাদেশে উত্তরণে..\n`স্বাধীনতা বিরোধীরা দেশে অস্থিতিশীল পরিস্থিতি সৃষ্টি..\nস্বাধীনতার সুবর্ণজয়ন্তীতে মাস্ক বিতরণ করছে মাটিরাঙ্গা..\nশ্রদ্ধার ফুলে মাটিরাঙ্গায় জাতির শ্রেষ্ঠ সন্তানদের..


কাল আর্জেন্টিনা, পরশু ব্রাজিল\nস্পোর্টস ডেস্ক।। উৎসবের আবির ছড়িয়ে গোটা বিশ্বকে আন্দোলিত করে মর্ত্যরে সবচেয়ে জাঁকাল ক্রীড়াযজ্ঞের বোধন হয়ে গেছে বৃহস্পতিবার রাতে।\nমোহামেদ সালাহর কারণে আজ মিসর-উরুগুয়ে ম্যাচের দিকেও দৃষ্টি থাকবে অনেকের। যদিও কাঁধের চোট কাটিয়ে উরুগুয়ের বিপক্ষে সালাহ খেলতে পারবেন কিনা তা নিয়ে অনিশ্চয়তা রয়েছে। তবে একটা ব্যাপার নিশ্চিত, বাঙালির বিশ্বকাপ এখন শুরু হয়নি! আরও অনেক দেশের মতো বাংলাদেশও ফুটবল বিশ্বকাপ মানে শেষ কথা ব্রাজিল-আর্জেন্টিনা। সালাহ, রোনাল্ডোদের নিয়ে উৎসাহ থাকতে পারে, কিন্তু উন্মাদনার রং তো হলুদ-সবুজ আর আকাশি-নীল। যুক্তিহীন আবেগ আর শর্তহীন ভালোবাসা তুলে রাখা শুধু মেসি, নেইমারদের জন্য। তারা মাঠে নামলে তবেই না শুরু হবে আসল বিশ্বকাপ! বাঙালির ঈদ-আনন্দ দ্বিগুণ করে সত্যিকারের বিশ্বকাপ উৎসব শুরু হবে আগামীকাল। আর তা পূর্ণতা পাবে আগামী পরশু।


JNU set to hold exams via WhatsApp: বয়কটের জের! হোয়াটসঅ্যাপেই নেওয়া হবে পরীক্ষা, সিদ্ধান্ত নিল জেএনইউ\nস্কুল অফ ইন্টারন্যাশনাল স্টাডিজের ডিন অশ্বিনী কে মহাপাত্র জানান যে এই সিদ্ধান্তটি সব আধিকারিক, ডিনদের সঙ্গে কথা বলে এবং ‘বিশেষ পরিস্থিতি’র কারণেই নেওয়া হয়েছে।\nUpdated: December 17, 2019 3:20:05 pm\nঅভিনব পদ্ধতিতে পরিক্ষার সিদ্ধান্ত নিল জেএনইউ\nদিল্লির জওহরলাল নেহরু বিশ্ববিদ্যালয়ে ফি বৃদ্ধি ইস্যুকে ঘিরে বিক্ষোভের সমর্থনে বন্ধ হয়েছে দিল্লির জওহরলাল বিশ্ববিদ্যালয়ের শেষ সেমিস্টারের পরীক্ষা। অগত্যা এবার হোয়াটসঅ্যাপ এবং ইমেলের মাধ্যমে ‘অভিনব পদ্ধতিতে’ পরীক্ষা নেওয়ার সিদ্ধান্ত নিয়েছেন জেএনইউ কর্তৃপক্ষ। প্রসঙ্গত, কয়েকদিন ধরেই হস্টেলে ফি বৃদ্ধি ইস্যুতে উত্তাল হয়েছে জেএনইউ ক্যাম্পাস। পড়ুয়াদের দাবি মতো বিশ্ববিদ্যালয় কর্তৃপক্ষ ফি কিছুটা কমালেও, পুরোপুরি ফি কমানোর দাবিতে অনড় ছিলেন পড়ুয়ারা।\nআরও পড়ুন: জামিয়া বিক্ষোভে গ্রেফতার ১০, ধৃতরা ‘পড়ুয়া নয়’ দাবি পুলিশের\nইতিমধ্যেই দিল্লি বিশ্ববিদ্যালয়ের সব সেন্টারে পাঠিয়ে দেওয়া হয়েছে বিশ্ববিদ্যালয়ের নয়া সিদ্ধান্তের এই বিজ্ঞপ্তিটি। স্কুল অফ ইন্টারন্যাশনাল স্টাডিজের ডিন অশ্বিনী কে মহাপাত্র জানান যে এই সিদ্ধান্তটি সব আধিকারিক, ডিনদের সঙ্গে কথা বলে এবং ‘বিশেষ পরিস্থিতি’র কারণেই নেওয়া হয়েছে। তবে সব কলেজেই এই সিদ্ধান্ত নেওয়া হচ্ছে কি না সে বিষয়ে কিছু নিশ্চিতভাবে জানা যায়নি। অশ্বিনী কে মহাপাত্র লেখেন, “জেএনইউ বিশ্ববিদ্যালয়ের পড়ুয়াদের স্বার্থে ১৬ ডিসেম্বরে ডাকা বৈঠকে সকলেই একমত হন। এরপরই এমফিল, পিএইচডি এবং এমএ পরীক্ষার শেষ সেমিস্টার এই বিকল্প পদ্ধতির মাধ্যমে নেওয়ার সিদ্ধান্ত নেওয়া হয়েছে।”\nকীভাবে নেওয়া হবে এই পরীক্ষা?\nঅশ্বিনী মহাপাত্র বলেন, “এমফিল এবং এমএ পরীক্ষার জন্য রেজিস্টার পড়ুয়াদের কাছে প্রশ্ন পাঠিয়ে দেওয়া হবে। পরীক্ষার সময়সূচী নির্ধারণ করবেন সেন্টারের চেয়ারপার্সনরা। শিক্ষার্থীরা তাঁদের উত্তরপত্রগুলি মূল্যায়নের জন্য সংশ্লিষ্ট কোর্সের শিক্ষকদের কাছে জমা দেবেন। উত্তরপত্র জমা দেওয়ার শেষ দিন ২১ ডিসেম্বর। শিক্ষার্থীরা উত্তরপত্রগুলি ইমেল বা হাতে লিখে সে উত্তরপত্রের ছবি তুলে তা হোয়াটসঅ্যাপের মাধ্যমে বা ইমেলে ব্যক্তিগতভাবে শিক্ষকদের কাছে জমা দিতে পারবেন।”\nআরও পড়ুন: নেহেরু পরিবার নিয়ে বিতর্কিত মন্তব্য, আটদিনের জেল হেফাজতে অভিনেত্রী পায়েল রোহতগি\nতবে কতটা স্বচ্ছতা অবলম্বন করা সম্ভব এই বিকল্প মাধ্যমে?\nশিক্ষার্থীরা অসদুপায় অবলম্বন করবেন না এমন নিশ্চিতসুরেই অশ্বিনী মহাপাত্র বলেন, “এই মুহুর্তে এই পদ্ধতি অবলম্বন করা ছাড়া উপায় নেই। আমি শিক্ষার্থীদের ভবিষ্যৎ নিয়েই বেশি চিন্তিত।”\nযদিও জেএনইউয়ের টিচার্স অ্যাসোসিয়েশন এবং জেএনইউয়ের স্টুডেন্টস ইউনিয়ন এভাবে পরীক্ষা নেওয়ার এমন সিদ্ধান্তকে ‘অযৌক্তিক’ এবং ‘হাস্যকর’ বলেছেন।\nWeb Title: Jnu set to hold exams via whatsapp jnuta jnusu termed the move absurd and ludicrous\nজামিয়া বিক্ষোভে গ্রেফতার ১০, ধৃতরা ‘পড়ুয়া নয়’ দাবি পুলিশের


নারী নেতৃত্ব এবং গনত্বত্র ইসলামে হারাম – ইস্টিশন ব্লগ\nAuthor: শহীদুজ্জামান সরকার Published Date: মে ৩, ২০১৬\nএখন সিদ্ধান্ত আপনাদের হাতে – গণতন্ত্র গ্রহণ করবেন নাকি ইসলাম? কিন্তু কথা হলো, দেশকে যদি ইসলামিক করতেই চান, তাহলে গণতন্ত্র বাদ দিয়েই করতে হবে। ইসলামে গণতন্ত্রের কোনো স্থান নেই। আর এবার দেখা যাক একটি হাদিস, যেটা বাংলাদেশের নারী প্রধানমন্ত্রীর ক্ষেত্রে প্রযোজ্য। ইসলামে কাফির নাস্তিক বিধর্মীকে হত্যা যেমন জায়েজ, তেমনি ভাবে নারী নেতৃত্বও হারাম।\n← বিজ্ঞানের অল্প জ্ঞান আপনাকে কাফের বানাবে, আর বিজ্ঞানের গভীর জ্ঞান আপনাকে ধার্মিক বানাবে\nদেশ টা আমার নাকি সরকারের?? →\n৩ thoughts on “নারী নেতৃত্ব এবং গনত্বত্র ইসলামে হারাম”\nমে ৩, ২০১৬; ৬:৩৮ অপরাহ্ন এ\nতথ্যবহুল এবং গঠনমূলক একটি\nমে ৩, ২০১৬; ৬:৪৩ অপরাহ্ন এ\nআপনি কি বুঝে নাকি না বুঝেই\nমে ৪, ২০১৬; ৬:২৫ পূর্বাহ্ন এ\nনারী নেতৃত্ব যে হারাম,


ছোট বাচ্চার ভরণ-পোষণের দায়িত্ব কার? বাবার যদি সামর্থ্য না থাকে... - Qawmi Madrasa\nHome/ মাসায়েল / ফতোয়া/ লেনদেন/ছোট বাচ্চার ভরণ-পোষণের দায়িত্ব কার? বাবার যদি সামর্থ্য না থাকে…\nOn: January 22, 2020 Posted in লেনদেন\tComments: 0\tViews: 2\nছোট বাচ্চার ভরণ-পোষণের দায়িত্ব কার? বাবার যদি সামর্থ্য না থাকে…\nছোট বাচ্চার ভরণ-পোষণের দায়িত্ব কার? বাবার যদি সামর্থ্য না থাকে বা যদি বাবা না থাকে তাহলে সে ক্ষেত্রে বাচ্চার ভরণ-পোষণের দায়িত্ব কে বহন করবে?\nবাবা বেঁচে থাকলে বাবার উপরই শিশুর ভরণ-পোষণের দায়িত্ব। বাবা নিজের সম্পদ বা আয় থেকে সন্তানের ভরণ-পোষণের ব্যবস্থা করবেন।\nযদি বাবার সামর্থ্য না থাকে আর মা সামর্থ্যবান হন তাহলে শিশুটির মা তার ভরণ-পোষণের ব্যবস্থা করবেন। মায়ের সামর্থ্য না থাকলে তার দাদা এবং পর্যায়ক্রমে অন্যান্য নিকটাত্মীয়গণ তার ভরণ-পোষণের ব্যবস্থা করবে।\nবাবা উপস্থিত থাকাকালীন তার সামর্থ্য না থাকার কারণে মা বা অন্য কেউ যদি শিশুর ভরণ-পোষণের ব্যবস্থা করে এবং পূর্ব থেকে বলে নেয় তাহলে তাদের খরচকৃত টাকা বাবার উপর ঋণ হিসেবে থাকবে। পরবর্তীতে বাবার সামর্থ্য হলে তার থেকে ঐ খরচকৃত টাকা নিতে পারবে।\nআর যদি শিশুর বাবা না থাকে এবং তার মা অথবা দাদা থাকে তাহলে মা বা দাদা তার ভরণ-পোষণের স্বতন্ত্র দায়িত্বশীল। সুতরাং সাধ্যমতো তারাই শিশুর খরচ বহন করবে।\nউল্লেখ্য, কোনো শিশুর যদি নিজস্ব সম্পদ থাকে তাহলে তার অভিভাবক বাবা-মা বা অন্যরা শিশুর সম্পদ থেকেই তার জন্য খরচ করতে পারবে। বিশেষত বাবা-মা যদি অসচ্ছল থাকে তাহলে শিশুর সম্পদ থেকে তার জন্য খরচ করতে কোনো অসুবিধা নেই।\n-রদ্দুল মুহতার ৩/৬১৩, ৬২৪; হেদায়া, ফাতহুল কাদীর ৪/২১৭; আলইখতিয়ার ৩/২৮\nআমাদের পাশের মসজিদে আইপিএস লাগানোর জন্য আমি আমার বিভিন্ন বন্ধুদের…\nআমি একজনের কাছে একটি গরু বর্গা দিলাম এ শর্তে যে,…\nরিয়াল বা বিদেশী মুদ্রা ঋন নিয়ে তার পরিবর্তে টাকা দেয়া৷\nহালাল ও হারাম মিশ্রিত সম্পদে উত্তরাধিকার হবার বিধান৷\nনারি পুরুষের নামাযে অভিন্ন মর্মে ধোকাবাজ মিথ্যাবাদী আহলে হাদীসদের মনগড়া ...\nবাবার হারাম কামাই সন্তানের জন্য গ্রহন করা ৷\nমসজিদে দানকৃত বা মসজিদের চাঁদার টাকায় ক্রয়কৃত ফ্যান, মাইক ইত্যাদির ...\nসৌদি আরব থাকাকালীন আমি এক বাঙ্গালী থেকে এক হাজার রিয়াল...\nআমার ছোট ছেলের কিছু টাকা আমার নিকট আছে। যা একটি...\nআমাদের বাড়ির পাশে একটি বড় বাজার আছে। দূর-দূরান্ত থেকে মানুষ...\nএক প্রতিবেশী আমার কাছ থেকে এক কেজি পোলাওয়ের চাল ধার...\nআমি কম্পিউটারের কিছু প্রোগ্রাম শেখার জন্য এক সেন্টারে ৩ মাসের...\nএকবার বাসে বসা ছিলাম। একজন হকার কিছু কাচের শো-পিস নিয়ে...\nঅনেক কোম্পানি এমন আছে, যারা তাদের পণ্যের সাথে রুমাল, কলম...\nক) তিওয়ালে মুফাসসাল, আওসাতে মুফাসসাল ও কিসারে মুফাসসাল দ্বারা কি...\nরাশেদ তার বোনের কাছে ২৮০০/- টাকা পেত। কিন্তু বোন সে...\nআমাদের এলাকায় কবরস্থানের পাশে ছোট একটি কুঁড়েঘর বানিয়ে এক দরবেশ...\nজনৈক ব্যক্তি এক আর্থিক প্রতিষ্ঠানে এক লক্ষ টাকা মূল্যের একটি...\nআমার একটি দোকান আছে। আমি বিভিন্ন পণ্য পাইকারি ক্রয় করে...\nআমার এক বন্ধু তার জন্য একটি বই সংগ্রহ করার জন্য...\nজনৈক ব্যক্তি মীরাছ সূত্রে একটি জমির মালিক হয়েছে। জমিটির মূল্য...\nআমরা একটি সমিতি করেছি। সকল সদস্য নির্ধারিত তারিখেই সমিতির মাসিক...


> ইউরোপে ফ্রী পড়াশুনা, কোথায় কেমন\n[font=solaimanLipi, "Siyam Rupali", Vrinda, Helvetica, Arial, sans-serif]ইউরোপে কিছু কিছু দেশ আছে যারা এখন ও শিক্ষাকে পণ্য হিসেবে দেখে না। বরং বিনামূল্যে অথবা নামমাত্র মূল্যে শিক্ষাকে অধিকার হিসেবে গণ্য করে। জেনে নেওয়া যাক, ইউরোপোর কোন দেশে ফ্রী অথবা কম খরচে পড়ালেখা করা যাচ্ছে।[/font]\n[font=solaimanLipi, "Siyam Rupali", Vrinda, Helvetica, Arial, sans-serif]১. জার্মানি:[/font]\n[font=solaimanLipi, "Siyam Rupali", Vrinda, Helvetica, Arial, sans-serif]জার্মানিতে অনেক অনেক বিশ্ববিদ্যালয় আছে, তাই প্রতি বছর অসংখ্য নতুন ছাত্র পাড়ি জমাচ্ছে এ দেশে। পড়াশুনা ফ্রি আছে সাথে রিসার্চ কুয়ালিটি এবং শিক্ষার মান দুই দিকই যথেষ্ট ভালো। সবচেয়ে মজার বিষয় হচ্ছে বাংলাদেশ থেকে সবচেয়ে বেশি স্টুডেন্টস পাড়ি জমায় জার্মানি এবং ইউএসএ তে।[/font]\n[font=solaimanLipi, "Siyam Rupali", Vrinda, Helvetica, Arial, sans-serif]২. বেলজিয়াম:[/font]\n[font=solaimanLipi, "Siyam Rupali", Vrinda, Helvetica, Arial, sans-serif]পাবলিক বিশ্ববিদ্যালয়গুলো তে ফিস খুবই কম। গড়ে ২-৩ হাজার ইউরো/বছরে খরচ করে ইউরোপীয়ান ডিগ্রী নিতে চাইলে এ দেশ হতে পারে আপনার আরেকটি সু্যোগ। এছাড়া চেক রিপাবলিক, গ্রীস, ইটালী ইত্যাদি দেশসমূহের পাবলিক বিশ্ববিদ্যালয়ে টিউশন ফিস খুবই কম।[/font]\n[font=solaimanLipi, "Siyam Rupali", Vrinda, Helvetica, Arial, sans-serif]৩. নরওয়ে:[/font]\n[font=solaimanLipi, "Siyam Rupali", Vrinda, Helvetica, Arial, sans-serif]বিশ্বের অন্যতম ধনী দেশ, প্রাকৃতিক সৌন্দর্য আর শান্তির দেশ হিসেবে ও পরিচিত। মিডনাইট সান দেখতে চাইলে আপনাকে এখানে আসতেই হবে। এখন ও পড়াশুনা ফ্রি আছে আর শিক্ষার মানের দিক দিয়ে ইউরোপের প্রথম সারিতেই আছে। এখানকার জীবনযাত্রার মানও অনেক ভাল।[/font]\n[font=solaimanLipi, "Siyam Rupali", Vrinda, Helvetica, Arial, sans-serif]৪. অস্ট্রিয়া:[/font]\n[font=solaimanLipi, "Siyam Rupali", Vrinda, Helvetica, Arial, sans-serif]ইউরোপীয়ান দেশগুলোর মধ্যে অন্যতম সাজানো গোছানো দেশ হলো অস্ট্রিয়া। সর্বোচ্চ ৭০০-৮০০ ইউরো/সেমিস্টার খরচ করে ইউরোপীয়ান ডিগ্রী নিতে চাইলে এ দেশ হতে পারে আপনার আরেকটি সু্যোগ।[/font]\n[font=solaimanLipi, "Siyam Rupali", Vrinda, Helvetica, Arial, sans-serif]৫. ফ্রান্স:[/font]\n[font=solaimanLipi, "Siyam Rupali", Vrinda, Helvetica, Arial, sans-serif]রোমান্স আর ভালোবাসার শহর হলো প্যারিস, তাই বলে এরা শুধু রোমান্স নিয়েই ব্যাস্ত না। যদিও পুরোপুরি ফ্রি বলা যায়না তবে পাবলিক বিশ্ববিদ্যালয়গুলোতে ২০০ ইউরো/বছর এর মত ফি দিতে হয় যাকে আসলে ফ্রি বলাই যায়।[/font]\n[url=http://forums.likebd.com/showthread.php?tid=1205]ইউরোপে ফ্রী পড়াশুনা, কোথায় কেমন[/url]\nইউরোপে ফ্রী পড়াশুনা, কোথায় কেমন free net tips, ইউরোপে ফ্রী পড়াশুনা, কোথায় কেমন Tips and Trick, ইউরোপে ফ্রী পড়াশুনা, কোথায় কেমন Free download, ইউরোপে ফ্রী পড়াশুনা, কোথায় কেমন jokes koutuk, ইউরোপে ফ্রী পড়াশুনা, কোথায় কেমন hasir golpo, Funny golpo story 2015 2016 207, ইউরোপে ফ্রী পড়াশুনা, কোথায় কেমন New tips, ইউরোপে ফ্রী পড়াশুনা, কোথায় কেমন all Golpo story fun jokes,ইউরোপে ফ্রী পড়াশুনা, কোথায় কেমন wapka wml xhtml code css


রাজধানীর সরকারি মাধ্যমিক বিদ্যালয়ে ভর্তি কার্যক্রম শুরু হচ্ছে! – Educarnival\nরাজধানীর সরকারি মাধ্যমিক বিদ্যালয়ে ভর্তি কার্যক্রম শুরু হচ্ছে!\nরাজধানীর নামকরা অধিকাংশ বেসরকারি মাধ্যমিক বিদ্যালয়ে ভর্তি ফরম বিতরণ শুরু হয়েছে। কিন্তু নীতিমালা জারির পাঁচ দিন পার হয়ে গেলেও রাজধানীর সরকারি ৩৩টি মাধ্যমিক বিদ্যালয়ে ভর্তি প্রক্রিয়া শুরু হয়নি। এ নিয়ে অভিভাবকরা রয়েছেন চরম উৎকণ্ঠায়। তারা প্রতিদিনই বিদ্যালয়গুলোতে ভিড় করে ভর্তির খোঁজ-খবর নিচ্ছেন। বিদ্যালয়ের প্রধান শিক্ষকরাও অভিভাবকদের সঠিক তথ্য জানাতে পারছেন না।\nতবে আগামী সপ্তাহে প্রধান শিক্ষকদের নিয়ে সভা করে ভর্তির তারিখ নির্ধারণ করা হবে বলে মাধ্যমিক ও উচ্চ শিক্ষা অধিদফতরের (মাউশি) একটি সূত্র জানিয়েছে।\nরোববার সকাল থেকে দুপুর পর্যন্ত রাজধানীর মতিঝিল সরকারি বালক উচ্চ বিদ্যালয়, নারিন্দা সরকারি উচ্চ বিদ্যালয়, বাংলাবাজার সরকারি বালিকা উচ্চ বিদ্যালয়সহ বেশ কয়েকটি সরকারি মাধ্যমিক বিদ্যালয় ঘুরে দেখা গেছে- অসংখ্য অভিভাবক কম খরচে সন্তানের মান সম্পন্ন শিক্ষা নিশ্চিত করতে সরকারি মাধ্যমিক বিদ্যালয়ে ভর্তির খোঁজ-খবর নিচ্ছেন। তারা বিদ্যালয়ের প্রধান শিক্ষকসহ অফিসে কর্মরতদের কাছে জানতে চাচ্ছেন কবে নাগাদ ভর্তি ফরম বিতরণ করা হবে। কিন্তু কেউই তাদের সঠিক তথ্য জানাতে পারেনি। এ নিয়ে ক্ষোভ প্রকাশ করেন অনেকে।\nশিক্ষামন্ত্রণালয় সূত্র জানায়, গত ৩ নভেম্বর সরকারি মাধ্যমিক বিদ্যালয়ে ভর্তির নীতিমালা জারি করা হয়েছে। বিদ্যালয়ের ক্যাচমেন্ট এলাকার শিক্ষার্থীদের জন্য ৪০ ভাগ কোটা সংরক্ষণ করা হয়েছে। বাকি আসনে অন্য এলাকার শিক্ষার্থীদের জন্য উন্মুক্ত থাকবে। তবে একই শিক্ষা প্রতিষ্ঠানের পঞ্চম শ্রেণি থেকে ষষ্ঠ শ্রেণিতে ভর্তির জন্য কোঠা প্রযোজ্য হবে না। শিক্ষার্থীদের বসবাসের মধ্যে একাধিক বিদ্যালয় থাকলে উভয় প্রতিষ্ঠানে আবেদন করতে পারবেন। প্রতিবছরের মতো এবারো প্রথম শ্রেণিতে লটারির মাধ্যমে ভর্তি করা হবে। ভর্তির জন্য ১ জানুয়ারির শিক্ষার্থীর বয়স ৬ বছর হতে হবে। ভর্তি বয়সের ঊর্ধ্বতা সংশ্লিষ্ট বিদ্যালয় নির্ধারণ করবে।\nদ্বিতীয় ও তৃতীয় শ্রেণিতে ভর্তির জন্য বাংলা ১৫, ইংরেজি ১৫ ও ২০ নম্বরের গণিত মোট ৫০ নম্বরের লিখিত পরীক্ষা নেয়া হবে। পরীক্ষার সময় এক ঘণ্টা। চতুর্থ থেকে অষ্টম শ্রেণিতে ভর্তির জন্য বাংলা ৩০, ইংরেজি ৩০ ও ৪০ নম্বরের গণিত মোট ১০০ নম্বরের লিখিত পরীক্ষা নেয়া হবে। সময় নির্ধারণ করা হয়েছে দুই ঘণ্টা।\nজেএসসি ও জেডিসি পরীক্ষার ফলাফলের ভিত্তিতে নবম শ্রেণিতে ভর্তি করা হবে। ভর্তি ফরমের মূল্য নির্ধারণ করা হয়েছে ১৫০ টাকা। সরকারি বিদ্যালয়গুলোকে এবারো ‘ক’, ‘খ’ ও ‘গ’ তিন ভাগে ভাগ করা হয়েছে। নতুন সরকারি হওয়া কামরাঙ্গীর চর শেখ কামাল সরকারি মাধ্যমিক বিদ্যালয়কে যেকোনো এক গ্রুপভুক্ত করা হবে।\nএ বিষয়ে জানতে চাইলে মাধ্যমিক ও উচ্চ শিক্ষা অধিদফতরের পরিচালক (মাধ্যমিক) ও ঢাকা মহানগর সরকারি বিদ্যালয়ে ভর্তি কমিটির সদস্য মো. এলিয়াছ হোসেন বলেন, আগামী সপ্তাহে রাজধানীর সরকারি মাধ্যমিক বিদ্যালয়ের প্রধান শিক্ষকদের নিয়ে বৈঠক করা হবে। বৈঠকে নতুন শিক্ষাবর্ষে ভর্তির আবেদন ফরম বিতরণ ও ভতি পরীক্ষার তারিখ নির্ধারণ করা হবে।


13 কারণ কেন তারকা ব্র্যান্ডন ফ্লিন রিচার্ড ম্যাডেনের সাথে সম্পর্কের গুজবকে সম্বোধন করেন? | পিঙ্কভিলা - বিনোদন\n13 কারণ কেন তারকা ব্র্যান্ডন ফ্লিন রিচার্ড ম্যাডেনের সাথে সম্পর্কের গুজবকে সম্বোধন করেন?\nরিচার্ড ম্যাডেন এবং ব্র্যান্ডন ফ্লিন এখন কয়েক মাস ধরে ডেটিং করছেন বলে গুজব রয়েছে এবং তারা রুমমেটও। একাধিক অনুষ্ঠানে, পাপারাজ্জিদের দ্বারা রিচার্ড এবং ব্র্যান্ডনকে এলএ-তে একসঙ্গে দেখা গেছে। ফ্লিন ম্যাডেন এবং তার পরিবারের সাথে কান 2019 এর সময় ফ্রেঞ্চ রিভেরায়ও গিয়েছিলেন, যেখানে রিচার্ডের চলচ্চিত্র রকেট মানুষ এর প্রিমিয়ার ছিল। গসিপ মিল এই জুটির সম্পর্কের অবস্থা উন্মোচন করার জন্য একটি তাণ্ডব চালাচ্ছে৷ ম্যাডেন সম্প্রতি ব্র্যান্ডনের সাথে ডেটিং গুজব সম্বোধন করে নিউ ইয়র্ক টাইমসকে বলেছিলেন যে তিনি তার 'ব্যক্তিগত জীবন ব্যক্তিগত' রাখতে পছন্দ করেন।\nরিচার্ডের মতো, ফ্লিনও ভ্যারাইটির সাথে সম্পর্কের গুজবকে সম্বোধন করেছিলেন এবং এটি নিশ্চিত বা অস্বীকার করেননি। দ্য 13 কারণ কেন তারকা বলেছেন যে তার ব্যক্তিগত জীবনে এমন কিছু অনুভব করা কঠিন নয় কারণ তার নিজের সম্পর্কে শিরোনাম পড়ার পরে তিনি এমনই অনুভব করেন, যা তাদের কাছে বিগ ব্যাং সহ। তিনি যখন নিবন্ধটি পড়েন, অভিনেতা প্রশ্ন করেন কেন তারা প্রথম স্থানে নিবন্ধটি লিখেছেন যখন সেখানে আসলে কিছুই নেই।\n'এটি সবই কিছু গুজব চক্রের উপর ডিম দেওয়ার মতো কিছু যা আপনি শেষ পর্যন্ত এমন কিছু না পাওয়া পর্যন্ত চলতেই থাকবে যা আসলে এটিকে সত্য বা মিথ্যা করে তুলবে। তাই, কেলেঙ্কারি অনুভব না করা কঠিন।' ব্র্যান্ডন যোগ করেছেন।\nফ্লিন হলিউডের ডাবল স্ট্যান্ডার্ড সম্পর্কেও কথা বলেছেন যখন এটি অদ্ভুত লোকদের ডেটিং করার ক্ষেত্রে আসে। অভিনেতা বলেছিলেন যে যখন তারা তাকে নিয়ে নিবন্ধ লেখেন, তখন এটি সামান্য মনে হয়। 'কিন্তু কেউ সেই নিবন্ধটি লিখতে বা সেই নিবন্ধটি পড়তে চায় না যা হবে, 'ওহ! ব্র্যান্ডন এই ব্যক্তির সাথে আছেন এবং আমরা তাদের জন্য খুব খুশি!,'' ব্র্যান্ডন বলেছেন। তিনি অনুভব করেন যে নিবন্ধগুলির পিছনে সর্বদা কিছু না কিছু থাকে, যেমন একটি কেলেঙ্কারি যা প্রকাশ পেতে চায়। এটি হতাশাজনক এবং বাস্তবে, ফ্লিন যদি তার পরিবর্তে একজন মহিলার সাথে থাকতেন তবে সেখানে থাকত না।\nব্র্যান্ডনের মন্তব্য সম্পর্কে আপনার কী বলার আছে? নীচের মন্তব্য বিভাগে আপনার মতামত আমাদের জানান।\nএছাড়াও পড়ুন: ব্র্যান্ডন ফ্লিনের সাথে ডেটিং গুজব সম্পর্কে রিচার্ড ম্যাডেনের এই কথা রয়েছে\nফ্লিন এর আগে গায়ক স্যাম স্মিথের সাথে সম্পর্কে ছিলেন।\nওজন কমানোর জন্য ব্যালেরিনা চা\nপরদেস মে হ্যায় মেরা দিল দেশি সিরিয়াল\nরসুন এবং মধু খালি পেটে


রক্তচাপের লক্ষণ এবং নিয়ন্ত্রণের উপায়গুলি জেনে নিন রক্তচাপের লক্ষণ এবং নিয়ন্ত্রণের উপায়গুলি জেনে নিন\nঅনেক লোক নিম্ন রক্তচাপের শিকার হন। আপনিও হতে পারেন এই সমস্যা দ্বারা উদ্বেগিত। নিম্ন রক্তচাপের লক্ষণগুলি কী? রক্তচাপের সমস্যার কথা বলতে গেলে, তখন বেশিরভাগ লোক উচ্চ রক্তচাপ সম্পর্কে জানেন এবং এর লক্ষণগুলি সম্পর্কে অবহিত হন তবে লো রক্তচাপ সম্পর্কেও জানেন। আমি খুব কম লোককে চিনি। লো বিপি সমস্যা আপনার জন্য বিপজ্জনক হতে পারে। আমরা যদি এর লক্ষণগুলি সম্পর্কে না জানি তবে আমরা ধীরে ধীরে এর শিকার হতে পারি। লো বিপির সমস্যা যদি গুরুতর হয়ে ওঠে, তবে মস্তিস্কে অক্সিজেন এবং প্রয়োজনীয় পুষ্টিগুলি বাধা পেতে পারে। বিপি সমস্যাটিকে হালকাভাবে নেওয়া আপনার পক্ষে বিপজ্জনক হতে পারে। নিম্ন রক্তচাপের লক্ষণগুলি সনাক্ত করার পরে কারণগুলি খুঁজে বের করা গুরুত্বপূর্ণ।\nমাথা ঘোরা, অস্পষ্ট চেহারা কম বীট ও শরীরের ঠান্ডা।\nহার্টকে পাম্প করার মাধ্যমে রক্ত ধমনীর মধ্য দিয়ে শরীরের অন্যান্য অংশে ভ্রমণ করে এর জন্য প্রয়োগ করা শক্তিকে রক্তচাপ বলে। রক্তচাপ বিভিন্ন পরিস্থিতিতে কমবেশি বা আলাদা হতে পারে।\nগর্ভাবস্থায় রক্তচাপ কম হতে পারে। আপনি যদি গর্ভবতী হন তবে আপনার রক্তচাপ কমে যাওয়ার সম্ভাবনা বেশি। এক্ষেত্রে রক্তচাপ হওয়া স্বাভাবিক, তবে এটি যদি প্রায়শই ঘটে তবে আপনার সাথে সাথেই ডাক্তারের সাথে যোগাযোগ করতে হবে।\nআপনি যদি হার্টের রোগী হন তবে আপনি প্রায় রক্তচাপ নিতে পারেন। হার্টের সাথে সম্পর্কিত কিছু রোগে, এটি বহুবার ঘটে যে শরীরে রক্ত সঠিকভাবে সঞ্চালিত হয় না এবং নিম্ন রক্তচাপের ঝুঁকি থাকে।\nশরীরে কিছু প্রয়োজনীয় পুষ্টির ঘাটতির কারণে আপনার রক্তচাপও হ্রাস করতে পারে। রক্তাল্পতার শিকার হওয়ার পরেও নিম্ন রক্তচাপের সমস্যা হতে পারে।\n৪) ডিহাইড্রেশন কম রক্তচাপের কারণও হতে পারে, শরীরে পানির অভাবে নিম্ন রক্তচাপের সমস্যা হতে পারে। আপনিও যদি কম জল পান করেন তবে আপনিও এর শিকার হতে পারেন।\nনিম্ন রক্তচাপের চিকিৎসা কী?\nনিম্ন রক্তচাপ এড়াতে, আপনার পা সরে যেতে থাকুন, দীর্ঘক্ষণ এক জায়গায় বসে থাকবেন না, জল পান করতে থাকুন, খাবারে আরও খানিকটা নুন খান তবে রক্তচাপ যদি খুব কম হয় তবে আপনার ডাক্তারকে জিজ্ঞাসা করা উচিত যোগাযোগ করা দরকার যদিও রক্তচাপে আক্রান্ত ব্যক্তিদের কম লবণ খাওয়ার পরামর্শ দেওয়া হলেও লবণ আপনাকে নিম্ন রক্তচাপে সহায়তা করতে পারে তবে লবণের পরিমাণ বাড়িয়ে বা নোনতা খাবার খাওয়ার আগে আপনার ডাক্তারের সাথে পরামর্শ করুন।\nডায়েবেটিস! সাবধান থাকুন\nসময়ের বিবর্তনে ভালো নেই পাটনী সম্প্রদায়


মায়ের ‘অনুপ্রেরণায়’ কাটাছেঁড়া ছাড়াই ডাবল ভাল্ব প্রতিস্থাপন\n৩০ মে ২০২১, ২৩:০৯\nকার্ডিয়াক সার্জন আশ্রাফুল হক সিয়াম\nডা. আশ্রাফুল হক সিয়াম, স্বপ্নবাজ এক তরুণ চিকিৎসক। কাজ করছেন জাতীয় হৃদরোগ ইনস্টিটিউটের কার্ডিয়াক সার্জারি বিভাগের সহযোগী অধ্যাপক হিসেবে। কার্ডিয়াক সার্জন্স সোসাইটি অব বাংলাদেশের (সিএসএসবি) সাধারণ সম্পাদক পদেও আছেন তিনি। এশিয়া মহাদেশের সর্বকনিষ্ঠ এ কার্ডিয়াক সার্জনের নেশাই হলো প্রতিনিয়ত নতুন কিছু করা। ইতোমধ্যে দেশে প্রথমবারের মতো ২-৩ ইঞ্চি ছিদ্র করে (মিনিমালি ইনভেসিভ কার্ডিয়াক সার্জারি) বা কাটাছেঁড়া ছাড়া হৃদ্‌যন্ত্রের ডাবল ভাল্ব প্রতিস্থাপন করে দেশব্যাপী সাড়া ফেলেছেন তিনি।\nএতেই ক্ষান্ত দিতে চান না কার্ডিয়াক এ সার্জন। পরবর্তী পরিকল্পনা, দেশের মাটিতে হার্ট ট্রান্সপ্লান্ট (হৃদ্‌যন্ত্র প্রতিস্থাপন)সহ নতুন কিছুর মাধ্যমে অন্যদেশ থেকে রোগীদের বাংলাদেশমুখী করা। এছাড়া তিনি স্বপ্ন দেখেন কার্ডিয়াক সার্জারির ব্যাপ্তি আরও প্রসারিত করে মানুষের দোরগোড়ায় স্বাস্থ্যসেবা পৌঁছে দেওয়ার।\nসম্ভাবনাময় তরুণ এ চিকিৎসক জীবনের নানা পরিকল্পনা এবং দেশের স্বাস্থ্য খাত নিয়ে তার ভাবনার কথা জানিয়েছেন ঢাকা পোস্টকে। সাক্ষাৎকার নিয়েছেন তানভীরুল ইসলাম।\nঢাকা পোস্ট : দেশে প্রথমবারের মতো ২-৩ ইঞ্চি ছিদ্র করে এমআইসিএস পদ্ধতিতে হার্টের ডাবল ভাল্ব প্রতিস্থাপন করেছেন। এ বিষয়ে জানতে চাই…\nডা. আশ্রাফুল হক সিয়াম : হার্টের ডাবল ভাল্ব অপারেশন অত্যন্ত জটিল। এমআইসিএস পদ্ধতিতে মাত্র ২-৩ ইঞ্চি ছিদ্র করে ভাল্ব প্রতিস্থাপন সারাবিশ্বে অত্যন্ত বিরল। গত মঙ্গলবার (২৫ মে) আমিসহ ১০ জন চিকিৎসকের একটি দল চার থেকে পাঁচ ঘণ্টায় হাসিনা বেগম (৩০) নামের এক রোগীর দেহে সফলভাবে অস্ত্রোপচার সম্পন্ন করি।\nআমার যত অর্জন তার কৃতিত্ব সর্বপ্রথম মাকে দিতে চাই। কারণ তার অনুপ্রেরণায় আমি চিকিৎসক হয়েছি। তারপর এ কাজটা সম্পন্নের জন্য আমি যখন স্বপ্ন দেখেছি, তখন মাননীয় প্রধানমন্ত্রী শেখ হাসিনা আমার স্বপ্নটা বাস্তবায়ন করেছেন। যখন আমি সরাসরি ওনার সঙ্গে দেখা করে বলেছি যে, আমি এটা করতে চাই; তখন তিনি ব্যক্তিগতভাবে আমাকে যন্ত্রপাতি কিনে দেওয়াসহ সবকিছুর ব্যবস্থা করে দেন ডা. আশ্রাফুল হক সিয়াম, সহযোগী অধ্যাপক, জাতীয় হৃদরোগ ইনস্টিটিউট\nসারাবিশ্বে হাতে গোনা কয়েকটি হাসপাতালে এ ধরনের আধুনিক পদ্ধতিতে অপারেশন হয়। আজ আমরাও সেই মাইলস্টোনে পা দিতে পেরেছি এবং দেশের ভাবমূর্তি উজ্জ্বল করতে পেরেছি।\nমাত্র ২-৩ ইঞ্চি ছিদ্র করে ভাল্ব প্রতিস্থাপনের কাজ করছেন ডা. আশ্রাফুল হক সিয়াম ও তার দল\nঢাকা পোস্ট : এমআইসিএস পদ্ধতিতে হার্টের ডাবল ভাল্ব প্রতিস্থাপন বিশ্বের ইতিহাসে একটি বড় ঘটনা, আপনার অনুভূতি জানতে চাই...\nডা. আশ্রাফুল হক সিয়াম : অনুভূতি অনেক ভালো। জটিল একটা কাজ করে সফল হওয়া, অনেক ভালোলাগার বিষয়। অনেক আনন্দ ও উৎসাহ পাওয়া যায়। পাশাপাশি যখন দেখি রোগী ভালো হয়ে গেছে এবং তার মুখে হাসি ফুটেছে, তখন সেই আনন্দটা ঈদের আনন্দের চেয়েও বেশি মনে হয়।\nএমআইসিএস পদ্ধতিতে হার্টের ডাবল ভাল্ব প্রতিস্থাপনে প্রধানমন্ত্রী শেখ হাসিনার আন্তরিক সহযোগিতা ছিল। তার সহযোগিতার মাধ্যমে আমরা কাজটি সম্পন্ন করতে পেরেছি। এটাও বড় আনন্দ ও ভালোলাগার বিষয়।\nঢাকা পোস্ট : এ ধরনের অপারেশন সারা পৃথিবীতে খুব কম হয়। এটা নিয়ে কাজ করতে কোনো সমস্যার সম্মুখীন হতে হয়েছে কি না? কেনই বা এমন জটিল একটা অপারেশনের সাহস করলেন?\nডা. আশ্রাফুল হক সিয়াম : আমরা যারা তরুণ, তাদের তো সবসময় নতুন কিছু করার স্পৃহা থাকে। নতুন কাজ করা, আন্তর্জাতিক বিশ্বের সঙ্গে তাল মিলিয়ে ভালো কিছু করার স্বপ্ন থাকে। এছাড়া আমার মাথায় সবসময় একটা বিষয় কাজ করে যে, কিছু হলেই দেশের মানুষ অন্য দেশে চিকিৎসা নিতে চলে যায়। যখন চিকিৎসক হয়েছি তখন থেকেই ভাবি, আমরা কেন চিকিৎসার জন্য বিদেশে যাব? অন্য দেশ থেকে আমাদের দেশে মানুষ চিকিৎসার জন্য আসবে— এটা আমার স্বপ্ন। আমি এখন যে কাজটা শুরু করলাম, এটা যদি ঠিকমতো চালিয়ে যেতে পারি, আমরা ফাইভ স্টার মানের হসপিটালাইজড সেবা দিতে না পারলেও বিদেশিরা চিকিৎসার জন্য আমাদের দেশে আসবে।\nসারাবিশ্বে হাতে গোনা কয়েকটি হাসপাতালে এ ধরনের আধুনিক পদ্ধতিতে অপারেশন হয়। আজ আমরাও সেই মাইলস্টোনে পা দিতে পেরেছি এবং দেশের ভাবমূর্তি উজ্জ্বল করতে পেরেছি ডা. আশ্রাফুল হক সিয়াম, সহযোগী অধ্যাপক, জাতীয় হৃদরোগ ইনস্টিটিউট\nসফলভাবে অস্ত্রোপচার সম্পন্ন করা রোগীর সঙ্গে ডা. আশ্রাফুল হক সিয়াম\nঢাকা পোস্ট : ভাল্ব প্রতিস্থাপন করতে গিয়ে কোনো প্রতিবন্ধকতা বা জটিল পরিস্থিতির মুখোমুখি হতে হয়েছে কি না?\nডা. আশ্রাফুল হক সিয়াম : যেকোনো কাজ করতে গেলে কিছু না কিছু সমস্যার মুখোমুখি হতে হয়। এ কাজ করতে গিয়ে শুরুতে নিজেকে অনেক বেশি প্রশিক্ষিত হতে হয়েছে, দক্ষতা অর্জন করতে হয়েছে। পাশাপাশি এখানে অর্থনৈতিক ও অত্যাধুনিক যন্ত্রপাতির ব্যাপার রয়েছে।\nযখন আপনি খোলা জায়গায় কাজ করবেন, সেটা তত সহজভাবে করতে পারবেন। যখন আপনি সুতা দিয়ে লেপারস্কোপিক করবেন, অবশ্যই সেটা করতে একটু সমস্যা হবে। ভালো প্রশিক্ষিত হতে হবে। তা না হলে এভাবে সাধারণত অপারেশন করা যায় না। এ কারণে পৃথিবীতে খুব কম সংখ্যক সার্জনই এ ধরনের কাজ করেন। যেহেতু আমি নিজে আত্মবিশ্বাসী ছিলাম এবং কাজটা করতে নিজেকে যথেষ্ট দক্ষতাসম্পন্ন মনে হয়েছে, এ কারণে আমি সহজভাবে কাজটা করতে পেরেছি এবং করে যাচ্ছি।\nঢাকা পোস্ট : যেহেতু দেশে এ পদ্ধতিতে বাল্ব প্রতিস্থাপনের প্রক্রিয়া শুরু হয়েছে, এটা আমাদের চিকিৎসা ব্যবস্থাকে কতটুকু এগিয়ে নিয়ে যাবে বলে মনে করেন?\nডা. আশ্রাফুল হক সিয়াম : এটা যদি আমরা ঠিকমতো চালিয়ে যেতে পারি, আশা করি দেশের চিকিৎসা ব্যবস্থা অনেকটা এগিয়ে যাবে। এমআইসিএস পদ্ধতিতে হার্টের ভাল্ব প্রতিস্থাপন হলো কার্ডিয়াক সার্জারির নতুন একটি ধাপ। উন্নয়নশীল দেশগুলোতে খুব স্বল্প পরিসরে এ অপারেশন হয়ে থাকে। এখন থেকে ২০ বছর আগে যখন পৃথিবীতে বিটিং হার্ট সার্জারি শুরু হলো, তখন কিন্তু কেউ বিটিং হার্ট সার্জারি করতে চাইতেন না। ধীরে ধীরে চিকিৎসকরা প্রশিক্ষিত হয়েছেন। এখন দেশের ৮০ থেকে ৯০ শতাংশ কেস বিটিং হার্ট সার্জারির মাধ্যমে হয়ে থাকে। এমআইসিএস পদ্ধতি যেহেতু পৃথিবীতে নতুন, এটা প্রতিষ্ঠিত হতে এবং এর শতভাগ সুফল মানুষের কাছে পৌঁছাতে পাঁচ থেকে সাত বছর সময় লেগে যেতে পারে।\nকাটাছেঁড়া ছাড়া হৃদ্‌যন্ত্রের ডাবল ভাল্ব প্রতিস্থাপন করে দেশব্যাপী সাড়া ফেলেছেন ডা. আশ্রাফুল হক সিয়াম ও তার দল\nজটিল একটা কাজ করে সফল হওয়া, অনেক ভালোলাগার বিষয়। অনেক আনন্দ ও উৎসাহ পাওয়া যায়। পাশাপাশি যখন দেখি রোগী ভালো হয়ে গেছে এবং তার মুখে হাসি ফুটেছে, তখন সেই আনন্দটা ঈদের আনন্দের চেয়েও বেশি মনে হয় ডা. আশ্রাফুল হক সিয়াম, সহযোগী অধ্যাপক, জাতীয় হৃদরোগ ইনস্টিটিউট\nএকটা সময় পিত্ত থলিতে অপারেশন করতে চাইলে পেট কেটে অপারেশন করতে হতো। এখন কি কেউ পেট কেটে অপারেশন করতে চান? যেখানেই যাবেন, দেখবেন যে লেপারস্কোপিকে করছে। তেমনি এটা হার্টের লেপারস্কোপিক সার্জারি।\nঢাকা পোস্ট : এমআইসিএস পদ্ধতিতে হার্টের ডাবল ভাল্ব প্রতিস্থাপনে সরকারি ও বেসরকারি পর্যায়ে কেমন খরচ হতে পারে?\nডা. আশ্রাফুল হক সিয়াম : সরকারি হাসপাতালে সবকিছুই আমাদের বিনামূল্যে দেওয়া হয়। তবে হয়তো ভাল্ব সাপ্লাই না থাকলে এটা কিনে নিতে হয়। আর আনুষঙ্গিক কিছু খরচ হয়ে থাকতে পারে। তবে প্রাইভেট হাসপাতালে এ চিকিৎসায় যা খরচ হবে, তার এক-তৃতীয়াংশও সরকারি হাসপাতালে হবে না।\nসরকারি হাসপাতালের খরচ হাসপাতাল ভেদে ভিন্ন হতে পারে। এখনো কোনো বেসরকারি হাসপাতালে এ অপারেশন কেউ করেনি, শুরু হলে বলা যাবে কেমন খরচ পড়তে পারে।\nঢাকা পোস্ট : দেশে প্রথমবারের মতো এমআইসিএস পদ্ধতিতে হার্টের ডাবল ভাল্ব প্রতিস্থাপন, এটা তো নিঃসন্দেহে বড় অর্জন। এ অর্জনের কৃতিত্ব আপনি কাকে দিতে চান?\nডা. আশ্রাফুল হক সিয়াম : আমার যত অর্জন তার কৃতিত্ব সর্বপ্রথম মাকে দিতে চাই। কারণ তার অনুপ্রেরণায় আমি চিকিৎসক হয়েছি। সঙ্গে বাবা, ভাই-বোন ও পরিবার থেকেও অনেক সাপোর্ট পেয়েছি। তারপর এ কাজটা সম্পন্নের জন্য আমি যখন স্বপ্ন দেখেছি, তখন মাননীয় প্রধানমন্ত্রী শেখ হাসিনা আমার স্বপ্নটা বাস্তবায়ন করেছেন। যখন আমি সরাসরি ওনার সঙ্গে দেখা করে বলেছি যে, আমি এটা করতে চাই; তখন তিনি ব্যক্তিগতভাবে আমাকে যন্ত্রপাতি কিনে দেওয়াসহ সবকিছুর ব্যবস্থা করে দেন।\nঢাকা পোস্ট : আগামী দিনে আপনার জন্য নতুন চ্যালেঞ্জ কী হতে পারে?\nডা. আশ্রাফুল হক সিয়াম : সামনের দিনে যতটুকু সম্ভব এমআইসিএস পদ্ধতিটা এগিয়ে নিয়ে যাওয়া এবং এ কাজে দক্ষ জনবল তৈরি করা। এরপর তাদের বিভিন্ন সেন্টারে ছড়িয়ে দিয়ে এ সেবা মানুষের দোরগোড়ায় পৌঁছে দেওয়ার ইচ্ছা আছে। দেশে হার্ট ট্রান্সপ্লান্ট (প্রতিস্থাপন) হয় না। সার্বিক সহযোগিতা পেলে ভবিষ্যতে হার্ট ট্রান্সপ্লান্ট করারও ইচ্ছা আছে।\nকিছু হলেই দেশের মানুষ অন্য দেশে চিকিৎসা নিতে চলে যায়। যখন চিকিৎসক হয়েছি তখন থেকেই ভাবি, আমরা কেন চিকিৎসার জন্য বিদেশে যাব? অন্য দেশ থেকে আমাদের দেশে মানুষ চিকিৎসার জন্য আসবে— এটা আমার স্বপ্ন ডা. আশ্রাফুল হক সিয়াম, সহযোগী অধ্যাপক, জাতীয় হৃদরোগ ইনস্টিটিউট\nজাতীয় হৃদরোগ ইনস্টিটিউটের কার্ডিয়াক সার্জারি বিভাগের সহযোগী অধ্যাপক ডা. আশ্রাফুল হক সিয়াম\nএক নজরে ডা. আশ্রাফুল হক সিয়াম\nশরীয়তপুরের কৃতি সন্তান ডা. আশ্রাফুল হক সিয়াম। বাবা প্রকৌশলী মো. আবুল হাসেম মিয়া। মা বেগম আশরাফুন্নেসা, রত্নগর্ভা স্বীকৃতি পেয়েছিলেন ২০০৪ সালে। পরিবারে রয়েছে তিন ভাই ও এক বোন।\nবড় ভাই এ কে এম এনামুল হক শামীম, বাংলাদেশ সরকারের পানিসম্পদ মন্ত্রণালয়ের উপমন্ত্রী হিসেবে দায়িত্ব পালন করছেন। মেজ ভাই ব্রিগেডিয়ার জেনারেল আমিন সেনাবাহিনীতে কর্মরত। একমাত্র বোন শামীম আরা হক কাকলী ভাইস প্রেসিডেন্ট হিসেবে একটি বেসরকারি ব্যাংকে কর্মরত।\nআশ্রাফুলের মনে চিকিৎসক হওয়ার স্বপ্ন বুনে দিয়েছিলেন তার মা। ছোটবেলা থেকেই পড়াশোনায় ভালো ছিলেন। মা বরাবরই প্রেরণা দিতেন চিকিৎসক হওয়ার জন্য। মায়ের প্রেরণা আর স্বপ্নপূরণের চেষ্টায় পরিশ্রম করেছেন তিনি।\nঢাকার খিলগাঁও সরকারি স্কুল থেকে এসএসসি, ঢাকা কলেজ থেকে এইচএসসি পাস করেন। এমবিবিএস পড়া অবস্থায় ২০০২-২০০৪ সালের দিকে যখন দেখেন এ দেশে মাত্র বাইপাস সার্জারি স্বল্প পরিসরে শুরু হয়েছে এবং দেশের বেশির ভাগ মানুষ এ রোগের চিকিৎসার জন্য দেশের বাইরে চলে যাচ্ছেন, তখন থেকে স্বপ্ন দেখেন একজন কার্ডিয়াক সার্জন হয়ে দেশের মানুষের সেবা করার। এমবিবিএস শেষ করার পর তিনি ল্যাবএইড হাসপাতালের প্রধান কার্ডিয়াক সার্জন ডা. লুৎফর রহমানের তত্ত্বাবধানে তিন বছর কাজ করেন। কার্ডিয়াক সার্জন হিসেবে ক্যারিয়ার গড়তে এমএস ভর্তি পরীক্ষায় অংশগ্রহণ করে প্রথম স্থান অধিকার করেন। এরপর ন্যাশনাল হার্ট ফাউন্ডেশনের অধ্যাপক ও প্রধান কার্ডিয়াক সার্জন ডা. ফারুক আহমেদের সঙ্গেও কাজ করেন।\nবাংলাদেশ মেডিকেল কলেজ থেকে এমবিবিএস পাস করেন আশ্রাফুল হক সিয়াম। এরপর এমএস করার জন্য বেছে নেন কার্ডিওভাসকুলার অ্যান্ড থোরাসিক সার্জারি। ২০১৬ সালে তিনি কার্ডিওভাসকুলার অ্যান্ড থোরাসিক সার্জারিতে এমএস শেষ করে কার্ডিয়াক সার্জন হিসেবে যখন চিকিৎসা ক্যারিয়ার শুরু করেন তখন তার বয়স ৩৫ বছর। কার্ডিয়াক সার্জন হিসেবে ইউনিট চিফ বা প্রধান হওয়া অত্যন্ত সম্মানের। ২৬তম ‘ইন্টারন্যাশনাল অ্যাসোসিয়েশন অব থোরাসিক অ্যান্ড কার্ডিওভাসকুলার সার্জনস অব এশিয়া’ কনফারেন্সে সবচেয়ে তরুণ কার্ডিয়াক সার্জনের স্বীকৃতিস্বরূপ প্রধানমন্ত্রীর কাছ থেকে সম্মাননা পান তিনি। জাতীয় হৃদরোগ ইনস্টিটিউট ও হাসপাতালের আবাসিক সার্জন হিসেবে যোগ দেন। সেখানে তিনি সহকারী অধ্যাপক হিসেবে পদোন্নতি পান।\nকার্ডিয়াক সার্জারি বিভাগের ইউনিট- ৯ এর চিফ বা প্রধান হিসেবে ২০১৭ সালের আগস্ট থেকে দায়িত্ব পালন শুরু করেন ডা. আশ্রাফুল হক সিয়াম। তখন তার বয়স ৩৬ বছর। বাংলাদেশে ১৫ থেকে ২০ জনের মতো চিফ কার্ডিয়াক সার্জন/ইউনিট চিফ আছেন। তাদের মধ্যে সর্বকনিষ্ঠ তিনি।\nডা. সিয়াম সরকারি হাসপাতালে ২০১৯ সালের ২৫ আগস্ট প্রথম এমআইসিএস পদ্ধতিতে ২-২.৫ ইঞ্চি ছিদ্র করে হার্টের অপারেশন শুরু করায় টিওওয়াইপি-২০১৯ (TOYP-2019) অ্যাওয়ার্ড লাভ করেন।\nস্ত্রী তাসমীন রুবাইয়াত অরিনও পেশায় চিকিৎসক। সোয়াইদাহ আশ্রাফী আরীবাহ, আদিয়াত ঋক্ষ হাসেমী ও আযফীর রুঝলান হাসেম নামের তিন সন্তানের জনক ডা. আশ্রাফুল হক সিয়াম।\n১৪০ জনের দেহে ৪ দেশের ভ্যারিয়েন্ট শনাক্ত\nফের সিদ্ধান্ত পরিবর্তন, টিকা আসছে সোমবার\nকরোনা রোগীকে বাসায় অক্সিজেন দিতে কী কী খেয়াল রাখবেন


দেবহাটায় আ. গনি স্মৃতি লক্ষ টাকার ফুটবল টুর্নামেন্টের উদ্বোধন - ডেইলি সাতক্ষীরা\nHome » দেবহাটায় আ. গনি স্মৃতি লক্ষ টাকার ফুটবল টুর্নামেন্টের উদ্বোধন\nনভে ৫, ২০২১0মন্তব্য 400 ভিউ\nকে এম রেজাউল করিম দেবহাটা : দেবহাটা উপজেলা পরিষদের চেয়ারম্যান ও উপজেলা মুক্তিযোদ্ধা সংসদের কমান্ডার আব্দুল গনি স্মৃতি লক্ষ টাকার ফুটবল টুর্নামেন্ট উদ্বোধন হয়েছে। শুক্রবার (৫ নভেম্বর) বিকাল সাড়ে ৩ টায় কামটা ফুটবল মাঠে কামটা মিতালী সংঘের সহযোগিতায়, সিমরা এগ্রো লিঃ সার্বিক ব্যবস্থাপনায় এ খেলা অনুষ্ঠিত হয়।\nউদ্বোধনীয় খেলায় আব্দুল গনি’র পুত্র আব্দুল কায়ুম হোসেনেট সভাপতিত্বে প্রধান অতিথি ছিলেন উপজেলা আওয়ামী লীগের সভাপতি ও উপজেলা পরিষদের চেয়ারম্যান মুজিবর রহমান।\nবিশেষ অতিথি ছিলেন দেবহাটা থানার অফিসার ইনচার্জ শেখ ওবায়দুল্লাহ, উপজেলা আওয়ামী লীগের সাধারণ সম্পাদক মনিরুজ্জামান মনি।\nউপস্থিত ছিলেন উপজেলা আওয়ামী লীগের সাংগঠনিক সম্পাদক ও সখিপুর ইউপি চেয়ারম্যান শেখ ফারুক হোসেন রতন, নওয়াপাড়া ইউপি চেয়ারম্যান প্রার্থী আলমগীর হোসেন সাহেব আলী, ১ নং ওয়ার্ড আওয়ামী লীগের সভাপতি ইমান আলী, সিমরা এগ্রো লিমিটেডের ম্যানেজার শেখ রকিবুল ইসলাম, ইউপি সদস্য প্রার্থী মোনায়েম হোসেন, আয়োজক কমিটির সদস্য ফরিদ হোসেন প্রমুখ।\nউদ্বোনীয় খেলায় ভাতশালা ফুটবল একাদশ ও পিডিকে ক্লাব (কালীগঞ্জ) অংশ নেন। খেলায় ০-২ গোলে ভাতশালা ফুটবল একাদশ জয়লাভ করে।\nআগামী ১২ নভেম্বর শুক্রবার মাহমুদপুর ফুটবল একাদশ ও হাজীপুর ফুটবল একাদশ অংশ গ্রহন করবেন।\nউক্ত খেলাটি উপভোগ করার জন্য আমন্ত্রণ জানিয়েছেন আয়োজন কমিটি।


ঈদে দ্বিগুণ ফ্রিজ বিক্রির লক্ষ্য মার্সেলের ...-644434 | কালের কণ্ঠ | kalerkantho\nঈদে দ্বিগুণ ফ্রিজ বিক্রির লক্ষ্য মার্সেলের\nঈদুল ফিতর ও বিশ্বকাপ ফুটবলকে কেন্দ্র করে চাঙ্গা হয়ে উঠেছে দেশের ইলেকট্রনিক্স পণ্যের বাজার। এর সঙ্গে যোগ হয়েছে অসহনীয় গরম। ফলে উল্লেখযোগ্য হারে বেড়েছে ফ্রিজ ও এসির চাহিদা। আর এই বাড়তি চাহিদা পূরণে এগিয়ে রয়েছে দেশি কোম্পানিগুলো। বিশেষ করে দেশব্যাপী মার্সেল পণ্যের চাহিদা ও বিক্রি ব্যাপক বেড়েছে।\nগত রমজানের তুলনায় এবার মার্সেল ফ্রিজ, এয়ার কন্ডিশনার এবং এলইডি টেলিভিশনের বিক্রি ৪০ শতাংশ বেড়েছে। প্রবৃদ্ধির এই ধারাবাহিকতায় এবারের ঈদে দ্বিগুণ ফ্রিজ বিক্রির লক্ষ্যমাত্রা নির্ধারণ করেছে মার্সেল।\nসংশ্লিষ্টদের মতে, ফ্রিজ, টিভি কিংবা এসির মতো পণ্য কিনতে গেলে তিনটি বিষয় বিবেচনায় নিতে হয়। পণ্যের উচ্চমান, সাশ্রয়ী মূল্য এবং বিক্রয়োত্তর সেবা। এসব বিবেচনায় বিদেশি ব্র্যান্ডের তুলনায় দেশি ব্র্যান্ডের প্রতি ক্রেতাদের আকর্ষণ বেশি। বিশেষ করে মার্সেল পণ্যের প্রতি ক্রেতাদের আস্থা এখন শতভাগ।\nমার্সেলের বিপণন বিভাগের প্রধান ড. মো. সাখাওয়াত হোসেন বলেন, গত ঈদের তুলনায় এবার ঈদে দ্বিগুণ ফ্রিজ বিক্রির লক্ষ্যমাত্রা নির্ধারণ করেছেন তারা। এই ঈদে মার্সেলের লক্ষ্য ৩০ হাজার ইউনিট ফ্রিজ বিক্রি করা। যা গত ঈদে ছিল ১৫ হাজার। ইতিমধ্যে ফ্রিজ বিক্রিতে ৪০ শতাংশ প্রবৃদ্ধি অর্জিত হয়েছে। বিক্রয়ের এই ধারা অব্যাহত থাকলে ঈদের অনেক আগেই লক্ষ্যমাত্রা ছাড়িয়ে যাবে বলে আশাবাদী তিনি।\nমার্সেল পণ্যের প্রতি ক্রেতাদের এই আস্থার কারণ হিসেবে তিনি বলেন, মার্সেল ফ্রিজের উচ্চ গুণগতমান, রকমারি ডিজাইন ও অসংখ্য কালার, সাশ্রয়ী মূল্য এবং এক বছরের রিপ্লেসমেন্ট গ্যারান্টিসহ কম্প্রেসারে সর্বোচ্চ ১০ বছরের ওয়ারেন্টি সুবিধা। সর্বোপরি বিশ্বের সর্বোচ্চ প্রযুক্তির সেরা পণ্যের নিশ্চয়তা প্রদান।\nএ ছাড়া, বিক্রয়োত্তর সেবাকে অনলাইনের আওতায় আনতে দেশব্যাপী পরিচালিত ডিজিটাল ক্যাম্পেইন মার্সেল পণ্যের চাহিদা বৃদ্ধিতে ভূমিকা রাখছেন বলে জানান তিনি। এই ক্যাম্পেইনের আওতায় মার্সেল শোরুম থেকে ক্রেতারা ফ্রিজ, টিভি, এসি কিনে রেজিস্ট্রেশন করলেই ক্রেতারা পাবেন আরেকটি ফ্রিজ, টিভি বা এসি সম্পূর্ণ ফ্রি কিংবা আমেরিকা ও রাশিয়া ভ্রমণের সুযোগ। ওইসব সুবিধা না পেলেও মিলছে এক হাজার টাকা পর্যন্ত নিশ্চিত নগদ ছাড়।\nজানা গেছে, ঈদে দ্বিগুণ বিক্রির লক্ষ্য পূরণে এবং রমজান মাসের বাড়তি ক্রেতাচাহিদা মেটাতে মার্সেল বাজারে ছেড়েছে অর্ধ-শতাধিক বৈচিত্র্যময় মডেলের ফ্রিজ। এর মধ্যে রয়েছে ৫২ মডেলের ফ্রস্ট, ২ মডেলের নন-ফ্রস্ট ও ১২ মডেলের ডিপ ফ্রিজ। নতুন এসেছে টেম্পারড গ্লাস ডোরের ১১টি বৈচিত্র্যময় মডেলের ফ্রস্ট ফ্রিজসহ ব্যাপক বিদ্যুৎ সাশ্রয়ী ইনভার্টার প্রযুক্তির কম্প্রেসার সম্বলিত ২ মডেলের নন-ফ্রস্ট রেফ্রিজারেটর।\nমার্সেলের এসব রেফ্রিজারেটরে ব্যবহার করা হয়েছে বিশ্বস্বীকৃত সম্পূর্ণ পরিবেশবান্ধব এইচএফসি গ্যাসমুক্ত আর৬০০এ রেফ্রিজারেন্ট। সাধারণ প্রযুক্তির ফ্রিজের তুলনায় মার্সেলের এসব ফ্রিজ ৬০ শতাংশ পর্যন্ত বিদ্যুৎ সাশ্রয়ী।\nসূত্রমতে, মার্সেল ফ্রিজে ব্যবহার করা হচ্ছে ন্যানো হেলথ কেয়ার প্রযুক্তি। যা ফ্রিজের ভেতরে সংরক্ষিত খাবারকে সতেজ রাখার পাশাপাশি ব্যাকটেরিয়া ও দুর্গন্ধমুক্ত রাখে। ফলে ফ্রিজে সংরক্ষিত খাবারের পুষ্টিগুণ থাকে অক্ষুন্ন। নাসদাত ইউনিভার্সাল টেস্টিং ল্যাব থেকে মান নিশ্চিত হয়ে প্রতিটি ফ্রিজ বাজারে ছাড়া হয় বলে ক্রেতাদের কাছে মার্সেল পণ্য হটকেটে পরিণত হচ্ছে।\nএদিকে, রমজান মাসে গরমের তীব্রতা বৃদ্ধির সঙ্গে পাল্লা দিয়ে বেড়েছে এসির বিক্রি। স্থানীয় বাজারে মার্সেলের রয়েছে ১১ মডেলের বৈচিত্র্যময় ডিজাইনের এসি। যার মধ্যে আছে ১২,০০০ বিটিইউ বা ১ টনের এসি, ১৮,০০০ বিটিইউ বা ১.৫ টনের আয়োনাইজার ও ইনভার্টার প্রযুক্তির এসি, ধুলা-ময়লা ও ব্যাকটেরিয়ামুক্ত বাতাস প্রবাহে আয়োনাইজার প্রযুক্তির ১.৫ এবং ২ টনের এসি।\nমার্সেল টেলিভিশন সেলস বিভাগের কর্মকর্তারা বলেন, বিশ্বকাপ ফুটবল উপলক্ষে গত রমজান মাসের চেয়ে এবার তিনগুণ বেশি বিক্রি হচ্ছে মার্সেল টিভি। বাজারে রয়েছে মার্সেলের ১৯, ২০, ২৪, ২৮, ৩২, ৩৯, ৪০, ৪৩, ৪৯ ও ৫৫ ইঞ্চির চোখ ধাঁধানো ৪৩ মডেলের এলইডি টিভি। এর মধ্যে রয়েছে এইচডি, ফুল এইচডি ও স্মার্ট টিভি। গ্রাহক পর্যায়ে ইতিমধ্যে ব্যাপক সাড়া ফেলেছে মার্সেলের বিল্ট-ইন ওয়াইফাইযুক্ত ও দ্রুতগতির প্রসেসরসমৃদ্ধ ৩২ ইঞ্চি স্মার্ট টিভি।\nএ ছাড়া ব্যাপক গ্রাহকপ্রিয়তা পাচ্ছে ব্লুটুথ সুবিধার দুইপাশে দুটি করে চারটি ডলবি সাউন্ডবক্সযুক্ত ২০ ইঞ্চির 'বুমবক্স' টিভি।\nমার্সেল ফ্রিজে গ্রাহকরা পাচ্ছেন এক বছরের রিপ্লেসমেন্ট গ্যারান্টির সুবিধা। এ ছাড়া, মার্সেল ফ্রিজের কম্প্রেসারে সর্বোচ্চ ১০ বছরের ওয়ারেন্টি সুবিধাসহ পাঁচ বছরের ফ্রি বিক্রয়োত্তর সুবধিা রয়েছে । এসি ও টিভিতে ৬ মাসের রিপ্লেসমেন্ট গ্যারান্টির সুবিধা দিচ্ছে মার্সেল। ইনভার্টার প্রযুক্তির এসির কম্প্রেসারে রয়েছে আট বছরের গ্যারান্টি। এ ছাড়া, মার্সেল টিভিতে রয়েছে দুই বছরের প্যানেল ও স্পেয়ার পার্টস ওয়ারেন্টিসহ পাঁচ বছরের ফ্রি সার্ভিসের সুবিধা।\nআইএসও সনদপ্রাপ্ত সার্ভিস ম্যানেজমেন্টের আওতায় দেশব্যাপী ৭০টিরও বেশি সার্ভিস সেন্টার থেকে বিক্রয়োত্তর সেবা দেওয়া হচ্ছে। হোম সার্ভিসও দেওয়া হচ্ছে। গ্রাহকরা যেকোন মোবাইল থেকে ১৬২৬৭ নম্বরে কল করে বছরের ৩৬৫ দিনই পাচ্ছেন কাঙ্খিত সেবা।


Afghan Women: তালিবান শাসনকালে টিভির পর্দায় ফিরলেন আফগান মহিলা সঞ্চালক - The Afghan woman host returned to the TV screen during the Taliban regime\nThe Afghan woman host returned to the TV screen during the Taliban regime\nAfghan Women: তালিবান শাসনকালে টিভির পর্দায় ফিরলেন আফগান মহিলা সঞ্চালক\nAfghan Woman, Afghanistan Crisis, Taliban 2.0, Working Women\nতুন সকালের শুরু আফগানিস্তানে! তালিবান শাসনকালে টিভির পর্দায় মুখ ভেসে উঠল এক আফগান মহিলা সঞ্চালকের। বৃহস্পতিবার আফগানিস্তানের টোলো টিভিতে সম্প্রচারিত হয় সকালের খাবারের অনুষ্ঠান ‘বামদাদ-এ-খোশ’। সেখানে এক পুরুষ সঞ্চালকের মুখোমুখি বসে অনুষ্ঠান সঞ্চালনা করতে দেখা যায় ওই মহিলা সঞ্চালককে।\nশরীর ঢাকা কালো বোরখায়। মাথায় তুঁতে রঙের হিজাব। শুধু মুখটাই দেখা যাচ্ছে। সেই মুখে নেই কোনও ভয়। বরং ভরপুর আত্মবিশ্বাসের সঙ্গে আগের মতোই শো সঞ্চালনা করছেন মহিলা। ‘টোলো নিউজ’-এ (Tolo News) সকালের শো ‘বামদাদ-এ-খোশ’ অনুষ্ঠানটি অবশ্য দুই সঞ্চালককে নিয়ে হয়। আফগানিস্তানে তালিবানি (Taliban)শাসন কায়েম হওয়ার পর সকালের শো-য়ে এতদিন ধরে কোনও সঞ্চালিকাকে দেখা যাচ্ছিল না। কিন্তু বৃহস্পতিবার অন্য দৃশ্য। চ্যানেলে ফের মুখ দেখা গেল মহিলা অ্যাঙ্করের। ‘বামদাদ-এ-খোশ’ অনুষ্ঠানের স্টুডিওয় বসে পুরুষ সহকর্মীর সঙ্গে চুটিয়ে শো সঞ্চালনা করলেন এই মহিলাও। সংবাদমাধ্যমে তাঁর এভাবে প্রত্যাবর্তনকে স্বাগত জানিয়েছেন সেই দেশের আমজনতা।\nবৃহস্পতিবার ওই অনুষ্ঠান সম্প্রচার হওয়ার পর প্রশ্ন উঠেছে, তবে কি তালিবান নিয়ন্ত্রিত আফগানিস্তানে ফের কর্মক্ষেত্রে ফিরতে শুরু করলেন মহিলারা? শেষ পর্যন্ত কি সত্যিই মানসিকতা বদলাল তালিবান?\nএক সপ্তাহ আগেই তালিবান মুখপাত্র জাবিউল্লা মুজাহিদ আফগান মহিলাদের বাড়ি থেকে না বেরনোর ‘পরামর্শ’ দিয়েছিলেন। বলেছিলেন, ‘‘মহিলাদের এখন কর্মক্ষেত্রে না ফেরাই শ্রেয়। কারণ দেশ এখনও সম্পূর্ণ নিরাপদ নয়।’’ ওই নির্দেশে ২০ বছর আগের তালিবানি ফতোয়ার ছায়া দেখেছিলেন অনেকেই। বিশ্বের মানবাধিকার সংগঠনগুলি বলেছিল, আন্তর্জাতিক সমর্থন পেতে চাইলে মহিলা এবং শিশুদের অধিকার নিয়ে খুব সতর্ক হয়ে পদক্ষেপ করা উচিত তালিবানের। কারণ সে দিকে সবার নজর রয়েছে। বৃহস্পতিবার আফগান টিভিতে মহিলা সঞ্চালকের প্রত্যাবর্তন তাই যথেষ্ট তাৎপর্যপূর্ণ বলেই মনে করছে বিশিষ্ট মহল।\nপঞ্জশিরে ফের সংঘর্ষ, নিহত আমরুল্লা সালেহ্-র ভাই রহুল্লা?\nআফগানিস্তানে নয়া সরকার ঘোষণা, তালিবান সরকারের শীর্ষে হাসান, ডেপুটি মোল্লা বরাদর


জগদীশ চন্দ্র বসু - রচনা - Hazabarolo.com\nজগদীশ চন্দ্র বসু - রচনা\n0 রিমন Tuesday, April 5, 2022\nবাঙালি বিজ্ঞানী জগদীশ চন্দ্র বসু উপমহাদেশের প্রথম আন্তর্জাতিকভাবে স্বীকৃত বিজ্ঞানী। তারই কল্যাণে ভারতে বিজ্ঞানের সূচনা হয়। জগদীশ চন্দ্র বসু\nবিজ্ঞান প্রাচ্যেরও নহে, পাশ্চাত্যেরও নহে, ইহা বিশ্বজনীন৷ - জগদীশ চন্দ্র বসু\nজগদীশ চন্দ্র বসু আমেরিকান পেটেন্ট প্রাপ্ত ভারতের প্রথম বিজ্ঞানী। যাঁদের অবদান আধুনিক বিজ্ঞানকে এমন উৎকর্ষের শিখরে পৌঁছে দিয়েছে তাঁদের মধ্যে বাঙালি বিজ্ঞানী জগদীশ চন্দ্র বসুর নাম সর্বজনীনভাবে স্বীকৃত। তিনি ছিলেন উপমহাদেশের প্রথম আন্তর্জাতিকভাবে স্বীকৃত বিজ্ঞানী। তার হাত ধরে ভারতীয় উপমহাদেশে গবেষণাধর্মী বিজ্ঞানের সূচনা হয়। জগদীশচন্দ্র বসু সর্বপ্রথম প্রমাণ করেছিলেন যে উদ্ভিদেরও প্রাণ রয়েছে এবং তারা উত্তেজনাই সারা দেয়। একারনেই সবাই তাকে উদ্ভিদ বিজ্ঞানী বলে চিনে থাকে। তিনি যে শুধু উদ্ভিদ বিজ্ঞানী ছিলেন এমনটা নয়, এছাড়াও তিনি একজন মহান পদার্থবিদ, জীববিজ্ঞানী, বহুশাস্ত্র, এবং প্রত্নতাত্ত্বিক ছিলেন। মহান প্রতিভাধর এই বিজ্ঞানীকে রেডিও বিজ্ঞানের একজন জনক হিসেবে অভিহিত করা হয়।১\nজগদীশ চন্দ্র বসু ৩০ নভেম্বর ১৮৫৮ সালে তৎকালীন ব্রিটিশ ভারতের বেঙ্গল প্রেসিডেন্সি পূর্বপ্রান্তে বা অধুনা বাংলাদেশের অন্তর্গত ময়মনসিংহ গ্রামে জন্মগ্রহণ করেন। জগদীশচন্দ্র বসুর পূর্বপুরুষ বাস করতেন মুন্সীগঞ্জ জেলার রাড়িখাল গ্রামে।\nজগদীশ চন্দ্র বসুর বাবার নাম ভগবান চন্দ্র বসু এবং মাতার নাম ছিল বামা সুন্দরী দেবী। ভগবান চন্দ্র বসু ব্রাহ্ম ধর্মাবলম্বী ছিলেন এবং ফরিদপুরের ডেপুটি ম্যাজিস্ট্রেট ছিলেন। ম্যাজিস্ট্রেট হওয়ার পূর্বে তিনি ১৮৫৩ থেকে ১৮৫৮ সাল পর্যন্ত ময়মনসিংহ জিলা স্কুলের প্রধান শিক্ষকের দায়িত্ব পালন করেছেন। ভগবান চন্দ্র এই স্কুলের প্রথম প্রধান শিক্ষক ছিলেন। মাতা বামা সুন্দরী দেবী গৃহিণী ছিলেন।\nপ্রাথমিক জীবন ও শিক্ষা জীবন\nভগবান চন্দ্র ইংরেজ সরকারের অধীনে উচ্চপদস্থ কর্মকর্তা থাকা সত্ত্বেও জগদীশ চন্দ্র বসুকে ইংরেজি স্কুলে ভর্তি করান নি। কারণ তিনি মনে করতেন ইংরেজি শিক্ষার পূর্বে এদেশের ছেলে-মেয়েদের মাতৃভাষা সম্পর্কে জ্ঞান থাকা প্রয়োজন। এই মানসিকতার প্রেক্ষিতে ছেলে জগদীশচন্দ্র বসুকে ময়মনসিংহ জিলা স্কুল ভর্তি করিয়ে দেন। ময়মনসিংহ জিলা স্কুল থেকেই জগদীশচন্দ্র বসুর শিক্ষাজীবন শুরু হয়।\nপিতা ভগবানচন্দ্র ডেপুটি মেজিস্ট্রেট বদলির চাকরির সুবাদে বিভিন্ন জেলায় তাকে বদলি করা হতাে । যেখানেই যান সেখানকার স্কুলে ছেলেকে ভর্তি করে দেন । গ্রামের পাঠ শেষ করে কলকাতায় এসে হাইয়ের স্কুলে ভর্তি হন। ১৮৭৯ খ্রিষ্টাব্দে সেন্ট জেভিয়ার্স কলেজ থেকে বিএ পাশ করেন। কলেজের পাঠ শেষ করে তিনি আইসিএস পরীক্ষায় বসার জন্য ইংল্যান্ডে যাওয়ার ইচ্ছা পোষণ করেন। প্রথমে ভগবান চন্দ্র এতে রাজি না হলেও পরবর্তীতে বাবার ইচ্ছাতে ১৮৮০ সালে চিকিৎসাবিজ্ঞান পাঠের উদ্দেশ্যেই লন্ডনে পাড়ি জমান। বিশেষ শারীরিক অসুস্থতার কারণে পড়াশুনা বেশিদিন করতে পারেন নি। তাই তিনি ১৮৮২ সালের জানুয়ারিতে লন্ডন ত্যাগ করেন এবং তার ভগ্নিপতি আনন্দমোহন বসুর কথা মতন প্রকৃতিবিজ্ঞান সম্বন্ধে শিক্ষালাভের উদ্দেশ্যে কেমব্রিজের ক্রাইস্ট কলেজে ভর্তি হন। সেখানে তিনি ক্রিস্ট কলেজে ভর্তি হন এবং প্রাকৃতিক বিজ্ঞান অধ্যয়ন শুরু করেন। এখান থেকে ট্রাইপস পাশ করেন। ১৮৮৪ খ্রিষ্টাব্দে তিনি লন্ডন বিশ্ববিদ্যালয় থেকে বিএসসি পাঠ সম্পন্ন করে দেশে ফিরে আসেন।\n১৮৮৭ সালে ২৯ বছর বয়সে জগদীশচন্দ্র বসু অবলা বসুর সঙ্গে বিবাহ বন্ধনে আবদ্ধ হন। অবলা বসু ভারতীয় সমাজ সংস্কারিকা ছিলেন, যিনি নারী শিক্ষার প্রসার ও বিধবাদের জীবনযাপন উন্নত করার চেষ্টার জন্য পরিচিত। অবলা বসু বিখ্যাত ব্রাহ্ম সমাজ সংস্কারক দুর্গামোহন দাশের কন্যা ছিলেন। বিবাহের সময় জগদীশচন্দ্র বসু আর্থিক অবস্থা ভালো না থাকায় তাদেরকে আর্থিক কষ্টের মধ্য দিয়ে যেতে হয়। কারণ জগদীশের বাবার কিছু ঋণ ছিল যা জগদীশ ও অবলা উভয় মিলে পরিশোধ করে। তাছাড়া সে সময় তিনি কলেজ থেকে বেতন নিতেন না।\nলন্ডন থেকে দেশে আসার পর ১৮৮৫ খ্রিষ্টাব্দে জর্জ রবিনসন এর অনুরোধে প্রেসিডেন্সি কলেজে পদার্থবিদ্যার অধ্যাপক নিযুক্ত করেন। সে সময় কলেজের অধ্যক্ষ চার্লস হেনরি টনি জগদীশচন্দ্র বসুর নিয়োগের বিপক্ষে ছিলেন। প্রেসিডেন্সি কলেজে অধ্যাপনা করাটা বসুর জন্য সুখকর ছিল না। গবেষণার জন্য তাকে কোন রকম সুবিধা দেওয়া হত না সেই সাথে বেতনও দেওয়া হত অর্ধেক। এর প্রতিবাদে তিনি টানা তিন বছর কলেজ থেকে বেতন নেওয়া বন্ধ করে দেন। প্রতিবাদের ফলস্বরূপ তার বেতন ইউরোপীয়দের সমতুল্য করা হয় এবং গবেষণার জন্য ২৪ বর্গফুট ছোট একটি ঘর তাকে দেওয়া হয়।\nপ্রেসিডেন্সি কলেজে গবেষণার জন্য তেমন কোন সুযোগ সুবিধা না থাকা সত্ত্বেও বসুর গবেষণা কার্য থেমে থাকেনি। অধ্যাপনার প্রথম আঠারো মাসে জগদীশ যে সকল গবেষণা কাজ সম্পন্ন করেছিলেন তা লন্ডনের রয়েল সোসাইটির জার্নালে প্রকাশিত হয়। ১৮৯৬ সালের মে মাসে তাকে লন্ডন বিশ্ববিদ্যালয় ডিএসসি ডিগ্রি প্রদান করে। জগদীশচন্দ্র বসু ১৯১৫ সালে প্রেসিডেন্সি কলেজের অধ্যাপনা থেকে অবসর গ্রহণ করেন।\nবিজ্ঞান চর্চায় জগদীশচন্দ্র বসুর অবদান\nবাবার ইচ্ছাতেই বাংলা স্কুলে ভর্তি হওয়া এরপর লন্ডনে পাড়ি জমানো ছেলে জগদীশচন্দ্র বসু বিজ্ঞান চর্চায় অসামান্য অবদান রেখে গেছেন। অনেক চড়াই-উৎরাই পেরিয়ে নিজেকে প্রতিষ্ঠা করেছিলেন একজন সফল বিজ্ঞানী হিসেবে। কলেজে অধ্যাপনা করতে এসে হলেন বৈষম্যের স্বীকার। কোনরকম কোণঠাসা রুমে চালাতেন গবেষণা কার্য। আর অর্থ সংকটওতো আছেই। তার গবেষণা কর্ম লন্ডনের রয়েল সোসাইটির জার্নালে প্রকাশিত হওয়ার পর ইংল্যান্ডের লিভারপুলে বক্তৃতা দেয়ার জন্য ব্রিটিশ অ্যাসোসিয়েশন তাকে আমন্ত্রণ জানিয়েছিল।\nবেতার তরঙ্গ সম্পর্কিত গবেষণা\nজগদীশচন্দ্র বসুর অসংখ্য গবেষণার মধ্যে অন্যতম গবেষণা হল বেতার তরঙ্গ সম্পর্কিত গবেষণা। কলেজে অধ্যাপনার ১৮ মাসের মধ্যে সবচেয়ে বেশি সময় দিয়েছিলেন বেতার তরঙ্গে। তিনি বিনা তারে রেডিও সংকেত পাঠানাের যন্ত্র তৈরি করেছিলেন। সে সময়ে তারের মাধ্যমে এক জায়গা থেকে অন্য জায়গায় শব্দ পাঠানাে যেত। ১৮৯৫ সালে তিনি প্রথমবারের মতাে বিনা তারে এক জায়গা থেকে অন্য জায়গায় শব্দ পাঠাতে সক্ষম হন। তিনি সর্বপ্রথম প্রায় ৫ মিলিমিটার তরঙ্গ দৈর্ঘ্যবিশিষ্ট তরঙ্গ তৈরি করেন। এ ধরনের তরঙ্গকেই বলা হয়ে অতি ক্ষুদ্র তরঙ্গ বা মাইক্রোওয়েভ। আধুনিক রাডার, টেলিভিশন এবং মহাকাশ যোগাযোগের ক্ষেত্রে এই তরঙ্গের ভূমিকা অনস্বীকার্য। মূলত এর মাধ্যমেই বর্তমান বিশ্বের অধিকাংশ তথ্যের আদান প্রদান ঘটে থাকে।\nউদ্ভিদ সংক্রান্ত গবেষণা\nছোটবেলা থেকেই জগদীশচন্দ্র বসুর প্রাকৃতিক বিজ্ঞানের প্রতি বিশেষ আগ্রহ ছিল। প্রেসিডেন্সি কলেজে অধ্যাপনা করার সময়, তিনি উদ্ভিদ পর্যবেক্ষণের উদ্দেশ্যে, ক্রেসকোগ্রাফ একটি বিশেষ যন্ত্র আবিষ্কার করেন। এই যন্ত্রটি দ্বারা দীর্ঘ পর্যবেক্ষণের মাধ্যমে, জগদীশ চন্দ্র বসু প্রমাণ করেন যে গাছেরও প্রাণ আছে, তারাও উদ্দীপনায় সাড়া দেয়; তাদেরও আছে সুখ-দুঃখ, বেদনা, আবেগ ইত্যাদি।\nগবেষণার কাজে নানা দেশে পাড়ি জমালেও নিজ দেশের প্রতি বসুর ছিল অকৃত্রিম ভালবাসা। স্বদেশের টান তিনি সবসময় উপলব্ধি করতেন। স্বদেশপ্রেম ছিল বলেই বাবার কথায় বাংলা মিডিয়াম স্কুলে ভর্তি হয়েছিলেন। একজন অধ্যাপক হিসেবে তিনি অনুধাবন করতে পেরেছিলেন শিক্ষার আলো ছাড়া এই দেশের মুক্তি সম্ভব নয়। দেশ ও বিদেশে ভারতবর্ষ সম্পর্কিত তার বিভিন্ন বক্তৃতায় এই দৃষ্টিভঙ্গিই প্রতিফলিত হয়। তিনি সবসময় চাইতেন ভারতবর্ষে শিক্ষার আলো উম্মোচিত হোক। বৈজ্ঞানিক গবেষণা কার্যকে ত্বরান্বিত করতে ১৯১৭ সালে ভারতে বসু বিজ্ঞান মন্দির (বোস ইনস্টিটিউট) স্থাপন করে। এটি ভারতের প্রাচীনতম এবং অন্যতম প্রধান গবেষণা প্রতিষ্ঠানগুলির মধ্যে একটি।\nসাহিত্যে জগদীশচন্দ্র বসু\nজগদীশচন্দ্র বসু শুধু একজন বিজ্ঞানী ছিলেন না, সাহিত্য সাধনায়ও বেশ পটু ছিলেন। কবি গুরু রবীন্দ্রনাথ ঠাকুর ও জগদীশচন্দ্র বসু খুব ভালো বন্ধু ছিলেন। জগদীশ চন্দ্র বসুর সাথে রবীন্দ্রনাথ ঠাকুরের পিতার পরিচয়সূত্র ধরে তাদের মধ্যে সম্পর্কের শুরু। রবীন্দ্রনাথের লেখা 'পিতৃস্মৃতি' গ্রন্থের ‘আচার্য জগদীশচন্দ্র আমার বাল্যস্মৃতি’ প্রবন্ধে তাদের বন্ধুতের কথা তুলে ধরেছেন। রবীন্দ্রনাথের আরোও অনেক লেখায় জগদীশচন্দ্র বসুর নাম উল্লেখ করেছেন। জগদীশ চন্দ্র বসু তার বিজ্ঞানকর্ম দিয়ে রবীন্দ্রনাথকে প্রভাবিত করেছিলেন। ঠিক তেমনি রবীন্দ্রনাথের অনুপ্রেরনায় বসুও অনুপ্রাণিত হয়েছিলেন।\nশুধু বিজ্ঞান নয়, বাংলা ভাষায় প্রথম কল্পকাহিনির লেখকও ছিলেন জগদীশচন্দ্র বসু। তাঁর লেখা সায়েন্স ফিকশান ‘নিরুদ্দেশের কাহিনি’ প্রথম ‘কুন্তলীন পুরষ্কার’ লাভ করেছিল। শিশুকিশোরদের জন্য বেশ কিছু বিজ্ঞান-প্রবন্ধ লিখেছিলেন জগদীশচন্দ্র যার সাহিত্য-মূল্যও অনেক। জগদীশচন্দ্র বঙ্গীয় সাহিত্য পরিষদের সভাপতিও ছিলেন কয়েক বছর। বাংলায় বিজ্ঞান-সাহিত্যে জগদীশচন্দ্রের অবদান ঐতিহাসিক।\n'অব্যক্ত' বসুর লেখা একটি বিখ্যাত বইয়ের নাম। এছাড়াও তিনি বেশ কিছু ইংরেজি রচনাবলীও লিখেছেন। যেমনঃ Plant Responses asaMeans of Physiological Investigations (১৯০৬), Motor Mechanism of Plants (১৯২৮), Growth and Tropic Movement in Plants (১৯২৯)\nসমগ্র জীবনব্যাপী মহান সব কর্মের জন্য জগদীশচন্দ্র বসু অসংখ্য পুরস্কার ও সম্মাননা লাভ করেছিলেন। স্যার জগদীশ চন্দ্র বসুর উদ্দেশে মহান বিজ্ঞানী আলবার্ট আইনস্টাইন বলেছিলেন – “জগদীশচন্দ্র যেসব অমূল্য তথ্য পৃথিবীকে উপহার দিয়েছেন তার যে কোনটির জন্য বিজয়স্তম্ভ স্থাপন করা উচিত।”\nরবীন্দ্রনাথ ঠাকুর জগদীশ চন্দ্র বসু সম্পর্কে লিখেছেন, ‘স্যার জগদীশের ঘনিষ্ঠ সংস্পর্শে আসার সৌভাগ্য যখন আমার হয় তখন তিনি যুবক এবং আমিও ছিলাম তাঁহার প্রায় সমবয়সী।’ বিশ্বকবি রবীন্দ্রনাথ ঠাকুর জগদীশচন্দ্র বসুকে কবিতার মাধ্যমে শ্রদ্ধার্ঘ্য জ্ঞাপন করে আচার্য উপাধিতে ভূষিত করেছেন। এছাড়া তিনি অসংখ্য সম্মাননা এবং পুরুস্কার অর্জন করেন। এগুলো হলঃ\n১৯১৬ সালে প্রাপ্ত নাইটহুড পুরস্কার\nরেডিও বিজ্ঞানের একজন জনক হিসেবে অভিহিত করা হয়।\n১৯২০ সালে তিনি রয়েল সোসাইটির ফেলো নির্বাচিত হন।\n১৯২৭ ভারতীয় বিজ্ঞান কংগ্রেস-এর ১৪তম অধিবেশনের সভাপতি।\nবিবিসি এক জরিপে তিনি হাজার বছরের শ্রেষ্ঠ বাঙালির তালিকায় সপ্তম স্থান লাভ করেন।\nকোলকাতা সায়েন্স সিটিতে জগদীশ্চন্দ্র বসুর প্রতিকৃতি স্থাপন করা হয়েছে।\nকোলকাতা সায়েন্স সিটিতে জগদীশ্চন্দ্র বসুর প্রতিকৃতি\nবিশ্ববিখ্যাত বিজ্ঞানী আচার্য জগদীশ চন্দ্র বসু ২৩ নভেম্বর ১৯৩৭ সালে ৭৮ বছর বয়সে ভারতের ঝাড়খন্ড রাজ্যের গিরিডিতে মৃত্যুবরণ করেন। মৃত্যুর আগ পর্যন্ত তিনি বিজ্ঞান ও জাতির সেবায় কাজ করেছেন। মৃত্যুর কিছুদিন আগে, তিনি তার প্রতিষ্ঠিত 'বসু জ্ঞান মন্দির'-এ জীবনে সঞ্চিত ১৭ লক্ষ টাকার মধ্যে ১৩ লক্ষ টাকা দান করেছিলেন।\nপরাধীন দেশে বাস করেও আজীবন জগদীশ চন্দ্র বসু তার গবেষণা কার্য চালিয়ে গিয়েছিলেন। তিনি বিজ্ঞানকে এতোটাই ভালোবাসতেন যে, কোনো আবিষ্কারের জন্য পেটেন্ট গ্ৰহণ করতেন না। তিনি তার আবিষ্কারের মাধ্যমে ব্যবসা করেননি, সমস্ত তথ্য প্রকাশ করেছেন যাতে ভবিষ্যতে বিষয়টিকে নিয়ে অন্য কেউ গভীরভাবে অধ্যয়ন করতে পারে। তারবিহীন প্রযুক্তিতে তিনি যে অবদান রেখেছেন সেটার কল্যাণেই আজকে আমরা ওয়াইফাই, ব্লুটুথ বা স্মার্টফোন বা ল্যাপটপ খুব সহজে ব্যবহার করতে পারছি।\n১. Sen, A. K. (১৯৯৭)। "Sir J.C. Bose and radio science"। Microwave Symposium Digest।2(8–13): 557–560।\n২. জগদীশ চন্দ্র বসু - উইকিপিডিয়া।\n৩. জগদীশ চন্দ্র বসু’র সাথে রবীন্দ্রনাথ ঠাকুরের সম্পর্ক - Somewhereinblog\n৪. বসু, আচার্য জগদীশচন্দ্র - বাংলাপিডিয়া।\n৫. জগদীশচন্দ্র সেরা রচনা সম্ভার, পত্র ভারতী, কলকাতা, ১৯৬০, পৃ. ২৪০,২৪১\n৬. জগদীশচন্দ্র সেরা রচনা সম্ভার, পত্র ভারতী, কলকাতা, ১৯৬০, পৃ. ২৪২\nHazabarolo.com: জগদীশ চন্দ্র বসু - রচনা